
Predgovori su obic- 
~~i no dosadno štivo. Ve¬ 
ćinom i suvišno. Ni 
ovaj neće biti nikako- 
va iznimka, jer sve što 
sliedi poslije ovih re¬ 
daka mnogo je zani¬ 
mljivije. Ipak nije sa¬ 
svim na odmet kazati 
koju rieć o ovoj knji- 
i zi, jer tu se zaista ra¬ 
di o djelu kakovo, po 
svom sastavu, nismo 
još imali u našoj knji¬ 
ževnosti. 

Čitatelj će pisca naj¬ 
bolje upoznati iz nje¬ 
govog pričanja. U ovoj 
knjizi će mu se on 
sam najbolje predsta- 
J| viti i izkazati ono što se 
obično ne saznaje kod pukog predstavljanja. Postat će Vam svo¬ 
jim načinom pričanja, prikazivanja, svojom iskrenošću od¬ 
mah simpatičan. Prva je to njegova knjiga, ali za to je nje¬ 
govo pero neumorno već dugi niz godina. Godinama je on 
punio stupce hrvatskog novinstva svojim razpravama, član¬ 
cima, doživljajima, opažanjima. Mnogi od tih članaka, pod- 
pisanih njegovom šifrom »-nio«, bili su veoma opaženi. Kad 
su prije godinu dana zaredali u »Nedjelnim Viestima« nje¬ 
govi članci u kojima je uz zanamljiv život u moru iznosio i 









naše primorske tipove, njihove »ćakule«, javnost je upravo 
uživanjem pratila to, pokažujuć veliko zanimanje. Petar Giu- 
nio, med ju prijateljima i drugovima dobro znani » Pjero « 
sin je Primorja kojega je život davno odveo od žala njegovog 
zavičaja. Dugo je već u Zagrebu, ali misao, srce ostali su mu 
tamo, na moru. I moru uviek je posvećeno njegovo pero. 
Godinama uspjehom je promicao ljepotu i kulturu naših pri¬ 
morskih krajeva nastojeći da pobudi što veće zanimanje 
našeg svieta, osobito stanovnika kopnene Hrvatske, za Pri¬ 
morje, vriednost pomorstva, te za more, njegove krasote i 
bujan život u njemu. Ti njegovi članci nisu bili suhoparno 
nabrajanje činjenica, već je on znao tako živo i posebnim na¬ 
činom oduševiti čitatelje i dočarati im more i ujedno odkriti 
duh naših ljudi s mora, odkriti bogatstvo njihove duše, tem- 
peramenat, širinu pogleda i onu žilavost naših starih pomo¬ 
raca to temeljno svojstvo primorske rase. Tu je Petar Giunio 
kao novinar našao svoj pravi poziv. Njegov rad primjer je 
kako novinarsko pero u službi jedne dobre ideje može biti 
od velike koristi kad ono nad je široki krug čitatelja u svim 
slojevima naroda. Da se Giunio posvetio samo nauci, postao 
bi profesor, moguće i učenjak ima juć smisla i ljubavi za pri¬ 
rodoslovnu znanost. No moguće da mu je, ovako bolji usud 
pao u dio. Ima juć veoma dobar dar opažanja, svestranu na¬ 
obrazbu, spisateljsku darovitost, široki pogled na život i sviet, 
uspio je stvoriti ono što je moguće najteže, a to je pružiti 
jednostavnim, popularnim, ali živim načinom čitalačkoj pu¬ 
blici novina čar mora i zanimljivosti Prirode od koje su se 
ljudi, na vlastitu štetu, odveć otudjili. Velegradski asfalt odi- 
elio je čovjeka od Prirode, ali tajnovita, vječna jona veza nji¬ 
hova nije i ne može biti prekinuta. Naprotiv. Gradski se čo¬ 
vjek sve više počinje osjećati, i ako podsvjestno, nerazpolo- 
ženim, nesretnim daleko od zeleni, vjetra, širima valova, svje- 
žeg uzduha. Giuniova je eto zasluga da nastoji ukazati na to 
i pobuditi smisao za Prirodu. Zaslužna je to stvar, jer se 
promiče živo znanje, a znanost težko dopire do malog čovje¬ 
ka kad mu se pruža njemu nepristupačnim načinom. Petar 
Giunio prikazuje tekovine znanosti, zanimljivosti iz života 


raznih bića, ljepote mora takovim načinom da pobudjuje za¬ 
nimanje svakog. 

Ova pak knjiga je nešto posebnog, originalno djelo. 

Upravo majstorski stvoren je sklad i cjelina izmedju 
ljudi, mora i bića koja u tom elementu živu. Onaj primorski 
štimung, tip onog ribara ne bi bio podpun da nije opisan, 
prikazan život i one ribe i životinje morske koje on lovi. 
Sve to pravi takovu cjelinu, da čita juć ovo djelo, prenosimo 
se u onaj kraj, osjećamo miris mora, gledamo te ljude, pro¬ 
matramo ribe, lelijanje alga. Prenievši se onda u taj štimung 
i život mora, koji nam pisac opisuje, postaje nam zanimljiviji 
i onda zapamtimo. U tome je Giunio uspio. Visoko odskaču 
stranice ove knjige od svakidašnjeg novinarskog rada. Opisu- 
juć tipove, njihov život, njihove mane, kao i dobre strane, 
mentalitet, svakidašnje brige, pisac se uspio dovinuti na ra¬ 
zinu sjajnih književnih opažanja. Uspjeli su to portreti riba¬ 
ra, maloobrtnika, seljaka, djece, činovnika, mornara. Sav taj 
mali patriarhalni sviet koji nestaje, a koji današnji život i 
prilike sasma brišu, spaseni su ovim od zaboravi. Sviet je to 
mahom s onih malih gradića i sela na otocima, Bodulariji. 
Posebni su primorski tipovi ti boduli, otočani. Kao što vrstan 
crtač sigurnom rukom s par poteza ukaže nam na glavnu ka¬ 
rakteristiku, markira ono što je najhitnije, tako i Giunio 
nam iznosi opisu juć one tipove, njihove kuće, razgovor, ono 
što je na jglavni je da upoznamo mentalitet, temperamenat 
život starih naših otočana. Služi se humorom, a kadkada i 
karikaturom, ali ne da se izmjehava, već da jače iztakne, jas¬ 
nije predoči. Svi ti tipovi Giunieve knjige obavijeni su to¬ 
plim humorom duboke čovjekoljubivosti, jer na koncu wi 
ti na oko naprašiti ribari i brbljavi, duhoviti malogradjani 
u duši su dobričine, poštenjaci. Zdravim humorom tako je 
oskudna hrvatska knjiga, pa ona ovim djelom dobiva vriedan 
dar. Pisac je na koncu sam rodjen u toj sredini i živio u 
njoj kad je još bilo jakih tragova prošlosti, kad su živili tipo¬ 
vi koji su zadržali ono patriarhalno. On ih je promatrao 
shvaćanjem, ljubavi, osluškivao njihove razgovore koje nam 
iznosi u svoj njihovoj šarolikosti, drevnoj ritmici bogatih ka- 
denca. A kroz sve to prove java duboka ljubav, nostalgija za 



divan onaj kraj čiji su sinovi kroz vjekove pronosili pučinom 
slavu našeg imena na sve strane svieta. Petar Giunio stoji uz bok 
svim onim koji su bilo kistom, bilo perom dočaravali život 
Primorja i mora. Kao u malim oštrim bakropisima ovjeko¬ 
vječio je štimung malih sredovječnih gradića na otocima. 
JJ svom prikazivanju Giunio neće da bude nametljiv, da pri¬ 
kaže stvar po svojem. On samo donosi iskreno, otvoreno ona¬ 
ko kako jest i prepušta čitatelju da prosudi. Bas u tome i 
leži književna vriednost ovog djela. Čitav onaj starinski šti¬ 
mung na našim otocima izrezan je jednostavno. Giunieva 
knjiga ima za to i dokumentarnu vriednost za poznavanje 
tih krajeva. A u svemu tome znao je vješto uplesti i onu znan¬ 
stvenu stranu, ono što svakog zanima. Izmedju onih ćakula 
i prepirka opisani su najzanimljiviji oblici života u Jadranu. 
Nije ovo djelo nikakove znanstvene pretenzije. Cilj mu je 
samo pobuditi zanimanje za bujan onaj život u moru i lju¬ 
bav prema našem Primorju, a taj je cilj pisac postigao. Iz¬ 
vanredno uspio način populariziranja. 

Kad se poslije smrti barbira Bartula skupa s piscem 
prenemo iz sna, kad izceznu slike naših otoka, kad je pre¬ 
kinut naš izlet u onaj patriarhalni život starih bodula, kad 
smo upoznali kroz to i zanimljivosti života u Jadranu, za¬ 
tvarajuć ovu knjigu, pojavi nam se i nehotice lik otočkog, 
hrvatskog vlastelina Petra Hektorovića i uzkrisi sjećanje na 
njegovo putovanje oko rodnog mu otoka. I čujemo kako nam 
Hektorović pjeva: 

ki je zlo obučen i prost sasvima 
bolje je neg oni ki zakon pristupa, 
o razumnom zvoni svude, kuda stupa .... 

Isti onaj osjećaj za malog čovjeka koji je nadahnuo Hekto¬ 
rovića za njegovo jedinstveno »Ribanje i ribarsko prigova¬ 
ranje« živio je i u piscu ove knjige. Isti osjećaj pred tajnama 
morskih dubina spojio je hrvatskog pisca XX. vieka s nje¬ 
govim zemljakom, otocaninom iz XVI. vieka i slozise se u 
ljubavi prema moru i rodnom kraju u skladnu cjelinu. Ovo 
djelo Petra Giunia liepi je i vriedan prinos našoj hrvatskoj 
književnosti. Ono nam pobudjulje zanimanje za tajne života 
u moru i ujedno jača ljubav prema divnom našem Primorju. 
U tome i jest vriednost ove knjige. 


JOSIP HORVATH 


Fantastično stvorenje 


\ 

Zimska večer. Vani prsi snieg. Sjedim u toploj sobi do 
peći i da skratim dosadu otvorim veliku kuvertu u kojoj sam 
pred nekoliko godina metnuo neke slike, papire i bilježnicu 
svu izpisanu mnogim mojim doživljajima. Sve su to us¬ 
pomene na moj rodni kraj. Prebirem te već požutjele papi¬ 
re i prevrćem listove bilježnice. Čitam i — uspomene polako 
oživljuju. Bivaju sve jasnije i jasnije. Originalni oni tipovi 
koji su davno već umrli kao da izkrsavaju iz te bilježnice. 
Gledam ih tu žive pred sobom, promatram njihove geste, slu¬ 
šam njihov govor. Vidim starinske naše gradiće Primorja, 
prolazim tiesnim onim sredovječnim uličicama, mimo sta¬ 
rinskih kuća, požutjelib zidina, ruševina. Vidim romantična 
sela okružena maslinom, one otočiće, uvale, mandraće, bar¬ 
ke. Tako su živa ta sjećanja! 

Zapalim lulu i žmirkajuć onako uronjen u uspomenama 
minulih dana pogled mi se kroz vjedje zaustavi na kamenu 
koji se nalazi na mom pisaćem stolu. Crni je to komad mor¬ 
ske hridi, oštre griže, mrkente. Nije ga samo slano more iz- 
grizlo i valovi zglodali. Na njem su i jasni tragovi bujnog ži¬ 
vota mora. Eno dugoljastih rupa u kojima su živili prstaci 
i hušili ga. Crne one mrlje tragovi su lišaja. U vapnenim ci- 
evima živio je crv, a bjelkasti krugovi jasno označuju mjesto 
gdje je bio priljepak. Sićušne one rupice tragovi su neke 
spužve. Svaki milimetar tog kamena označen je tragom ži¬ 
vota, tragom životne borbe za obstanak. Sunce, život, more, 
valovi udariše jaki svoj pečat na tom malom komadu njorske 
hridi. Liepa, draga uspomena je taj kamen. Mali komadićak 
obale Jadrana u mojoj sobi. I koliko bi on znao pričati. 
I čim ga više gledam tim jasnije izkrsava more pred mojim 
očima. Ne vidim ga samo, čujem ga i kako huči, osjećam ga, 

mirišim ga. Duboko uzdahnem kao da sam udahnuo svježi¬ 
nu onog zraka. Taj kamen nije mrtav. Ne! Sjetim se onog da¬ 
na kad sam izvadio iz mora taj komad odciepljene hridi da 
ga odnesem sohom u Zagreb i da bude dragi ures u ipojoj 
sohi, uspomena, sjećanje na rodni kraj. — Vani prsi snieg, 
toplina peći me omamljuje, uspavljuje. Glava mi klone na 
prsa, oči se sklope, a vizija mora prikaže se u svoj svojoj 
veličanstvenosti. 

Rano ljetno jutro. Ni daška vjetra. Na moru mrtva tiši¬ 
na, bonaca. Površina se rumeni. Ružoprsta zora naviešta sko¬ 
ri izlaz Sunca. Osjeka. Alge vise na crnim grižama, mrkenta- 
ma na koje se popeli mali raci, babure, puži i moruzgve, cr¬ 
vene poput grimiza, aktinie. Galeb kao da je još pospan. Lie- 
no stoji na jednoj plutači, bovi i čuje se kad i kad njegov pro« 
dirni glas: Kau - kau-kau. - Tamo uz onaj mali otočić, ško- 
jić koji je obrasto jasno zelenim primorskim borićima, mir¬ 
tom, planikom i trišljom, brza crna ribarska ladja, leut. 
Čuju se ritmički udarci vesala i zapljuskivanje. Divno je! 
Mirišu alge, mirišu borići, miriši more. Kadkađa kad ono la- 
gaili, neprimjetni val, mareta uzbiba površinu Začuje se po- 
tihi brbot mora kako hrid zapljuskuje i klokot podno usi¬ 
drenih ladja: Klu-plu-klu-plu. Čovjeka obuzima neko spokoj- 
stvo, blaženstvo i osjeća da se stapa, razplinjuje u onoj lcra- 
soti, u onom miru divnog ranog jutra na Jadranu. I ništa 
drugo ne želi nego da ostane tu dugo i dugo. Din-don- din-don 
din-don-n-n-n- oglasi se zvono s crkve obližnjeg seoca. Ugo¬ 
dni metalni zvuci razliežu se mirnom površinom, vibriraju, ti¬ 
traju i gube se, izčezavaju, zamiru. Din-don-din -dom din 
-đon-n-n-n-n-. Začuje se i pjesma mlade seljanke-pastirice ko¬ 
ja po uzkoj stazi, koja se obaloim vijuga, tjera ovce i koze na 
pašu, a pred njima koraca, brzo prebimć nogama, simpa¬ 
tični onaj mali, sivi, strpljivi primorski - tovarčić. Striže du¬ 
gim ušesima, maše repom, tres£ jadan glavom da tjera one 
nesnosne muhe. O vratu mu visi četverouglasto zvono i zvek 
se njegov na daleko čuje: ICli-klon-klin-klon. Djevojka plete 
uzput čarapu, bičvu i onda zapjeva, što je grlo nosi starinsku 
onu pjesmu, tugaljivo, otegnuto, onako po bodulski: 

Ajme meni-i, velo more-e, utopi’ ću se-e-e, 

Ma ja iman dragog moga-a, izvadi’ će me-e-e-e-e 

I onda se izdere na jedno živinče, koje zastajkuje radi mulia: 
Var-r-r, va-ro-o-va-a! Vrazi te izli, da bili! — S mora se začu¬ 
je kao neki duboki uzdah: U-f-f-f! — i nešto crno se prevrne. 
Pliskavica, dupin je to. 

Približuje se barka. Tri osobe su u njoj. A-a! To je stari 
kalafato barba File. Sjedi na pramcu i gleda naokolo, unuk 
mu Ive vozi, a šjor Stipe profesur na krmi. Traže sigurno 
meku, ješku za parangal. Barba File me opazi. 

— E-e, šjor Pjero-o! Hoćete doć š nama-a? 

— Hoću-u! — odgovorim. 

Barka se približi, a ja s mrkente skočim u nju. Shvatilo 
odmah da se tu ne radi samo o ribolovu, već o teferiću, fraji. 
U košari, koli bilo je sira, kruha, pršuta, pak posuda za ku¬ 
hanje, gradele, vilice, noži, rajčiće, staklenke u uljem, octom, 
paprom. Izpod prove nagnuta je puna damižana vina. Na sred 
ladje dva velika struka, parangala. Svi smo bili veseli, raz¬ 
dragani i unapred uživali nad obilnim ribolovom i brudetom. 
I s tim nadama uputimo se da tražimo girice za ješku. Eno 
tamo traite! Sunce se diže, rumenila nestane, a čitava povr¬ 
šina kao da je srebrom prekrita. Blješti se pred očima. Jake 
ruke ribara izvlačile su mrežu, šabakun. 

— Dobro jutro-o! 

— Dobri van Bog da-a! — odvrati nam družina. 

Na palubi ribarske ladje koprcalo se množtvo srebrnih 
girica, šparića, šarenih piraka i knežića, zelenih zdrča, račića, 
a i sipica i liganja je bilo. 

— Koliko će te barba File? 

— Ma dajte mi tako-o kilo i po’ girica, a i ono par li- 
gnjića. 

— Koliko je za plati’? 

— Ma ništa za vas, moj šjor File. Mi smo vama još duž¬ 
ni za oni kaić. 

— A hoćete li zafuma? 

— E-e, to hoćemo 

— Fala van ! 

— Bogu fala! 

Dok je mali Ive veslao, mi se prihvatio posla da natak- 
nemo parangal. Ali najprije marenda i to čisto po mornar¬ 
sku. Barla File očistio lignje, razrezao ih oštrim nožem u du¬ 
ge komade i mi ih onako sirove liepo smazali apetitom uz 
komad domaćeg kruha i žmul bevande. Najbolja marenda na 
moru! Nastala šutnja. Svak radi, reže nožem girice, bukveje 
i natiče ih na udice. Promatram izpod oka sjor I ileta. Origi¬ 
nalan tip kakovog je težko naći na čitavom Primorju. Da se 
rodio u Provenci bio bi jedan od glavnih Dautetovih junaka. 
Poštenjačina je bio i veliki dobričina. Posljednju košulju dao 
bi siromahu, ali imao je jednu manu kao i mnogi Primorci, 
a to je da je psovao. Razsrdio bi se za svaku malenkost, a on¬ 
da opet tih kao janje. Kao i ono more na kom se rodio. Ah 
se razlikovao ipak od drugih »bestimjadura«. On je imao ne¬ 
ki posebni način psovanja, tako da mu to nitko u mjestu ni¬ 
je uzimao u zlo. Čak i Dun Jakov njegov susid, koji bi pla¬ 
nuo kad bi nekoga čuo psovati, našem Filetu riedko bi pri¬ 
govarao. Bio je naime uvjeren da ni Bog, ni svetci ne shvaća¬ 
ju Fileta ozbiljno i da mu se smiju. File bi psovao čitav ka¬ 
lendar od Makarija do Silvestra i to takovim užitkom kao da 
jede najfiniji brudet. Onako s punim ustima. I uviek bi iz- 
padalo tako da on nije kriv, nego svetci koji ga izazivl ju i ne¬ 
će da mu ugode i pomognu. Njegova pobožna žena F anina 
trpila je radi toga mnogo i sve poduzimala kako bi muža 
bestimjadura odvratila od tog buljenja. Činila zavite, sklo¬ 
pila bi ga blagoslovjenon vodom ka’ bi zaspa i davala bi mu 
u juhu nike fogacete. Ništa ni pomagalo. Vazda je jadna uz- 
disala: »Gospe moja lipa, misto će se profunda’ od ovih pus¬ 
tih bestimji! Vaja da dojde trešnja i kuga u misto«. Ali 
bilo je dana kad File ne bi psovao. Bili su to dani primirja 
s nebom, dani mira božieg. Treuga Dei! To je bio Badnji 
dan, Božić, Veliki Petak, zatim dan svete Barbare i svetog 
Luke. Sveta Barbara je bila zaštintica od groma, a kad bi 
grmilo i sievalo File bi se pokunjio. Svetog Luku kao za- 
štintika mjestnog groblja takodjer je respektirao, jer se bo¬ 
jao mrtvih, tenjaca. Za to nebi psovao ni kad je tko umro. A 
ti dani, bili su dani triumfa za bidnu Faninu. 

— A-an! Bestima’ sad kušku nesrićni, ka’ germi i lanpa. 
Udri sad po svetom Barbari, ako imaš kuraja! 

A moj File samo guca slinu i ne vidi ure ka’ će se jope 
razvedri. Jednom se desilo čudo, pa naš File prestao psova¬ 
ti. Nekako se pokunjio, izgubio apetit i postao šutljiv. Fani- 
na je bila vesela, a i zabrinuta ujedno. Pošla u Dun Jakova da 
ga pita što on misli o tom. 

— Hm! Ni dobro, ni dobro, moja Fanina, s tvojim File- 
ton. Ne komoda me ništo . . . Hm! 

Što je sad ostalo drugo nesritnoj Fanini nego da počne 
molit Boga da mu dopusti da jope bestima i neka mu ne uz¬ 
me, kako ni do sad, u zlo njegov šporki jezik, jerbo on u duši 
ni zal čovik i .... . 

I jednoga dana naš File jope zabestima’ žestoko. 

— O — o! fala ti Bože i ne uzmi u zlo moga muža ma- 
kakota - zavapila ona sva zadovoljna. Od tega dana pustila ga 
da bestima i ona za njega počela činit pokoru. Eto, takav van 
je bio naš originalni File s kojim smo tu u barci. 

Svi smo bili uvjereni u dobru lovinu i uživali u sebi 
misleć na one arbune, rumence, pak zubatce, velike kanjce, 
raže, škrpine. Ali dobro veli ona stara izreka: Čovjek snu¬ 
je ... . Tako je bilo i ovog puta, na žalost. Na mjesto 
dobre ribe, samo par malih kanjčića i piraka i jedna mački¬ 
ca, ostale udice prazne ili na njima velike zviezde, križaline. 
Očaj! To se u ostalom dešava. 

No to našem Filetu nikako nije išlo u glavu. Opet su 
svetci krivi, a u prvom redu sveti Petar i sveti Andrija. Tim 
više je bio biesan što se pred nama blamirao, a tvrdio je pri¬ 
je i hvalio se kako je on ribar da mu premca nema, a osobito 
što se tiče parangala. Pozna on svaku poziciju u konalu bolje 
nego itko. I, eto, sad na jednom ovako nešto. Nikad jadnijeg 
ribolova nisam doživio na moru. Mali Ive nekako kao da se 
prestrašio i veslao bojažljivo pogledavajuć na nonota Fileta. 
Znao je dobro da će i on dobiti svoju porciju. File koji je 
iztezao parangal sav je drhtao. Oči mu sievale, a brci titrali. 
Prigušenim glasom zapoviedao je unuku: 

— Ala, ala! — boje s desnin velon! — Dosta! : — Ari, 
jesi li ga vidi! — Ovake pegule! — Proklestvo božje! — I 

jope zvizda sakr-— Karnevale šija s livin! — Oli ne 

vidiš da je nategnut parangal — .... ti tvoga — 1 jope jedna! 

— Ma oštj.— Pa da čovik ne sagriši, e! — Tovare, agva- 

nta s oba dva! — Čaćina jin! — Evo sa’ jope rak u spužu — 
Ajme meni, Gospe moja! — Sakr.. .. -— Boje s desnin! Ta¬ 
ko! Prima punti od škoja. — Još, još malo! — Jope zvizda — 

Ma Gosp. — Proklete beštje i svu ješku mi izile! -- 

E, e! — Drži se ti sad, moj merlo, da ne zabestimaš od gusta, 
an?! — . mu sve.! 

File je osjećao da mu se smijenio. Za to je'njegov bies 
bivao veći, Eto, jučer se toliko hvalio i prid susidima i priđ 
Dun Jakovon i prid ženon, a jutros i prid nami da će bi’ 
puno ribe, a ka’ tamo da oprostite .... I za to se on u sebi 
još više griza. Što ćemo mi mislit o njemu! Da je laživac, 
lajavac, tovar, da nezna vrć parangal, da se samo fali. A što 
će ga žderat Fanina kad se vrati prazan, a sobom poni pja¬ 
te, gradele, požade, uje i pomidore. Sad je File počeo mrmljat 
u sebi. Sigurno je dočaravao kućnu svadju unapred. »Ha, ha, 
ha! Rekla san ja što će ti se dogodit. Ko se puno fali,.... 
E-e, moj File ne vaja ti tako. Ma zašto se fališ unaprid. A-a, 
što će ti se susistvo srni ja! Stotine udica, a dvi pirkice. E-e 
moj File Bog te to kaštiga za te tvoje puste bestimje. Neka, 
neka! Što će sa’ mislit čejad o tebi? Da si rebanbi, da neznaš 
više vrć parangal na pozicijun. Ne vaja ti tako File moj! — 
A File odgovara ženi: Fanina, kućo, oštj . . . Dosta je! Baci 
ću ti brankarelu u glavu!« — File bivao sve uzrujaniji. Če¬ 
kali smo na oluju, eksploziju. Mali Ivić se još više pristraši. 
I na jedan put rika beštimji. Čile litanije! I kad je ponovno 
iztegnuo zvizdu stao je nogom na parangal da mu ruke budu 
slobodne i onda pljune prezirno, a obje ruke pruži, munjevi¬ 
tom brzinom pokazujuć moru rogove. »Eto, ti na, na, na!« 
Zatim se podboči, uperi pogled prema nebu i započne dialog 
sa svetim Petrom, zaštitnikom ribara. 

— An reci mi, što je ovo sa vnon danas? Što san ti zla 
učini? Jesan li koga ubi? — Nišan! Jesan li komu što ukra? 

— Nišan! — Gren li u crikvu? — Gren! — Dajem li lemo¬ 
zinu? — Dajen! — Postin li prid velikin feštama? — Pos- 

tin! — Sliedi pauza kao da očekuje odgovor se neba. E, e, ošt. .. 
••••; zašto mi se onda šajedu zvizde na parangal? Zašto mi 
se činidu ovaki diŠpeti? An? Zašto mi kurenat baca paran- 
jgal'U.... An, moj sveti Petre i Andrija, odgovorite, odgo¬ 
vorite! Zašto me tenćate na bestimje? I onda će se rić da je 
File nesrića, diškul, da bestima ka kučak. A ko je kriv? Ja-a? 
Ne! Sakr.... onda mi date mira i pustite me da čapan ništo 
ribe! — File je razgovarao s tim božjim ugodnicima nekim 
posebnim tonom, piskutljivim, plačljivim glasom kao da hoće 
uvjeriti svetog Petra da je on kriv svemu ovome. Čak je i 
zvao Boga za svjedoka protiv svetog Petra i Andrije. »Eto, 
ja san svoju reka’, a ti Bože sudi ko ima od nas pravo!« Za¬ 
tim je došla na red žena mu Mandina koja mu pridika da je 
pađre pegula i to uvik prin nego se ukrca u barku. Kriva je 
bila i ona prokleta maška suside Lucjete što mu je priskočila 
jutros parangal. Kriv je i ovi inšenpjani mu unuk Ivić koji 
ne zna vozit. Svak je kriv, i nebo i zemja, samo on File ne! 
I j°P e j e poče dili, petavat roge svuda naokolo. I prima pun¬ 
ti od škoja di smo bacili parangal i prima rodnom mistu i 
prima svoj on kući di sad sidi Fanina i moli Boga da ne 
capa ništa. Na kraju sam sebe udre šakon u glavu, kad je 
izvuka zanju zvizdu. Čapa je i razčepi jon sve krake i baci u 
more. 

— Krepaj, beštjo prokleta! 

— Ma što ste to učinili barba File? — zapita profesur 
Stipe. 

— Što san učini? Ubi san zvizdu. Pa? 

— Ubili ste je? I vi mislite da ste je ubili? Privarili ste 
se, moj barba File. Vi ste joj pomogli da se još više razmnoži. 

— Ma što to govorite? Mislite da imate s tovaron posla. 
0-ho! Nemojte me i vi poče inf. 

— Čekajte malo barba File. Slušajte što ću van rić, pa 
ćete vidi da iman pravo. Vi ste stari ribar, ma nike stvari, 
oprostite, ne znate — reče Stipe. 

I dok je mali Ivić veslao polako, mi smo trusili vino iz 
damižane i jili sira i pršuta, a profesur nan je Stipe lipo pri- 
povida o morskoj zvizdi. 

— Vidite, naš File kad je raztrgao krakove morskoj 
zviezdi postigao je baš obratno nego što je namjeravao. Ovo 

vam je malko čudnovato, što govorim i nepojmljivo. Sigurno 
ćete pomisliti da kako bi bilo moguće da ako bi čovjeka 
raztrgali, da bi od one svake otrgnute ruke i noge i od glave 
mogao narasti opet po jedan čitav čovjek. To je zaista ne¬ 
moguće! Ali ono što je u ovom slučaju za čovjeka i druga 
stvorenja nemoguće i što bi značilo pravo čudo, to se eto 
takova čuda kod morskih zviezda dogadjaju. Najbujnija ma¬ 
šta nebi mogla zamisliti ono što je u Prirodi realnost, činjeni¬ 
ca. Čim više proučava čovjek razna bića i odkriva tajne nji¬ 
hovog života, sve većma zastaje zapanjem pred veličajnošću 
tih prirodnih zakona, tih navjerojatnih načina, sposobnosli 
koje su dane raznim bićima u cilju samodržanja njihovog in¬ 
dividua, odnosno za obranu njihovog potomstva i roda. Me- 
dju takova čudnovata, zaista fantastična bića spada i morska 
zviezda. 

U Jadranu imade nekoliko vrsti morskih zviezda, ali 
mi ćemo spomenuti samo tri, a razpričat ćemo se samo o 
ovim križalinama koje su toliko razsrđile našeg barba File¬ 
ta, a donekle i nas, jer smo ostali bez dobrih kanjaca, škrpi- 
na, rumenaca i zubataca. Latinski je znanstveni naziv ovoj 
zviezdi Asterias glacialis, a na našem Priinorju ju poznaju 
pod imenima: Križalina, skrižalina, kvrgača, križalj, morski 
križ. 

Križalina i ako pod liepim plaštem zviezde i ako, kad 
ju gledamo u moru, pričinja nam se nekim mirnim, bezazle¬ 
nim stvorenjem, koje jede samo ono što joj »slučaj pod nos 
donese«, ipak nije takova. Pod tim nedužnim plaštem krije se 
pravi razbojnik. Barba File ima pravo kad ju naziva »pro¬ 
kletom beštijom«. Kad se ove zviezde uvuku u mjesta gdje se 
gaje oštrige počine nevjerojatnu štetu. Množtvo kamenica, 
oštriga požderu i to nevjerojatno vješto i brzo. Mnogi nada¬ 
lje misle promatrajući križalinu da osim što je nedužna da 
je njen organizam sasma jednostavan. I u tome se varaju. 
Morska zviezda imade i vidne organe, njuši hranu, ona hoda, 
vješta je kod ubijanja pliena. Njena vanjština samo nas za¬ 
varava. 

Najviše nas sigurno zanima kako to stvorenje zvjezda¬ 
nog oblika može napadati školjke i proždirati ih. Kad se na* 

mjeri na žrtvu, a to su obično školjke dagnje, oštrige, srčan- 
ke, venerke i papci, križalina žrtvu najprije obavije svojim 
krakovima izpod kojih se nalazi mnogo malih prionljivih no¬ 
žica. Kad proždire školjku ona se zgrbi nad njolm, a vršci 
krakova se čvrsto drže tla. A kako otvori ona školjku? Neki 
prirodoslovci smatraju, da križalina otvori školjku jedino 
snagom svojih krakova. Prionljive ili kako ih još zovu ambu- 
lakralne nožice prisiše ona na obe ljušture školjke i počne 
vući onda u oba protivna smjera takovom silom, dok na koncu 
žrtva ne smalakše, ljušturu ne popuste i nesretna školjka se 
raztvori. Pri tom poslu križalina je veoima vješta. Pomoću 
svojih krakova namjesti tako školjku da joj njene okrajke 
zaklopaca postavi do svog ustnog otvora da ju udobnije 
može proždrieti. Čitav taj posao nasilnog otvaranja traje ne¬ 
kih četvrt sata. Velika je zaista to jakost! A koliko bi se čo¬ 
vjek, koji je kud i kamo veći i jači od malene morske zvie¬ 
zde, mučio da otvori silom svojih prstiju živu oštrigu? U obće 
ne bi mogao. Neki su pak mišljenja da u totm poslu ne po¬ 
maže križalini samo njena jakost, da tu ne odlučuje samo 
fizička snaga, već i kemijskim načinom ona prisili školjku da 
malakše i raztvori se. Naime križalina ujedno iz svojih usta 
izlučuje neku kiselinu, otrov i to uz zaklopce školjke, tako 
da taj otrov pomalo ulazi unutar školjke i omamljuje je, nje¬ 
na snaga popušta, a onda tek da križalina može raztvoriti 
školjku snagom svojih krakova, odnosno ambulakralnih no¬ 
žica. i 

Zanimljivo je i promatrati kako križalina proždire svoju 
žrtvu. U nje je veoma malen ustni otvor i nemoguće joj je da 
proguta tako velik plijen. Kako ona tome doskoči? Jedno¬ 
stavno ona izvali kroz usta napolje svoj, dugi poput kesice, že¬ 
ludac i obvije njime tielo školjke. Želudac na to počne izlu¬ 
čivati probavne sokove koji smekšaju i raztvaraju tijelo školj¬ 
ke koje onda želudac može lakše upiti i probaviti. Probava 
se dakle kod ove životinje zbiva izvan njena tijela. Sada ste 
se uvjerili da križalina nije nedužni, bezazleni stvor i njen 
život i organizam nije tako jednostavan. Školjku, t. kv. Ve- 
nus, križalina proguta u vreimenu od nekih osam i pol sati, 
a srednju oštrigu u četiri sata. I ne samo školjke, već i puže¬ 
ve, rakove, morske ježeve, znade križalina napadati. Kad če- 

sto u mom vidimo praznu kuću morskog ježa, to je više ne¬ 
go sigurno »da je tu križalina imala svoje krakove«. Nju ne 
smetaju ni oštre s bodlje ježa. Vješto ona zarije svoj želudac 
kroz usta ježinca. Napada ona i iznenada svoje žrtve. Kri¬ 
žalina pretražuje pomnjivo lirid i svojim krakovima pretraži 
oprezno svaku udubinu. Skita se i po morskom dnu. Školjka 
stoji spokojno raztvorenih poklopaca i ne sluti jadna da je 
razbojnik u blizini. Iznenada osjeti krak kako joj se dota¬ 
kao tijela. Brzo hoće da stisne zaklopce, da pritisne, odkine 
krak drzniku. Uzalud! Školjka doduše stisne krak, ali iz kra¬ 
ka izlazi uslied tog stiskanja automatski neka otrovna kise¬ 
lina koja omami školjku i ona eto tako padne žrtvom lukav- 
štine križaline. Ka tko bi rekao da se takova nešto krije pod 
tako nedužnim plaštem zviezđe? Čini se da križalina posje¬ 
duje i osjetilo njuha, pa da namiriši žrtvu i na pola metra 
daleko. Osim toga, a to se sigurno ustanovilo, križalina posje¬ 
duje i osjetilo vida. Pogodite gdje su joj oči! Mislite negdje 
na ledjnoj strani? Varate se! Vidni organi smjestili se na vr¬ 
hu izpod svakog kraka. Pošto križalina imade pet krakova, to 
znači da ona posjeduje pet vidnih aparatura, ured ja ja. Svaki 
od tih aparatura sačinjava opet skup vidnih organa. Izraču¬ 
nato je da se izpod vrha svakog kraka križaline nalazi do 
dvie stotine malih očiju, dakle ukupno tisuću očiju. Kad kri¬ 
žalina plazi, vrškove krakova drži u vis tako da svietlo pada 
na njene vidne organe koji nam se pričinjaju, kad promatra¬ 
mo pomljivo ovu morsku zvijezdu, kao neki mali crveni ja¬ 
stučići. A i opip je, naravno razvit veoma dobro kod ove ču¬ 
dne morske životinje. A zaista je čudna našim očima. Eto 
usta joj se nalaze na donjoj strani, a kroz koja izvlači želu¬ 
dac kad hoće jesti. Crievni pak otvor joj se nalazi na ledj¬ 
noj strani kod sredine tijela. Tu se negdje nalazi i jedna plo¬ 
čica kao sito, pa se i zove sitasta pločica. Kroz tu sitastu ili 
mađrepornu pločicu zviezda usisava vodu, koja prolazi kroz 
t. zv. »vodene žile« do onih malih prionljivih nožica koje, 
kako smo vidili imaju veliku snagu i prisišu se uz školjku. 
Kako križalina kroz sitastu pločicu usisava i izsisava vodu ta¬ 
ko se te nožice napunjaju, odnosno ispražnjuju. Na taj način 
se križalina i pomiče, vuče po hridini. Zanimljiv je to vođo- 
žilni sustav. Na ledjnoj strani imade neke kvrge, pa ju za u> 

takodjer zovu i kvrgavom morskom zvijezdom. Podno tih 
kvrga smjestio se još jedan zanimljiv-uredjaj. To je uredjaj 
za toaletu. Opažaju se kao neki čuperci. Svaki od ovih čupe- 
raka, snopića, imade, kad se promatraju sitnozorom, do četiri 
stotine malih kliešta. Računa se da kod odrasle križaline na 
ledjnoj strani imade do četvrt milijuna ovakovih malih kli¬ 
ešta ili pedicelarija, kojima ova životinja sa svog tijela od¬ 
stranjuje nečist, a služi moguće i u druge svrhe. Kostur zvi¬ 
ezđe sastoji se od množtva malenih vapnenih pločica, do 
dvanaest tisuća pločica. One su međjusobno tako spojene da 
je tielo zviezde ipak gibljivo, a osobito krakovi. A zamislite 
da čovjek skupa sa zubim^ imade samo nekih 254 komada 
kostiju! ‘ 

Sada dolazi ono što je najzanimljivije, u što barba File 
nije htio vjerovati. Križalina imade neobični dar prirodni 
da jedan njen otrgnuti krak ne ugiba, već može da se obno¬ 
vi u podpuno tielo. To znači da kad rastrgamo zvijezdi svili 
pet krakova svi ti krakovi obnavljaju se, regeneriraju i na¬ 
staju od njih nove zviezde. Barba File mislio da je ubio zvi- 
ezdu, a kad tamo, on je od jedne stvorio nove. Svaki krak 
stvara novi organizam. To je tako zvani »kometni oblik« 
morske zviezde kod regeneracije otrgnutog kraka. Koliko 
li samo čudovišta imade u životu morske zvijezde! Križalinu 
kad primimo u ruku znade sama sebi otrgnuti krakove da 
očuva život. Ako koji krak mora uginuti, nek se onda bar 
drugi spasu. Vidite kako je to sve mudro uredjeno u Pri¬ 
rodi. 

Križalina obično živi uz hriđinastu obalu i povlači se tik 
izpod razine mora. Nad razinom, na zrak, nikad ne dolazi 
Obično je zagasito zelene boje, a imade ih i smedje, no tc 
obično žive u dubini. Križalina (Asterias glacialis) naraste 
do 30 centimetara, no imade i većih primjeraka. Osim u 
Sredozemlju živi i uz obale zapadne Europe, te dopire na 
sjeveru do Skageraka, a i do obala Finske. Kod sjevernih 
obala Njemačke nema je. Osim križaline tik podno površine 
živi u Jadranu slična zviezda, ali manja i smedje je boje. 
To je t. zv. Asterias tenuispina ili Mala križalina. Iz dubine 
znadu u vršvi, a i u mreži, te parangalom izvući naši ribari 
zviezdu svietlo crvene boje. To je Zviezda narančasta 

(Astropecten auranticus). Imade još raznih vrsti morskih zvk 
jezda u moru. A tko bi ih sve opisao? Izvukoše neke zvijezde 
čak iz dubine od 1800 metara. Neke su zviezde i brižljive 
majke. Da očuvaju svoje potomstvo u prvim danima života, 
dok je ono još nejako, saviju prema gore krakove, tako da 
se mališani unutar krakova sigurno osjećaju. Zviezde su ve¬ 
ćinom odjelita spola. Sjeme, odnosno jaja izbacuju s ledjnog 
otvora. Oplodnja se vrši u moru. Iz oplodjenog jajeta izleže 
se ličinka, koja ne sliči zviezdi, te posebnim trepeljkama 
pliva po moru kao planktont. Kad se počne preobražavati u 
pravu zviezdu prihvati se hridine i počne živiti životom 
roditelja svojih. 

— Ćaćinu jin mater! Ondar ću, kad hi jope čapan, osušit 
u barki na suncu, pa neka tu krepaju — zaključi barba File. 

A kako je bilo kad smo se vratili doma brez ribe? Boje 
da ne pitate. Čitav skandal. File bestima na sve i svakoga je 
strapaca. Na kraju, kao najslabiji, mačak »Moro«, suside Lu- 
cjete, koji je priskoči’ parangal, plati je bidan konat. Čim 
ga je File adoća u korti, smiri ga argolon i malo je falilo da 
ga ni ubi’. Pribi mu je samo nogu. Mja-a-a-a-u-u! — zavija 
jadan mačak da ga je bilo tuga slušat. Susida Lucjeta jedva 
je umirila muža da ne navali na Fileta. Doša’ je i Dun Jakov 
i nikako i on umiri stvar da ne dojde do barufe i suda. A 
sve to radi onih prokletih morskih zvizda što su na prož- 
drili ješku. Moguće da ćemo drugi put bit boje sriće. 

Morska zviezđa 



Proždiranje žrtve 



Otrgnuti krak obnavlja čitavo tielo 

Čudan sianovniU dubine 


Silna vrućina, žega. Pravi, ono što se veli, pasji dan. Ni 
daška vjetra. Mrtva tišina na moru koje se blješti kao da 
je zrcalo. Bole oči. Dva sata poslije podne. Sunce upravo pe¬ 
če. Malo primorsko mjesto kao da je izumrlo. Svatko se po¬ 
vukao u kuću, hladovinu i nestrpljivo čeka da sunce zapa¬ 
dne, da nastupi već jednom večer. Jedino par nosača, fakina 
od porta, zavuklo se u krčmu i galame igrajuć moru. Mašu 
rukama jedan drugome pod nos, uzrujavaju se, prepiru, žile 
im 11 a vratu nabrekle od deranja, a kaplje znoja ćurkom pa¬ 
daju sa čela. Na zamazanom stolu litra crnog vina i na sto¬ 
tine muha. Zabavljaju se, eto, igrajuć moru, dok parobrod 
ne stigne. Dječurlija se skiće po rivi. Jedni neumorno skaču 
u more s usidrenog guca, a drugi prljavi, polugoli, garavi od 
sunca love s obale udicom zdrče, spariće i glavoče. Male 
tiesne uličice starinskog gradića puste su. Po koja mačka 
se pojavi iz podruma koji miriši po vlazi, mufi, lieno se vu- 
cari uličnim stepenicama, skalinima i opet nestane u kojem 
dvorištu. Kokoši se valjaju u prašini unutar zidina, ruševina, 
kazamenata starinske palače, koju još resi grb i požutjeli 
balkoni u stilu mletačke gotike s onim karakterističnim 
arabskim lukom. Po zidinama raste kapara, drinak, kukurik, 
a sive gušterice po crnini zidovima trčkaraju amo i tamo i 
love muhe. Nekada stan plemića, danas je kokošinjak. Guje 
se kad i kad otegnuto hrapavo: ko-o-o — ko — ko-o-o. Protežu 
je jadne kokoši izpružajuć nogu kroz krila izražavajuć time 
nezadovoljstvo nad nesnosnom sparinom i zievaju. Ko-ko-o- 
0-0 — razlieže se tihom uličicom. 

Najednom galama, Jedan dječak, prljav, poderan, polu¬ 
gol bez daha doletio kao striela u ulicu i stao tući na vrata 
Šjor Marka lučkog poglavara, kapitana od porta da mu javi 

jednu senzacijonalnu viest. Dečko je galamio, mucao, gesti¬ 
kulirao sav uzbudjen, usopljen: 

— Dojdite brzo šjor Marko! Eno na rivi, za i svetega! 
— Ajme meni da vidite! Ovako velika, ka najveći mih, a gu¬ 
bica ka kjun. Čapali su je jutros iz barke ribari. Poruči van je 
pilot JFile Gobo da ođma’ đojdete. 

Znatiželja zahvatila čitavu ulicu. Kapci od prozora se 
otvaraju. Glave proviruju i svi na jednom od silne znatiželje, 
upravljaju dječaku upite: 

— Ma govori! Ko je čapa? Koja je to riba? Di je? Br¬ 
zo, govori, Otvori boje gubicu! Ne tepaj, govori! Laji tovare 
ka’ te pitan! Ne znaš ni govori’. 

Dječak nezna jadan kome bi prije odgovorio i sad 3e 
obraća prozoru kanonika Dun Jerka, sad debeloj šjori Justi- 
ni, pak onda kančelisti Šimetu Tikvi, ženi od financjera kri¬ 
voj Marjeti, crkovnjaku, sakrestanu Mićetu Bukari. Muca, 
hoće svima da udovolji. 

M-ma, čapali su morskega miha, m-ma, hote na rivu, p-pa 
ćete vidi. V-vela riba. 

Kad je iz kuće izišao kapitan od porta, koji je za ovu 
neobičnu zgodu metnuo službenu kapu na glavu, te ovratnik 
i manšete od kaučuka, dječak je pred njim poletio na rivu 
da javi njegov dolazak, jer će on ustanoviti koja je to riba. 
On ima »sva libra o ribama«. Dakle senzacija za mjesto. U 
prkos vrućini znatiželjni ljudi su počeli izlaziti iz kuća i žuri¬ 
ti se prema obali, rivi. Kod ribarnice, peškarije sakupilo se 
dosta svieta, a najviše mularije. Svi bulje u ribu, a ribari 
Marin i Toni tumače sakupljenim kako su ju ulovili. Evo do¬ 
lazi i gradski načelnik, podestat dotur Dome podupirajuć se 
štapom. Bole ga kurje oči, prokleti oni kali. Za njim eto 
kapitana od porta, onda gre i likar, sudac, farmačista, kapo 
od financa i ostali. Redar, pulicjot Frane, da se pokaže pred 
injestnim ličnostima agilan stane galamiti i šibom raztjerava- 
ti mulariju. — Ala, ala! Dajte mista! Hote ća! Zatvori ću 
vas u prežun! Tovari! — Mahao redar šibom, baketon 
oko sebe i sav se usopio. Kapu prebacio na zatiljak, a razba¬ 
rušena mu se kosa priliepila o znojno čelo. Žute, prljave za¬ 
krpane hlače, razkopčan mastan ovratnik na kom se već sla¬ 

bo razpoznavaju crvene parole. Nekad tamno-plava bluza 
prelieva se u svim duginim bojama. 0 boku visi, u crnom 
otrcanom toku, koji na vrhu imađe mjedenu kuglicu, kriva' 
sablja kao da je iz Napoleonovog doba. Visi na iztrošenom 
razpuknutom remenu pokrpanom postolarskom špagom. Sa¬ 
lutira on onako po domaću, dotaknuvši se ležerno oboda, 
frontina kažiprstom desne ruke i reportira: 

— Evo, jutros su čapali ovi ribari ovdi, ovu mišinu mor¬ 
sku. A, sa’ vi zapovidite hoće li je škovacin baci’ u more, oli 
ćemo je razdili za gudine u varoš. 

Lučki poglavar zauzeo važnu pozu, obuhvatio rukom do¬ 
nju vilicu, namrštio čelo kao da stvara, Bog zna kakove, važ¬ 
ne odluke i ne skida pogled s ribe. Šutnja. Svi bulje u nje¬ 
ga, a najviše mularija koja napeto i bez daha otvorenih usta 
čeka nestrpljivo kad će progovorit. Jedan od mularije da mo¬ 
že bolje promatrati tu čudnu ribu čučnuo iza gradonačelnika, 
podestata i promatra izmedju njegovih nogu. 

— To vam je riba koja se zove Bučanj ili Mjesečarka — 
progovori na koncu lučki poglavar, nakašljavši se dostojan¬ 
stveno. — U raznim našim primorskim mjestima različito ju 
zovu. Nazivaju je i Čubarka, Morski misec, Morski mili. 
Morska bačva, Butac, Lopar, Morska prasica, Morska čutura. 
A bit će i još raznih naziva. Talijani imaju također za ovu 
ribu razne nazive kao: Pesce luna, Pesce bala, Pesce tam¬ 
buro, Pesce mola, Pesce ruota, Pesce sole. Pa i Niemci imaju 
dosta naziva i to: Sonnenfisch, Schwimmenđer Kopf, Meer- 
mond, Klumpfish, a Francuzi ju zovu Poisson lune. Znan¬ 
stveni joj je latinski naziv Orthagoriscus mola. 

Zaista je čudnovata oblika ova riba. Radi toga joj i kod 
različitih naroda mnogi i svakojaki nazivi. U pojedinim pre¬ 
djelima našeg Primorja znaju je kadkada uloviti, a osobito 
u sjevernom primorju Hrvatske. Bučanj može narasti i pre¬ 
ko dva metra u duljinu, a u visinu mjeriti i do 1.25 mt., te 
težiti i do 300 kilograma. Takav jedan veliki primjerak čuva 
se i u Zagrebačkom zoologijskom muzeju koji je bio ulovljen 
kod Bakarca. Dakle, kako vidite, debeli je to morski svat. 

Bucanj živi u dubinama, a vidjeti ga je u raznim mo¬ 
rima. U Sredozemlju je stalan, a pojavljuje se i uz obale En- 

glezke, dok u Sjevernom Moru sasma rijetko. Opažen je i 
kod Rta Dobre Nade, u južnoj Africi. Voli, čini se toplija 
mora. Kao stanovnik dubina, ne dolazi tako često na povr¬ 
šinu. Neki smatraju da dolazi na površinu, onda kad se hoće 
malko okriepiti i odmoriti na toplim sunčanim zrakama. 
Mnogo su ga puta opazili pomorci na širokoj pučini Atlan- 
skog Oceana kako plovi lieno, polako, tik izpod površine, a 
hrptena mu peraja viri kao u morskog psa. Tako mnogi mor¬ 
nari gledajuć iz daljine misle da se zbilja radi o morskom 
psu, te pucaju u njega. Vidja ga se i kako leži nagnut na je¬ 
dnoj strani na površini kao da je mrtav ili kao da spava. Dru¬ 
gi drže da bucanj ne dolazi na površinu svojevoljno, već da 
mu se desi nezgoda da ga morska okomita, vertikalna struja 
izbaci prema gore, gdje je onda bezpomoćan i ugiba. Dakle 
da se ne radi o sunčanju, ljenčarenju i »pižolotu« na površini, 
kako bi Primorci rekli, već o nesretnom za njega slučaju. 

Hrptena mu i donja peraja stoje nasuprot jedna drugoj, 
a prsne su mu peraje manje i oble. Škržni je otvor malen, 
uzak i pokriven kožnim poklopcem. Oči su mu srednje veli¬ 
čine, okrugle i pokretne. Zanimljivo je kod ove ribe da joj 
je mozak veoma malen, te iznosi samo 1/7000 tjelesne težine. 
Valjda mu i ne treba mnogo misliti, ni brinuti se u dubinama 
mora, kad takav orijaš živi medju manjim ribama koje mu 
nisu pogibeljne. Repa kao da nema, jer mu je veoma malen. 
Prava dakle lopta! Usta su takodjer čudnovata. Sliče kljunu 
i malena su, pa se po tome vidi da se tu ne radi o nekoj za 
čovjeka pogibeljnoj nemani, već o jednom sasma bezazlenom 
stvorenju koje se hrani samo manjim životinjama. Zubi kao 
dvie pločice srasli su vilicom. Glava mu nije ničim odieljena 
od tiela, pa je s njime srasla. Čitava ta riba sliči jednoj veli¬ 
koj glavi, pa eto radi toga Nijemci bucnja zovu takodjer i 
»Plivajuća glava« (Schwimmender Kopf). , Kostur mu nije 
sasma ovapnjen, tako da su prije mislili da ga se može uvr¬ 
stiti medju ribe s hrskavičnim kosturom. Koža nema ljusaka, 
a debela je i hrapava, a izpod nje je velik sloj masti. Boje je 
prljavo-sive, poput blata. Težko je razlikovati razne odlike 
ovih riba, jer se, dok rastu, neprestano mienjaju. Kod sasma 
mladih primjeraka, tielo je još šire, a pokriveno kao bodlja¬ 
ma, koje, kako riba stari,* tako nestaju, a ostaju neki tragovi 

koji sliče nabreklinama sličnim dugmetima. Pošto je bucanj 
stvorenje koje živi u morskim dubinama malo se znade o 
njegovom životu. Jedino njegova koža, a osobito sadržaj že- 
ludca odkrivaju nam neke tajne. Čini se da je to dobričina, 
jer na njegovom tijelu imade mnogo nametnika koji se tu 
lagodno osjećaju. No moguće da se tu toliko i ne radi o do¬ 
broti, već da to bucnju ide u račun, pošto ga razni stanovnici 
njegove kože moguće brane od opasnijih nametnika, a i čiste 
ga. No to se nije iztražilo još. Na njegovoj koži nadjoše i 
Morsku paklaru, lampredu, kružnoustku koja mu se ustima 
prisiše na tielo. Paklara, Petromyzon marinus, živi kao na¬ 
metnik na mnogim velikim ribama ili se pak znade prisisati 
i uz brodove. 

Sadržaj pak želudca bucnja odkrio je tajnu njegove pre¬ 
hrane. Nadjoše u njem naime mnogo planktonata, pak dubin¬ 
skih riba, bilja, a najviše mladih jeguljinih ličinka, t. zv. 
leptokefala. Moguće su mlade jeguljice prava delikatesa na¬ 
šem bucnju. Nije izključeno da baš on prati mnoštvo mladih 
jeguljica, koje dubinom kreću iz Atlantskog Oceana u pos¬ 
tojbinu svojih otaca u rieke i potoke. Koža bucnja fosfores- 
cira, a neki su opazili, koji su proučavali bolje ovu ribu, da 
i meso fosforescira, pa i u njem nadjoše raznih nametnika. 
Dakle, što se tiče biologa, oni mogu biti zadovoljni s buc- 
njom, jer im pruža mogućnost proučavanja tih nametnika, 
koji na njem i u njem živu, a u isto vrieme prirodoslovci mo¬ 
gu i doznati, kakovi stanovnici živu u dubinama, kojima se 
bucanj hrani, No što se tiče ribara, oni zaziru od te ribe, jer 
zaista meso ne vriedi ništa, neukusno je i tvrdo kao podplat, 
a koža još više. Kad se meso kuha, izlazi iz njega neka ljep¬ 
ljiva tvar, koja se može doista i kao Ijepivo upotrebljavati. 
Jedino što vrijedi, bar kako to neki pisci navode, to su jetra. 
Vele, da su mastna, ukusna i hranljiva, kao i od ostalih mor¬ 
skih riba, pa da ih neki slašću jedu kuhana u dobrom crnom 
vinu. Moguće da je zaista to delikatesa. Obično ulove bucnja, 
kad leži na površini. Manje lako dignu na brod, a velike ubi¬ 
ju s broda harpunom i onda izvuku. Kažu neki, da kad ga se 
ulovi bucnja da on bolno zastenje. Jedan velik primjerak 
bucnja je ulovljen godine 1910. od posade norvežkog iztra- 

živalačkog broda »Michael Sars« u Atlantskom Oceanu i to 
harpunom. 

Sličan bucnju je Orthagoriscus tnmcatus ili Ranzania 
truncata. Naši je ribari ne razlikuju od prve, jer i jedna 
i dmga su riedke, a i dosta sliče, pa za to joj i ne dadoše neko 
posebno ime. Ranzania je manja od bucnja i naraste u duljinu 
samo nekih 90 centimetara. Razlikuje se od opisane lime, 
što ima više dugoljasto tielo i to jajolikog oblika, a ne okru¬ 
glog. Stražnji dio joj je još više oštro odsečen, pa se za to i 
naziva truncatas, što latinski znači odsječena. Koža joj je pri¬ 
lično gladka i pokrivena malim šesterouglastim, poput mo¬ 
zaika, pločicama. Škrge su jajolikog oblika. Bojom kože sliči 
pravom bucnju, samo što je odsjev kože življe srebmast, te 
ponegdje baca na zlatno ili grimizno. Jedan primjerak i ove 
vrsti bucnja čuva se u našem Zagrebačkom muzeju. Eto, to je 
u glavnom, što znanost i mornari znaju kazati o tom čudno¬ 
vatom stanovniku morskih dubina — završi šjor Marko. 

Poslije dugog savjetovanja s mještnim liečnikom i gra¬ 
donačelnikom, podeštatom šjor Dotnetom i kapom od finan- 
ca, odlučiše, pošto je moguće meso te ribe otrovno, pak bi 
»moglo naudit ne samo guđinima u varoši nego i gradskim ku- 
škima i maškama«, da ga bace natrag u more privezanog uz 
jedan kamen, da više ne izpliva na površinu i to podalje od 
rive, u dubinu. Gradski smetlištar škovacin Jure, dobio je 
nalog od pulicota Franeta, da uz nagradu od dvadeset sola- 
da, izvrši nalog kapetana od porta, podeštata, likara i kapa 
od financa. Osim toga da će čapat i od podeštata još četiri 
solda za se napit. - Tako je eto završila ta popodnevna senza¬ 
cija u nekom malom primorskom mjestu za vrieme jednog 
sparnog ljetnog popodneva. Bilo je to pred mnogo godina. 
I ja sam onda spadao u tu »prokletu mulariju, koja je činila 
dispete po mistu i zadavala brige pulicjotu. 


— 26 — 









I 



Morska grdoba 


Bilo je to prije nekoliko godina u nekom bodulskom 
mjestu. Mali Toni sin barba Jakova zvanog Pulenta nosio ku¬ 
ći ribu grdobinu, rošpa koju je kupio njegov otac na ribar¬ 
nici. Na njegovu nesreću susreo stolara, maranguna Lovreta 
koga su zvali u mjestu Rošpo, upravo po ribi koju je Toni 
nosio majci. Lovre je u licu bio prilično ružan. Imao je ne¬ 
obično velika usta, široke zube, splošten nos, a na ćosavom li 
cu raslo mu par čupera dlake. Prava riba grdobina! Našem 
malom Tonetu vrag nije dao mira kad je ugledao stolara Lo¬ 
vreta. Od srca se nasmijao i pokazavši mu prstom lieve ruke 
ribu dovikne: »E-e šjor Lovre! Capali ku von evo oca u mri- 
žu«. Lovretu se zamaglilo pred očima. On poleti na maloga 
Toneta i stane ga nemilo tući. Dječak pusti ribu, a u tom me¬ 
težu najbolje je prošao »Bižo«, mačak financa Klemeta koji je 
neopaženo nestao ribom u jedan podrum. Čitava strka na 
ulici. Na svoju nesreću našao se slučajno u toj ulici i obćin- 
ski redar Stipe koja je u jednoj konobi kušao vino. Radi svoje 
»odvažnosti« dobio od mješćana titul »Stipe fila kaligo«. On 
kao »pravi redar« volio je red i gdje bi nanjušio nered na¬ 
prosto bi se izgubio. Ni vrag ga nebi mogao pronaći. Ali sada 
se našao u škripcu. Morao je uredovati. Probliedio i stao se 
vrtiti oko stolara Lovreta koji je mlatio sina Jakova Pulente 
i kričao što ga grlo nosi »Lovre-e! dizgracio! pusti dite! 
Ubi ces ga! Tuzi cu te podestatu!« Žene s prozora su bile bie- 
ne i stale galamiti na pulicjota: »Stipe deliberoj dite! Kaki 
si ti pulicjot! Ko ti je da sablju!« Ali Stipe ni blizu u prkos 
protestima žena i u prkos tome što su s prozora pljuvale po 
njemu. Radije to nego da od Lovreta dobije koju pod rebra. 
Kad se na ulici skupilo još više svieta, naš pulicjot ugrabio 
tu priliku i bjež pod izlikom »da imo službu na rivu jerbo 


— 29 — 



dohodi vapor«. — Radi ovog incidenta nastalo u čitavom 
mjestu neopisivo uzbudjenje. Stanovnici se podielili u dva 
tabora. Stare pobožne žene su bile uz maloga Toneta »jerbo 
je Lovre bestimjađur i Bog mu je za kastig skrivi crniku ka 
rošpotu«. Drugi pak su tvrdili da se »Lovre rodi grub ka’ 
rošpo, jerbo nm se mat prin rojenja pripala na peškariji kad 
je rošpo skoci iz balonce, a nesritni covik od nevoje poče 
bestimova svece božje jerbo mu vražja mularija ne do‘ mi¬ 
ra. I to ide njihovu dušu«. 

Jadan Lovre je zaista bio mučenik. Možete zamisliti kad 
se jednom čovjeku u malom primorskom mjestu prišije ta¬ 
kovo nadime. Iza ugla vikala neprestano mularija: Rošp-o-o! 
Kredom na kući svakog dana bilo je izpisano na mnogo 
mjesta: Rošpo! Pa kako da čovjek ne pobiesni! 

I jednog liepog dana stignu novine u mjesto. Kostema- 
cija! Jedan pokrajinski tjednik na prvoj strani velikim slo¬ 
vima donio opis toga dogadjaja pod naslovom »Dokle će ta¬ 
ko?« Članak je završavao na adresu obćinskog načelnika i vi¬ 
jeća riečima »Quousque tandem?« i »Videant consules«. Sli- 
edilo je zatim četiri reda točkica s množtvom uzkličnika i 
upitnika. Podpis je glasio »Argus adriaticus«. Mjestna inte¬ 
ligencija, a osobito načelnik obćine na koga se indirektno u 
članku napalo bio je izvan sebe i uzdisao »Ojme meni, Gos¬ 
pe moja od Ruzorja. Co ce rić biskup kad prolega ovo u fo- 
jima, co ce kapitanot, co ce , guvernatur!« A tko je bio taj 
Argus adriaticus? Nije težko bilo u tom malom mjestu do¬ 
sjetit se. Bio je to umirovljeni učitelj, meštar Dome koji je 
bio u zavadi s načelnikom radi toga jer mu se nije dozvolilo 
da proširi kokošinjak, kapuneru na obćinskom zemljištu. No¬ 
vine išle su potajno od ruke u ruku i kroz dva dana bile 
su toliko zanlazane i pociepane da se slova nisu više mogla 
razabrati. Svatko u mjestu pročitao je taj članak. Doznalo se 
i to da je žena meštra Dometa rodica slagara kod tih novina, 
a urednik je kum djetetu slagara. Stvar je jasna kao na dla¬ 
nu kako je taj članak bio uvršten i tako obširan i čak na pr¬ 
voj strani odmah izpod viesti o ministarskoj krizi u Beču. 

Poslije partije briškule u kafetariji, načelnik se svjeto- 
vao sa župnikom Dun Ivanom, obćinskim liečnikom i pučkim 
učiteljem. Zaključili su da se sazove obćinsko vijeće, a da će 

oni prisustvovati kao neki savjetodavci. Na sjednici koja je 
održana zaključilo se poduzeti oštre mjere protiv mularije, 
protiv lajavih starih žena koje huckaju dječurliju da izaziva 
jadnog stolara Lovreta i protiv svih onih koji budu govo¬ 
rili da je slabost obćinskog vieća kriva da je do ovog došlo. 
Što se pak tiče meštra Dometa da će mu se prvom prilikom 
pokazati što znači preko novina krnjiti autoritet gradskog vi¬ 
eća. Osim toga dodjeljuje se oštar ukor pulicjotu Stipetu koji 
je ponovno pobjegao kad je došlo do nereda u mjestu. U 
zapisniku je bilo doslovno napisano da će »svatko onaj tko 
iole đrvođielca Lovreta pogrdnim . imenom »Rošpo« nazi¬ 
vati bude, platiti globu od 1.50 F. (slovima jednu forintu i 
petdeset novčičah), a razpuštena dječurlija koja spomenutog 
postolara izazivati bude, biti podepsana sa dvadeset i pet ši¬ 
bah, a koju kaznu će izvršiti mjestni smetlištar ili redar.« 
Liečnik je na sjednici izjavio da postolar Lovre može od 
očaja poluditi, a tko će onda snositi troškove za ludnicu, kod 
je obćina do grla zadužena? Na koncu se prepustilo Dun Iva¬ 
nu da on održi žestoku propovied u nedelju preko velike mi¬ 
se i da ukori javno narod. — A naše Dun Ivan bio je majstor 
u tome. Doznalo se odmah za to, pa je čak došao narod iz 
obližnjih sela. 

»Hm! Hm! — započeo je Dun Ivan propovjed kimajuć 
značaja glavom — A — ha-n! Došli ste na misu, an! Hm! 
Poznon vos jo ka po solda lipi moji. Namistili ste gubicu ka 
da ce te po u roj. E-e, ma ja nišan tovor, ne ce te vi mene 
privari’. Imo nedostojnih izmeju vos koji slušote ove moje 
rici. A znote koju ste konfužjun s vašin šporkin jezikon u mi- 
stu učinili! I foji pišu o vasin opačinama. Jednega jadnega 
covika zovete imenon najgrubje ribe u moru. Hm! Vi go¬ 
vorite da je Lovre grub ka rošpo. Istina je, ma takega ga je 
Bog stvori. A jesu li se niki od vos pogledoli u zercalo doma, 
an? Ne cu imenova cejod iz ovega svetega mista, ma piton jo 
onega moletu izpod volta, koji se ruga Lovretu, kaku on čun¬ 
ku imo? Bože mi oprosti, prava šimja. Fali mu rep. A ona 
straloća co< prodaje patate ispo’ punta. Ka grintova kokoš! A 
oni co je inpjegan na postu sumija, Gospodina mi, klisku far- 
maciste. Da pojde u velo misto, e macakon ga sigurno nebi 
pusti u kafetariju brez muzarjole. I vi nesritnici imote još 

kura ja, ruga se Lovretu! Asti?! Da jo pocneui po imenu 
govorit, koji od vos kojon beštji sumijo više bi u nasen 
mistu bilo zviri nego judi. Jo von to govorin. I jo cu to 
učini i piša’ cu biskupu da cu to učini. A vi mislite da ka’ 
ste se došli ispovidi da je onda sve u redu. Vi mislite 
da je duša kosu ja, da su grisi mace, a izpovid da je 
saplun, pa da će saplun očisti mace. Privarili ste se. Ma 
jo vos vise neću odrisi od grihi, pa ce te onda ima divertimen- 
ta u paklu ka ce vos vrozi verti u mazinin, ka ce von pra 
s fregunima od gvozja vas sporki jezik % i uliva s one bonde 
vrilu pegulu. Onda ce te zva i vapi: O nas lipi Dun Ivane 
di si, zašto te nismo slusoli, zašto smo jadnega Lovreta činili 
da bestimo na nasu dušu? E ma onda ce bi kasno. Vi se ču¬ 
dite kad von dojde gaštrig, a dica von se razbolidu od grin- 
te, ka von dojde ju gusinice i paskakali grist zeje u vertlu, 
ka von kokoši capo pipita i kad četiri miseca ne dažji. Ondar 
brzo u Dun Ivana da se učini procesjum i molidu letanije. 
A vi mislite da se Boga i svece može privari ka butigira za 
škatulu šulferini! E-e, nestritna cejodi! Voltojte se, obrotite 
se Bogu dokle je još na vrime! Jo von govorin da ko go’ bu¬ 
de jos prozuknu u misto ric «rošpo« ne cu ga odrisit ’ griha, 
pa neka ide s vrogon u pakol, a đicu ćemo in jo i podestot 
posla u muče. Jeste li razumili nesrice jedne? Sromite se! 
S kojom facon cu jo do prid Bogon na sudnji don ka ce me 
iska’ anjeli, arkonjeli, kerubini i soprafini i trumbeta za-’ 
vnon: Dun Ivane di su ti ovce? — Co cu ja bidon odgovori’? 
Odgovori cu jin da su mi doli jorce, prosce, šimje i kuške i 
da te beštje vraćan. Kake ovce! A sa’ hote doma na obid i 
budite dobri i činite kućo. Da ni jedon od vos ne spojne- 
ne ime »rošpo«. Bog vas delibera tega! Jo son moju reka, a 
ako ko bude . f . Hm! Razumili smo se!« — I time je propo- 
vjed bila završena. 

Dun Ivan je bio zaista dobar psiholog. Propovjed je upa¬ 
lila i to ne toliko ona prietnja pred paklom, mažininima, 
pegulom i fregunijma od gvozja, koliko prietnja da će on 
izniet tko u mjestu kojoj životinji sliči. U malim primorskim 
mjestima ljudi imadu najveći strah pred smiešnim nadimci¬ 
ma. I zbilja Lovre je od toga dana bio na miru i oporavio 
živce. Čak mu je uspjelo i da se oženi. Jedino kad i kad, ali 

1 to rijetko kad bi bila koja kišovita večer i petrolejsku svje¬ 
tiljku, stan feral, bi vjetar u ulici ugasio, čulo bi se iz da- 
leka kako koji mulac zatuli: Rošpo-o-o! 

A kakova je to na koncu riba čiji je naziv kao nadimak 
stolaru Lovretu izazvalo toliko uzrujavanje u tom bodulskom 
mjestu. Zaista nema simpatičnu fizionomiju po našem estet¬ 
skom shvaćanju i baš zaslužuje ime vraga i hudobe. Čitatelj 
ovih redaka podpuno će shvatiti bies stolara maranguna Lo¬ 
vreta i složiti se s Dun Ivanom i obćinskim vijećem koje ie 
uzelo tog jadnika u zaštitu. J ■ 

M° rsk og vraga zovu još na našem Primorju Hudobina, 
Grdobina, Morska žaba, Zabetina. Talijani ga zovu Pesce ro- 
spo, Diavolo di mare. Rana di mare, Rana pescatrice, Bude- 
gassa. Nijemci Seeteufel i Angler, a Francuzi Bauđroie. La¬ 
tinsko mu je ime Lophius piscatorius. Ogromna sploštena 
glava zaprema do tri četvrtine tijela, a iztiču se ogromna 
usta koja jasno dokazuju da ovoj morskoj grdobini apetit slu¬ 
zi prilično, a i široki poput vreće želudac. Kratko crievo ta- 
kodjer je dokaz za to. Oštri zubi smjestili su se na ustnom ru¬ 
bu u dva reda, a donja čeljust jače je razvijena od gornje. Iz- 
medju očiju je udubina. Koža je gladka, bez ljusaka, te je 
' £° m J e strane kao prljave maslinasto-smede boje, a izpod 
bjelkasta Karakteristika je ove ribe da su joj produžene ko¬ 
sti prsnih peraja, pa one tvore kao noge, a kojima se pođu- 
jnre kad se kreće po morskom dnu na kojem i živi. Nama je 
doista odvratno nekako gledati ovu ribu, ali to je s naše- 
stanovišta. Kad malko bolje promatramo njen život uviđimo 
da ono sto se nama pričinja ružnim i čudnovatim imade ipak 
svoju svrhu, jer Priroda kod nijednog stvorenja ništa suvišno 
ne stvara. Sve je namienjeno nekom cilju. Pa tako je i uđeše- 
"o i tielo morskoj grdobini. Život većinom provodi zakopa¬ 
na u mulju negdje izmedju morskog bilja i tu vreba. Da bo- 
ije može primamiti žrtvu na hrbtu imade neke pomične bo- 
dlje, a osobito dvie prednje služe za to. Na vrhu prve bodlje 
voja se smjestila tik do usta leprša kao neka mala razciepana 
krpica. To je mamac. Osim toga grdobina imade oko ustiju 
i oko prednjeg diela glave neke privjeske koje sliče podera¬ 
noj krpi. Stoji grdobina tako nepomično, a lukave oči koje 
Ml tako smještene da bolje vidi odozdo prama gore, pozorno 

motre. Perjanica leprša i sliči nekoj biljci, a one krpice oko 
»lave algama. Ribe se približe. Moguće hoće zagristi u tu pe- 
rajic.u da glad utaže. Kad najednom užasa i strahote. Strasna 
neman skoči, mulj se zamuti i u tili čas nesretne ribe su u 
nezasitnom želudcu razbojnika. Pohlepna ogromna usta za¬ 
tvore se kao grobnica. Zanimljivo je spomenuti i to da grdo¬ 
bina može i mienjati boju kože samo da se još bolje maski¬ 
ra, da se prilogodi boji okoliša i da tako bude čim manje 
upadna. U koži se naime nalaze hromatolori t. j. stanice s pi¬ 
gmentom, bojama. Živci reguliraju pokretanje stanične plaz¬ 
me s pigmentom, pa tako ta riba može po svojoj volji mienja¬ 
ti boju kako joj to najbolje odgovara i to od maslinasto-sme- 
dje do žuto-smedje. — Toliko je ta riba proždrljiva da kad 
je i sama u mreži ulovljena napada drugu ribu u mreži i pro- 
ždire ju. Proždrljivost nadvlada i smrtni strah. Ribari sjever- 
nih europskih mora vjeruju da grdobina proždire male mor¬ 
ske pse, pa kad ju ulove puštaju je natrag u more. Jedino 
ako opaze da se prežderala ribe iz mreže, raspore joj želudac 
da izvade te ribe koje je progutala.. Drugi pak vjeruju da kar 
ju ulove da će im se desiti težka nesreća, pak pod uticajem 
tog sujevjerja bace natrag grdobinu u more. Naši ribari su 
praktičniji i ne boluju od takovih ideja, već radije hudobinu 
bace u lonac i prave ukusan brudet. Neki ihtiolozi prona- 
djoše u nekim rupicama na tielu grdobine hladetinaste orga¬ 
ne s živcima, pa smatraju to nekim pseudo-elektricmm or¬ 
ganom. Valjda su to zakržljali električni organi koji služe 
za usmrćivanje pliena i tjeranje neprijatelja. Crni se da se 
ona prije spomenuta krpica svietli u mraku, pa da i na aj 
način, naime pomoću svietla mami grdobina ribe, a oje 
misle da se radi o kojem svjetlucavom račiću ili kojem dru¬ 
gom morskom biću. Po sadržaju želudca ustanovilo se da 
grdobina nije baš izbirljiva što se hrane tiče Idu joj u tek 
sve ribe. Ne bira žrtvu ni po veličini, ni po kakvoći. Glavno 
da je želudac pun. No ipak kao da su joj listovi poslastica. 

U Jadranu grdobina nije baš nedka riba i cesto se 
' može viditi u ribarnicama na prodaju. Živi u svim europskim 
morima, a najčešća je u Sredozemnom Moru i Atlanlskoiii 
Oceanu. Grdobina imade i uz obale Englezke. Love ju i 
Rta Dobre Nade, a i uz obale Amerike. Ova riba i ako imade 

veliku glavu škržni su joj otvori maleni, pa bi stanovito vri- 
eme mogla, da proživi i na zraku, a u škrgalma, što je zani¬ 
mljivo, živu mlade morske zmije kao Ophichthys i Apterich- 
tliys da se prehrane od diela pliena grdobine. No sigurno je 
da grdobina te morske zmije ne bi trpjela u svojim škrgama 
da joj one uslugu ne vraćaju protuuslugom, jer takovog al¬ 
truizma u Prirodi nema. Moguće da joj čiste škrge, dišne or¬ 
gane. 

Još nešto zanimljivoga iz života ove ribe. Mlada grdobi¬ 
na ni iz daleka ne sliči svojim roditeljima, pa čak ne živi is¬ 
tim životom. Dok odrasle grdobine provode svoj razbojnički 
život u dubini i do trideset metara i zakopane u mulju, dotle 
sasma mlade slobodno plivaju površinom mora i vesele se 
svjetlosti, suncu, valovima koji ih nose. Čak i nemaju takove 
ogromne ralje. Ne slute kakva će im se poslije usta razviti i 
kakav će apetit steći. Mlade grdobine imaju uđešene škrge za 
filtriranje brane, sićušnih planktonata, isto kao i srdjele. Ta¬ 
ko se one prehranjuju u prvim danima života. Vidimo od¬ 
mah da joj je tielo udešeno da može bolje lebđiti. One duge 
vrpce, razšireno tielo, razkriljene peraje sve su to posebni 
organi za povećanje površine tiela koje bez da se napreže 
plivanjem može stojati u vodi i biti nošeno strujom. Neki 
su pak biolozi mišljenja su da su ti traci i široke peraje više 
f ilogenetična reminiscencija nego posebno udešeni organi za 
lebdenje, pošto da je pelagijski život mlade grdobine veoma 
kratak. No većina ihtiologa zastupa prvo mišljenje. Za vrieme 
razvitka mlada grdobina dobiva na glavi neke izrasline slič¬ 
ne biljkama, algama. To po svoj prilici služi da kad se počne 
približivati dnu i živiti izmedju trava, da joj takova odora 
služi za maskiranje, kao obrana od neprijatelja sve dok ne 
naraste i ne dobije velika usta i oštre zube. Dakle slučaj mi¬ 
mikrije. 

Grdobine odlažu jaja u velikoj množini koja se poput 
velike vrpce protežu u duljini od nekoliko metara. Razumije 
se da iz svib tih jaja ne ugledaju život mlade grdobine, jer 
ili tamane mnogi i mnogi neprijatelji. Mriest pravi kađkada 
sluzavu naslagu koja pliva i pokriva površinu od šest do de¬ 
set četvornih metara, a to se zimi opaža kad se riba u Jadra¬ 
nu mriesti. 

Postoje dvije odlike grdobine, a čini se da u nekim na¬ 
šim primorskim krajevima ribari te odlike i poznaju, pa 
radi toga razlikuju grdobinu od kala, fanga i grdobinu oj 
purića. 

Velika grdobina, grdobina od purića (Lophius piscato- 
rius, Pesce rospo) veća je odlika i naraste od 60 centimetara 
do preko jednog metra ,a kažu da imade i još većih primje¬ 
raka.. 

Mala grdobina ,grdobina od kala (Lophius budegassa, 
Rospo di fango), naraste samo 70 centimetara i imade 
manje široku glavu od prve, a kraća joj je i bodlja, gdje 
se nalazi ona perjanica, krpica za vabljenje žrtava koja je 
i nešto tanja kod ove. Razlikuje se i bojom, jer joj je koža 
na gornjoj strani smedje-crvenkasta, posuta malim mrljama, 
obično bjelkastim. Ova odlika je rjedja od prve. 

Što se pak tiče mesa grdobine, to su pak druge priče. Ako 
je ova riba ružna po izgledu, vjerujte mi, u tanjuru je veo¬ 
ma simpatična. Juha od njenog mesa prava je poslastica. Iz- 
vrstna je pržena na maslinovom ulju, a na brudet da i ne 
govorimo. Brudet onako s rajčicama, pak ulje. Slina dolazi 
čovjeku na usta. 

Električne ribe 


— Ma ovo je, judi moji, za krepat! 

— Čovik ne može ni po’ spat. Zaduši bi *se u posteji. 

— Ma da hoće zadažji i učinit malo bave. 

— E, ovake vrućine kako što je večeras. 

Ovako su se jadali na sparinu šjora Ura, likar Frane, 
kančelista Tode i proto Pjero. Sidili su na jednom pižulu bli¬ 
zu mora i čekali kad će se vratit barba Mate, muž Ure, koji 
je poša’ izvadit vrše. Tamo malo podaje u artmižanon barki 
sidi je sam postolar Zane-makako. Nisu njega prozvali ma- 
kako po šimji, nego za to što je bi malo gluh, pa kad ne bi 
ču’ pita’ bi: ma kako? I od tega »ma kako« diventalo ma- 
kako, šimja. A sve je to jope skrivala ona vražja mularija. 
Zane je te večeri nikako bi jidan i govori san sobon. I nje¬ 
mu je ova vrućina udrila u glavu. 

Bila je sparna srpanjska noć. Na moru ona mrtva bona¬ 
ca. Zrak kao da se ukočio. Strašna omarina koja djeluje na 
živce. Tamo povrh onog brda zbili se oblaci, te kad i kad 
sjevne. More se neobično iskri, a alge intenzivno mirišu. Na¬ 
jednom se iz daline iza one punte, rta začuje muklo udaranje, 
škripanje i zapljuskivan je vesala. Vraća se barba Mate. 

— Dobru ve-ečer Ma-ate! — pozdravi ga Zane. — Jeli bi¬ 
lo sriće? 

Ma je ništo, fala Bogu! Bi’ će i sutra za marendu. 
A-a, nevoja je ovako meni staremu čoviku vadit po noći vrše, 
moj Zane. Po danu se ne ufan radi one proklete mularije. 
Kad me adoćaju evo hi na puntin i gledaju di ću bacit vrše, 
pa onda ti hi salpaju i ukradu ribu. Kaštig božji, o! U sta¬ 
ro rime ni bilo ovakega poštribula u mistii. Mi dica smo 
znali rišpetat starije. E-e, kriva je sve ona komuna. Oni ne- 
sritni Andre pulicjot na misto da stavi u šest dicu, on ti lipo 

gre u betulu Lize-petegule na briškulu i kvartin vina, a ba- 
keta mu u kantunu. Boje bi bilo da su ga stavili za škova- 
eina. 

— Nemoj mi, za Is . . . moj Mate, govori o mulariji. Jo- 
pe su mi danas ofabrikali. Ona nesrića, diškul, ištrija, sin 
Jozeta-manjafogo pitura mi je masku u zeleno i pusti nii 
kokoši iz kapunere. Ni to mu ni bilo dosta nego mi jeson 
napisa na kuću na nikoliko mista »Ovđi stoji Zane makako«. 

Tovar, farabut. J.ako ga ja čapan. Neće ga, svetega 

mi, izlici ni najboji čeroti. Izrigat će on, merlo moj, i onu 
pašticadu što je proždri prin dva godišća. Ja mu to govorin. 
Ako onega maškalcuna nisu ni otac, ni mat, ni ona meštrovica 
Vica, naučili krejancu, ja ću ga oš.naučit. On da će me¬ 

ni piturava’ inaški rep, an?! Pinelat ću ja njenu čunku s 
onon pomadon, pa će mu onda zavonja’. Čeka, čeka, samo 

neka mi dojđe izpod Škote! Pasa će ga voja sakr. 

— Ma što se jidiš, što bestimaš, moj Zqne — javi se proto 
Pjero — Kad ga agvantaš pribij mu rebra argolon. Jesi vidi 
kako je zgranča onomadne Joze sina Mandine-špucete. Napisa 
mu je kanaja na butigi »Joze muzarjola«. A moj ti Joze do¬ 
čeka onega žbaracina iza kantuna. E, da si ti to vidi! Žgrafa 
ga je po čunki svega. Prilipi mu je on lipu mužar jolu za dva 
miseca. E, ma ni ga bilo više ni blizu. A jesi vidi kakvoga riš- 
peta imaju mularija od Jakova - straloća? Mularija ne 
skaču na pjaceti izprid njegove butige. Sve tro tule, pisture- 
le, obruče i zbaravnice baci jin soto fiško. Tako vaja, moj 
Zane. A ti se jidiš. Udri gos ... po njima, pa neće vikat 
za tobom da si makako, lipit ti vraguliće na jaketi i piturava 
mašku. Ako se ovako pustiš i grizeš u sebi, pravi si onda ma¬ 
kako. 

— Imate pravo! Vidi’ će te sutra što ću učini’, -a! 

— Što ti se čini Mate, hoće li bi škontradure-prekine raz¬ 
govor o mulariji proto Pjero. 

Barba Mate podigne vesla, postavi držke unakrst, pri¬ 
hvati ih lievom rukom, a desnim rukavom košulje obriše 
znoj sa čela. Pljune zatim u more, pogleda u nebo, pak opet 
u more, pomiriši zrak pomičuć glavu lievo i desno, pa 
uvjerljivo rekne: 

— Smrdi mi nikako po šiloku. Omarina je, nebo ofuš- 
kano, arja vonja po valigi,, a more se svitli. Škontradure ne¬ 
će bi siguro. Udri će malo na šiloko. — Onda opet prihvali 
vesla, a Zane, Pjero i Tode pomognu mu izniet vrše i ribu i 
usidrit, armižat pasaru. 

— Ma zaboravi san van pripovidit što mi se večeras do¬ 
godilo — reče Mate kad je izaša iz barke — Kad san uvuka 
ruku u vršu za izvadit ribu streslo me ništo i ruka mi utrnula. 

— Ajme meni, da ni bila draganja! — preplaši se šjo* 
ra Ura. 

— Ma ni. Bila je to trnjača. fEvo je ovdi. Mala je i dobra 
za izfrigat. 

— Ma čuješ Frane! Ti ka’ likar siguro znaš koji je to 
vrag u ton ribi da ti ruka utrne od onega skosa ka’ je čapaš 
rukon. Jeli to eletričitad kako niki govoriđu, oli .... 

— Je, je to ti je električna struja — odgovori liečnik 
Todetu. 

— Pripo viđaj te nam šjor doture o temu i onako nan se 
ne gre doma po ovon vrućini. 

Ove ribe su vam veoma zanimljivi stvorovi. Primjer je 
to kako se Priroda brine za svako živo biće. Ta trnjača ili 
drhtulja ,koja je stresla večeras našeg barba Mateta, a koja 
živi u čitavom Sredozemnom moru, posjeduje električnu 
struju ne samo da napada, umrtvijuje slabija stvorenja s ko¬ 
jima se hrani, već i da se brani od neprijatelja. Drhtulje spa¬ 
daju med ju hrska vače, jer im je kostur hrskav, a u rod raža, 
praveć posebnu obitelj drhtulja. Po svolm obliku naliče raža¬ 
ma, samo što je drhtulji trup sličan gladkoj, okrugloj ploči, 
a rep nije tako dug kao kod ostalih raža, te sa svake strane 
imade uzdužne nabore, a gubica ne proviruje iz glave. Da 
nema repa drhtulja bi gledana odozgo zaista sličila okrugloj 
ploči. Radi munjevnog, električnog organa koji posjeduje ova 
riba čovjek, kad se nehotice dotakne drhtulje, osjeti isti 
učinak kao da se dotakao električne žice, naime osjeti drhta¬ 
nje, nešto ga strese, a ruka mu utrne. Zbog toga je i dobila 
ime drhtulja. No osim ovog imena, koji je postao znanstveni 
naziv kod nas, na Primorju naš narod naziva drhtulju još 
ovim imenima: Trn, trnjača, tmavica, tmulja, tmovka, tresa- 

vica. U Sredozemnom moru razlikuju tri vrsti drhtulja, a to 
su: Šarena drhtulja, Torpedo marmorata, Tremolo del Galva- 
ni, Torpille, Marmorierte Zitterroche, zatim Okata ili očinja- 
sta drlitulje, Torpedo ocellata, narce, Tremolo a macchie, 
Torpedine ocliiatella, Gefleckte Zitterroche, te Drhtulja jeđ- 
nomanasta, jednobojna, Torpedo Nohiliana, hebetans, Tre- 
molo grande, Nohilis Zitterroche. Razni pisci navode i razli¬ 
čite veličine za pojedine vrste ovih triju drhtulja, pa se po 
tim navodima težko može kazati, koliko u duljinu najviše 
naraste pojedina vrst spomenutih drhtulja. Svakako drlitulje 
narastu od 60 cm do preko jednog metra, ali u Jadranu obi¬ 
čni primjerci su do pola metra. 

Šarena drhtulja ili mramorna drhtulja dobila je ime po 
boji kože na gornjoj strani. Ova vrst varira bojom, pa je po 
ledjima ili crvenkasta ili sivkasta ili smeđ ja, a često posuta 
bielim i smeđjim mrljama ili pak upravo mramornim šara¬ 
ma. Izpod je bjelkasto-crvenkasta. Jajolika je suhovalnog 
oblika i više izbočenog, konveksnog od okate đrhtulje. Rep 
joj je kratak. Naraste do 70 cm, a neki pisci navode da može 
narasti i skoro do metar i pol, no takovi primjerci su zaista 
veoma riedki. Karakteristika je šarene drlitulje, da za razli¬ 
ku od ostalih dviju spomenutih vrsta imade resate štrcaljke, 
pa ju je lako po tome razpoznati. 

Okata drhtuija naraste obično do 60 cm, a neki vele i 
do 90 cm, pa je manja od šarene đrhtulje. Oblik je tiela skoro 
okrugao, a rep je nešto dulji nego kod prve. Na ledjima je 
žućkaste ili pak svietlo smedje ili crvenkasto smedje boje, a 
imade nekoliko velikih okruglih modrih mrlja koje su u sre¬ 
dini tamnije. Takovih mrlja imade 5—7, riedko samo jednu, 
a imade slučajeva da su ulovili ovu vrst đrhtulje bez ijedne 
mrlje. Kod stražnjeg diela trupa imade često neke biele pje- 
gice. Izpod je bjelkasto-sive boje. Baš po ovim pjegama je do¬ 
bila ova vrst drhtulja i svoje ime, pa je i nju lako po ovoj 
lijenoj karakteristici raspoznati. Osim toga nema resaste štr¬ 
caljke kao Šarena drhtulja. 

Drhtulja jednomanasta je rjeđja od dviju vrsta prije 
spomenutih. Naraste 60—90 cm, a imade i primjeraka i do 
skoro jedan metar. Oblik tiela joj je okrugljast, a sprieda 
kao uduben sa obje strane glave u visini očiju. S gornje je 

strane jednolično smedje ili crnkasto-crvenkaste boje, a kad- 
kada posuta bielim mrljicama. Izpod je bjelkasto-ružičasta. 
Ni ova nema resaste štrcaljke. 

Đrhtulje živu obično na muljevitom dnu izmedju agla i 
tu mirno čekaju na žrtvu. Liene su, ali i to je razumljivo. 
Njima ne treba juriti za plienom, već kad je žrtva u blizini 
električna baterija proradi i zalogaj je tako rekuć u ustima. 
Đrhtulje se pare i kote žive mlade i to 8—14 komada. Mladi 
u početku sliče morskim psima. Neki pričaju, ali to nije usta¬ 
novljeno, da kad prieti opasnost da mladi nadju sklonište u 
roditeljskim ustima. 

Koža je drhtuljama gladka i nema ljusaka. Kod obala 
Amerike živi Nar čine brasiliensis, ali je imade čini se najvi¬ 
še u Indijskom oceanu. Ova vrst veća je od navedenih sredo¬ 
zemnih vrsti i posjeduje i jacu električnu struju. 

Najzanimljivije je kod drhtulja, naravno, njihov elek¬ 
trični uređjaj, organ, ta njihova električna centrala. Drhtu¬ 
lja imade dva električna organa koja su se smjestila sa stra¬ 
ne škrga, jedan na jednoj, a drugi na drugoj strani, te imađu 
oblik jedne široke mase. Ti električni organi nisu ništa dru¬ 
go nego neka posebna pretvorba, modifikacija mišičnog tki¬ 
va. I kod sisavaca, kod svakog rada mišića, nastaje munjina, 
električna struja, ali ona nije jaka, te ne služi nekoj posebnoj 
svrsi. No kod ovih riba kojima je za održanje njihovog živo¬ 
ta postala potrebna jaka električna struja, to se onda kod njih 
stanoviti dio mišičja upravo pretvorio u električne ured ja je. 
Ti električni aparati su neka hladetinasta masa. 

Gledajući odozgo vidimo neke šesterokute kao da je saće 
od pčela. To su stupići koji stoje okomito jedan do drugog, 
a imade ih veoma mnogo. Odgovaraju Voltinim stupovima. 
Svaki pak stupić sastoji se od množtva pločica. Savršene su 
to električne baterije, ta hladetinasta masa, koja u svom 
đjaju imade i ono što bi odgovaralo bakru i tutiji Voltinih 
stupova. Čitavi taj električni uredjaj spojen je s živčanim 
sustavom ,pa riba po svojoj volji pušta električnu struju u 
jačini kako hoće, prema tome koliko joj treba, bilo da ojna- 
mi plien, bilo da odbije napadača. Elektromotorna snaga kod 
đrhtulje izmjerena je kod jednog udarca počam od 30 pa do 
60 i više volti, a u frekvenciji izpražn javan ja u sekundi do 

X 

150 Jačina naravno odgovara i prema vrsti drhtnlje i prema 
njenoj veličini. Električni udarac ove ribe magnetizira oejel- 
ne igle, izaziva iskru s aparata, a prouzrokuje i kemijsko raz- 
tvaranje. Čovjek osjeća jači udarac ako primi ribu s obe dvie 
ruke i to tako, da se jednom dotakne njenog hrbta, a dru- 
gom izpođ. Gornja je strana pozitivna, a donja je negativno 
električna. Poslije nego je riba dala stanoviti broj udaraca 
električna se struja izcrpi, kao i jakost tijela, pa treba da 
stanovito vrierne miruje i da se odmori i nahrani, da prikupi 
c akle energije, dok se baterije ponovno ne napune. Napra¬ 
vili su pokus pa su odrezali živce koji spajaju električne apa¬ 
rate s mozgom. Onda baterije nisu funkcionirale. Dakle po 
tome se vidi da drhtulja vlastitom voljom izdvaja električnu 
struju, kao što je i proizvodi i sakuplja. Opazilo se i to da 
kad ju se draži da joj tielo kao ođeblja. Udarac dakle sliedi 
na impuls živčanog sustava s kojim su u vezi sve one mnogo¬ 
brojne pločice od kojih su sastavljeni i brojni stupici koje 
smo prije spomenuli. Središte, centrum inervacije sačinjava 
posebno neko krilo t. zv. lobus electricus. 

I ako u staro doba nije bila poznata električna struja, 
ipak su grčki liečnici, poznavajući čudnovato djelovanje ove 

.^ ac ^ Potaknemo, došli na namisao da ju upotrebe u 
liečničke svrhe. To bi odgovaralo današnjoj elektro-terapiji. 
Kako vidite ova riba kao da posjeduje leydensku bocu. 

— Svega li ima u svitu. Bože moj! — uzdahne Tode. — 
Covik je puno tega odkri’. 

# ~ ^ koliko toga još odkrio nije! Mnogo i mnogo tajna 
je još pred nama, te mi još stojimo pred sfingom Života. Is¬ 
tina, neumorni ljudski duh znanja i spoznaje željan, skinuo 
je dosta koprena s raznih tajna i razsvietlio mnoge probleme, 
došao do velikih i koristnih odkrića. Koliko li je samo za¬ 
bluda nestalo uslied raznih odkrića! Danas se mi upravo 1 ču¬ 
dimo koliko je toga minulim vjekovima bilo nepoznato i ka¬ 
kove su samo krive predočbe imali ljudi, kakove krive za¬ 
ključke stvarali i krive poglede na život imali. A koliko je 
još nama toga ostalo nepoznatog, zagonetnog, nedokučivog što 
će moguće našim potomcima do dviesto ili tristo godina biti 
jasno kao na dlanu. Odkrića raznih tajna Prirode posljednjih 
desetljeća imala su za posljedicu da je čovjek, kao skinuvši 

koprenu s očiju, počeo gledati na Prirodu, te život, njegove 
probleme sasma drugim očima nego naši pradjedovi. I kako 
dolazi do novih odkrića on stvara drugačije, realnije zaklju¬ 
čke. Veliki napredak znanosti nije značio, da su ljudi uztra- 
jali u onoj ideji da je čovjek najsavršenije biće, već obratno. 
Odkrivajući tajne života čovjek današnjice došao je do spoz¬ 
naje da nije on svemoćni gospodar na Zemli, pa da on jedini 
imade pravo na život, te da je sve stvoreno da služi izključi- 
vo njemu za njegove potrebe i prohtjeve. Čovjek upoznavši 
život drugih, pa i onih nižih bića spoznaje, uvid ja danas, da 
je i on kao i ta druga bića jednako čedo Prirode i podvrgnut 
istim njenim zakonima. Uvidio je da je on samo jedan vi¬ 
jak, kotačić u ogromnom stroju života koji se pokreće i teče 
dalje kroz tisućljeta na ovom sićušnom zrncu Zemlji u ogro¬ 
mnom Svemiru. Koliko li je pustih tisuća godina proteklo 
prije pojave čovjeka, kad je život cvao na ovom planetu. 
Koliko li je drugačijih životinja i biljaka živilo, a o čovjeku 
još ni traga ni glasa. Nastupile su onda stanovite promjene 
i nestalo je uvjeta za život raznim bićima koje mi danas kao 
okamine nalazimo. Te biljke, te životinje su uginule, a razvi¬ 
la se druga bića, pa eto tako i čovjek se pojavio međju osta¬ 
lim drugim stvorovima na Zemlji. A kad moguće opet do ti¬ 
suća i tisuća godina bude promjena i nestanu uvjeti za ob- 
stanak čovjeka i ostalih bića koja danas postoje, uginut će i 
oni. Nastupit će drugi oblici života prilagodjeni novim pri¬ 
likama. Život će teći dalje dok god postoje uvjeti za život 
na ovom malom nebeskom tielu. E-e, do mnogih saznanja 
čovjek dolazi. Mi smo mislili da je samo naš život složen, za¬ 
nimljiv, pun emocija, osjećaja. A kad tamo. evo, proučava- 
juć život raznih nižih stvorenja, riba, raznih morskih životi¬ 
nja, pak kukaca, vidimo da je i njihov život i te kako kom¬ 
pliciran, zanimlji^, pa i ta bića kao i mi osjećaju, bore se za 
obstanak svoj i svog roda. I u životu nižih bića isto tako kao 
i u životu čovjeka odrazuje se ona tajanstvena snažna sila 
koja taj život pokreće i hoće da svakom stvorenju bude mje¬ 
sta pod ovim Suncem. Pred zakonima Prirode sva stvorenja 
su jednaka. Sva bića, pa i čovjek skupa s njima počam od 
biljke samo tvore karike u ogromnom lancu života, sačinja- 

vajući clio velike zajednice života, biocenoze. Jedna od karika 
u tom lancu je i čovjek. Tako vam je to — završi liečnik i 
zapali cigaretu. 

— Bože moj, čoviku se vrti pamet ka’o svemu temu po¬ 
čne mislit i dohodi ondar do. 

— Pa boje je o temu i ne mislit puno. 

— I ja govorin! 

— A rečite nam sad, šjot doture, zašto se ova riba zove 
latinski torpedo isto ka oni silur, torpedo s kojim se polap- 
jaju brodi. 

— I to ću vam izpripovidit. Rieč torpedo latinskog je 
podrietla. Latinski se veli za protrnuće, ukočenost, obamr- 
lost, omamljenost, za protrnuti, ukočiti se: Jorpor, torpeo, 
torpesco. Kad se ove ribe dotaknemo, osjetimo protrnuće, 
ukočenost ruke, a eto po riječi torpor, kao i po glagolu tor¬ 
pesco Španjolci prozvaše ovu ribu »torpedo«. Sad čujte! Oko 
godine 1300. palo je na pamet nekom Arapinu Husanu da na¬ 
pravi, konstruira spravu koja izbačena prema neprijatelj¬ 
skom brodu, potopi ga. Ova sprava je imala sličan oblik ribi 
trn jači, a i po učinku, da je neprijaetlj naime od velikog stra¬ 
ha od eksplozije protrnuo, nazvala se ova sprava torpedo. 
Poslije Husana konstruirao je sličnu pravu oko 1420. Talijan 
Giovanni Fontana. Prvi torpedo Arapina Husana bio je napu¬ 
njen eksplozivom, a gonilo ga posebno pogonsko sredstvo ko¬ 
je se nalazilo u jednoj cievi u sredini naprave. No ovo oru¬ 
žje, čini se, da nije imalo željenog uspjeha. Istom oko godine 
1800. bile su napravljene plivajuće mine, koje su takodjer 
nazvali torpedima. To se ime dakle sačuvalo za to pomorsko 
oružje. Prvi pak koji je dao ideju za sadašnji oblik torpeda 
biq je austrijski pomorski častnik Ivan Lupiš. Po njegovom 
nacrtu tvornica na Rieci napravila je to oružje koje nije ima¬ 
lo okrugli oblik, već dugoljasti, sličan običnoj ribi, a ne tr- 
njači. Prve te »željezne ribe«, bile su po nacrtu spomenutog 
častnika izradjene 1872., a sliedeće godine izkušano je to 
orudje u njemačkoj mornarici. Pokusi su se izvodili pod nad¬ 
zorom tadanjeg častnika, a poslije velikog admirala u prvom 
svjetskom ratu Alfreda Tirpitza. Sada Niemci torpedo na¬ 
zivlju i »jeguljom«. Eto, sad znate moj barba Lovre, zašto 
se oružje torpedo zove po ribi tmjači. 

— A ima li još riba koje imaju ovakovu elektricitad u 
sebi? 

— Naravno da postoji još riba, ali njih nema u Europi, 
pa vas sigurno i ne zanima potanje o njima znati. Samo cu 
vam ih spomenuti. — U afričkim riekama, a takodjer i u 
Nilu i njegovim pritocima živi Električni som, Malapterurus 
electricus. Njegov električni aparat nije smješten samo u 
stanovitom dielu tiela, već mu poput plašta obkol ju je čitavo 
tielo. Stari Egipćani su poznavali ovog soma, pa pošto je pro- 
nadjen naslikan u grobnicama, to neki misle da su i Egipćani 
ovu električnu struju upotrebljavali u liečničke svrhe. Neka 
afrička urodjenička plemena tjeraju pomoću struje ovih riba 
zle duhove iz ljudskog tiela. Valjda lieče uzetost. Najjaču pak 
električnu struju posjeduje Munjevita jegulja, Gymnotus 
electricus, koja doduše nije u srodstvu s jeguljama, ali jć 
jeguljom nazivlju, jer oblikom sliči jegulji. Električni uda¬ 
rac te ribe, koja živi u toplijim vodama Južne Amerike, u 
Guayani, sjevernoj Braziliji, Venezueli i Kolumbiji, toliko 
je jak da može omamiti i konja da se taj sruši. Imađe još 
nekih riba koje razvijaju električnu struju, ali ta je tako 
slaba da je čovjek niti ne osjeti, već se može ustanoviti samo 
pomoću galvanometra. Radi toga ib i prozvaše pseudo-elek- 
triČnim ribama. Pa eto takove pseudo-električne uredjaje po- 
sjeduje i riba Grdobina, Uophius piscatorius, Pesce rospo 
koji živi u Jadranu. Prave su dakle električne ribe drhtulja, 
električni som i električna jegulja. U moru živi od njih, ka¬ 
ko smo vidjeli samo drhtulja, a ove druge u riekama. — 
A sad je dosta s ovin pripovistima. 

_ E, a i kasno je — reče Zane - makako — Bi’ će blizu 

po noća. Gren doma! Zbogon van svima. Vama šjor doture, 
lipa fala što ste nan raztumačili, a vi šjora Ura učinite mi 
jubav, pa rečite sutra Dun Kuzmi kad van pasa izprid kuće da 
ne zaboravi u petak u jutro rić misu za pokojnu mi tetu 
Justinu. 

— Hoću moj Zane! 

— A pozdravite puno šjoru Perinu i poručite jon da ni¬ 
šan zaboravi na oni faculet minduli. Posla ću jon po malenu 

— Ne boj se, hoću! 

— A, ako sutra intra do’ u vas Marin šartur recite mu 
da me ne poteže više za nos i neka mi šasije onu jaketu, a 
retaje neka pošaje, jerbo mi žena triba za učinit tapet od 
vriće. Učinite mi tu jubav, šjora Ure! 

— Ma hoću, lio ću, Zane moj! Samo ti gleda’, lipo ag~ 
vantat sina Manjafogota. 

— . Ne bojte se!. Grata će se on sutra, 

blažene mi Gosp .... 

— I zbogon van! 

— Bog, Zane! Gremo i mi spat. 

Ribe koje lete 

% 

Dosadno, kišovito jesensko poslije podne. Kiša pada, pa¬ 
da i ne prestaje. Voda curi s krovova i monotonim šumom 
slieva se kroz probušene »gurle« u puste male, tiesne uličice 
starinskog primorskog gradića. Galebovi lete nizko nad 
lukom i čuje se njihovo prođimo kaukanje. Usidrene traba¬ 
kule, bracere, kajići, guci, pasare, lagano se ljuljaju. Nizki 
sivi oblaci kao velike poderane krpetine lieno se vuku prekri- 
vajuć do polovice susjedno brdo. More je mutno, nečisto. 
U luci pliva svakojako smeće. Plivaju kore od dinje, daske, 
granje, stara pluta od mreža, gnjile jabuke bačene s koje 
trabakule, pak stare mastne krpe s parobroda od kojih se ši¬ 
re uljeni kolobari u svim duginim bojama. Eno tamo i cr¬ 
knute mačke kod onih ostataka mezarole. Izmedju one ne¬ 
čisti koje je more nanielo u luku vrzu se razne ribe, a najviše 
salpe i spari. Kad i kad zaglava jato ciplića na površini. A ki¬ 
ša pada, pada i ne prestaje. Mrtvilo, depresija, potištenost, 
tuga. Pravo ono gnjilo šiloko, dosadna jugovina. Obćinski 
načelnik i lučki poglavar sjede u maloj kavani i prelistavaju 
stare novine i zamazane poderane ilustracije. Pred njima pra¬ 
zne šalice kave po kojima gmižu muhe. Vlastnik kavane sjedi 
do njih, naslonio glavu na drugu stolicu i hrče. Krpa kojom 
briše stolove pala mu na pod, a na njoj legla mačka. Tamo 
izpod lože sjedi par nosača, dva torbara iz Zagore, financ 
koji je u službi, obćinski redar, pilot od porta, Hercegovci 
koji prodavaju jaja, piliće i sir iz mieha, mularija, te neko¬ 
liko ribara. Dva dječaka igraju se mlina, trije koja je ukle¬ 
sana na pragu u loži podno nekog starog grba. Jedino se njih 
čuje kako se prepim, a svi ostali šute i bulje u kišu, ladje, 
galebove. Tamo u butigi barba Šimeta sjedi na sanducima, 
kašetama od petroleja debela mu žena šjora Mandina, a njoj 
sučelice na vreći punoj boba stari crkovnjak, noncul Roko 

i vode zanimljiv razgovor o tome da li je bolje sredstvo za či¬ 
šćenje »šena-mana oli uje od ričine«. A kiša pada, pada i ne 
prestaje. Onu monotoniju i tugu jugovine povećava neki pro¬ 
sjak koji je od nekud došao u mjesto i eto čući sad u grad' 
skim vratima i svira organet. Jednim jedinim prstom koji ima 
na ruci neumorno vrti ručku, a s izlizane ploče tužno odje¬ 
kuju pustim ulicama mješajući se romonom kiše rezki me¬ 
talni zvuci raztrojenog organeta. Melodija se s pokvarene, iz- 
grebene ploče svaki čas prekida i čuje se f-f-f-f-f-f-. Ilazabire 
se »La Paloma« i onda odmah se nadovezuje ona starinska 
ljubavna pjesma: »I dugi dani i noći -f-f-f-f-f-f- bez sanka f-f 
I bolno srce -f-f-f-f- zbog tužnog raztanka f-f-f. Bjela, bjela, 
ti si tako, tako htjela -ff-ff-ff- da si mi mladom f-f-f- život 
odnijela.« Na zvukove organeta počeo reagirati pas koga je 
jutros zatvorio u obćinskom dvorištu gradski smetlištar, ske- 
vacin Jure i smjestio ga tu dok se ne vrati vlastnik, neki lr« 
govac stokom koji je odputovao da nabavi jarce. I 
čitavo mjesto mora trpiti to zavijanje psa, jer je vlastnik 
obećao smetlištaru dobru napojnicu manču i litru vina ako 
mu pripazi na pseto, kuška Morota. Očajno! Zamislite »div¬ 
nog« terceta: monotono pljuštanje kiše, tužne melodije izli¬ 
zanih ploča razklimanog organeta i zavijanje psa: Š-Š-š-š — 
Vau-u-u-u! — I dugi dani i noći bez sanka i bolno srce f-f-f-f 
— Vau-u-u-u hrf-f! — zbog tužnog rastanka -— Š-š-š-š — Bje¬ 
la, bjela ti si tako, tako htjela — Vau-u-u-u iau-u-u-u! — da 
si mi — -f-f-f-f- mladom život odnijela — Vau-u-u-u-u, hrf — 
khrf — vau-u-u-u! — š-š-š-š-š. — Vau-u-u! A onda opet »La 
Paloma«. Pa da čovjek ne poludi! Eto i kanonik Dun Mate 
koji imade jake živce ne može podnositi ovaj koncerat. De¬ 
set puta nam janje počeo moliti i nikako da izmoli breviar. 
Kao da su mravi počeli laziti po njemu. Križao se, htio se 
sabrati, ali ne ide, pa ne ide. Osjetio na čelu kaplje znoja, a 
iz vana dopire: Vau-u-u-u! — Bjela, bjela, ti si tako, tako 
htjela — Vau-u-u-u! — Dun Mate se razbiesnio, zatvorio mo¬ 
litvenik, svukao papuču, cavatu i svom silom lupio mačku ko¬ 
ja je tu na stolici do nega prela. Mjac-u-ou-u! — zatuli mačak 
i kao striela pobjegne iz sobe. Nevini mačak stradao. »Dosta 
mi je svega, ork...!« —rekne Dun Ivan, prekriži se i zavapi: 
»Ma oprosti mi Bože! Danas nišan u stanju izmoli’ brevjar. 

Oprosti, ma... eto, ne mogu, pa Bog!« Izvadi burmuticu i 
dvije dobre »preze« izgube se u nosu. Oči mu se razkolačile, 
usta nakrivila, nos sfrknuo i gromki: A-a-či-h! - zaori čitavom 
kućom. Mačak koji se bio vratio u sobu pobjegne. Sad je 
Dun Mate bio nešto bolje volje, otare nos velikom plavom 
maramicom i ode u kuhinju »da vidi što će mu sestra Lucje- 
ta parićat za večeru«. — No najgore je djelovao ovaj konce¬ 
rat na krojača Špirota. Od uzrujanosti postao je tako raztrc- 
šen da je krivo skrojio hlače sudskom kancelisti. Nije ga toli¬ 
ko smetala kiša i organet koliko tužno zavijanje psa trgov¬ 
ca. Bio je star, a smrti se neobično bojao i kad je slušao ono 
očajno pasje zavijanje sve mu se činilo, da mu to pas na- 
vješta smrt. I on i ako poznat kao najveći škrtac u gradu iz¬ 
vukao iz jedne prastare novčarke, takuina, četiri šestice I. j. 
četrdeset solada po deset, obukao kaloše i kišnu kabanicu, 
inčeradu i otišao do onog prosjaka »da mu da dvi šestice sa¬ 
mo neka gre ća iz tega mista, a onda da najđe škovacina, pa 
da i njemu da dvi šestice samo da kuška odnese tamo u tor- 
jun da ga više ne čuje» — Počeo se hvatati mrak. S crkve¬ 
nog tornja oglasi se zvono, a malo zatim izmiliše iz kuće sta¬ 
riji ljudi pod kišobranima i žure se u crkvu. A kiša pada, pa¬ 
da i ne prestaje. 

Evo po malo i večeri. Gostiona koja se službeno zove po 
tabli »Morska vila«, a mače poznata u čitavom gradu »Ošta- 
rija pantagana« počela oživljavati. Jedan po jedan dolazili 
su mjestni gurmani i ljubitelji dobre kapljice sa svih strana. 
Upravo kao žohari, škaranhele kad idu na vlažnu krpu u 
mračnoj kuhinji. A gostioničar barba Tode znao se uviek 
za svoje goste pobrinuti da budu zadovoljni jelom i pićem. 
Pa eto i danas i u prkos jugo vini on ima pečenih tragaj a, 
friganih sipica, hobotnica, mušula i puževa volaka, mođru- 
jaka. A za »boju čejad iz mista koja će do’ kašnje, a to su li- 
kar, podestat, špičar, obćinski tajnik, meštar Stipe, kapo od 
finance i drugi još niki« rezerviao je par barbuna, ušata, zu- 
batca, a i suhe ikre, butarge od cipla«. U osam sati na večer 
u gostioni bilo je veoma živo kao i svake večeri. Miris vina, 
ulja, češnjaka, zelenog kupusa, pečene ribe, duhana, sira, 
slanih sardela stapao se u jedno, u onaj poseban, specifičan 
miris koji imaju primorske gostione i krčme. Galama! Za je- 

dnim se stolom politizira, za drugim govori o ribanju, za tre¬ 
ćim debatira da li mrtvaci, tenjci straše ili ne, za četvrtim 
igra se briškula, za petim napada načelnika što je dozvolio 
da se javni nužnik, kondut, gradi na rivi. A tamo za onim 
stolom u kutu gdje sjedi lučki poglavar, kapitan od porta i 
slastno jede pečenog zubatca poveo se razgovor medju mjes- 
tnom inteligencijom o morskoj lastavici, »jerbo je barba To- 
de ka’ je đoni zubaca na terpezu reka da mu je pripovida 
Zane-krivi da je vidi blizu škoja, prin nikoliko dana, kako 
letidu morske lastavice«. I tako je nastala razprava, debata 
o tom dali ribe mogu letiti ili to one samo preskaču povr¬ 
šinom. Kapitan od porta, koji je za ove stvari bio mjeroda¬ 
van, gucnuvši iz čaše i obrisavši zauljena usta stane prisutnim 
tumačiti. Približimo se dakle malko bliže tom stolu. Zanimlji¬ 
vo je to znati. Eno i onako se susjedni stol izpražnjuje. Po 
dva gradjanina došle njihove žene i napale ih »što loču po 
betulama ka’ najgore bukare, a dica nimaju ni postole, ni 
bičve, ni mudante«. Sjeđnimo dakle za tim stolom da čujemo 
nešto potanje o ribama koje lete. 

— U Jadranu imade riba koje mogu i letiti— započeo 
pričanje lučki poglavar — ali rieđko ih se vidi kao drugu 
ribu. Dvie su vrsti tih riba, koje naš narod u Primorju zove 
poletušama i priletušama. Jedna je Morska lastavica, a druga 
Morski kokot. No i ako ove ribe mogu preletiti zrakom nad 
površinom mora ipak nemaju neke posebne uredjaje za pri¬ 
manje kisika iz zraka, ni tako uredjene škrge i škržne po¬ 
klopce kao labirintnjače ili jegulje koje mogu i duže vre¬ 
mena živiti na suhom. Liet morskog kokota i lastavice naj¬ 
dulji je nešto preko sto metara, a traje samo nekih dvade¬ 
set sekunda. Ribe poletuše posjeduju neobično velike i jake 
prsne peraje pomoću kojih mogu stanovito vrieme lebditi nad 
površinom mora. No pogrješno je mišljenje onih koji smatra¬ 
ju liet tih riba jednakim lietu ptica. Nema ni govora o nekom 
pravom lietu. »Krila« ovih riba sliče više onom papirnatom 
zmaju koji djeca, igrajući se, puštaju u zrak kad je jak vje¬ 
tar, a donekle im služe i kao padobran. Riba poletuša jakim 
zamahom repne peraje digne se iz mora u zrak, razapne, ra- 
zširi pomoću jakih mišića svoja krila, jedra i namjesti ih ta¬ 
ko da ju sila vjetra goni zrakom kao papirnatog zmaja, a kad 


se spušta ta krila, peraje služe kao padobran da se spusti po¬ 
lako, koso. Poletuše znaju točno namjestiti ta svoja krila kao 
pravi jedriličari, poznavajuć zakone fizike i strujanje uzduha. 
Krila, peraje kod lieta ne sagibaju se, ne pokreću se dakle 
gore i dole kao kod ptica kad lete. Velikom brzinom i pod 
malim kutom uzdizanja, elevacije izlaze ribe poletuše iz vo¬ 
de i znaju se, ako je površina mora uzbibana valovima dizati 
u zrak visoko i do jedan metar i više. Kad poletuša dosegne 
kulminaciju u lietu pada polako koso tako da silazni dio lie¬ 
ta dulji je od uzlaznog, upozna. Kod silaza kad je smanjena 
brzina spušta se rep tako da uzdužna os tiela s pravcem lieta 
pravi rastući kut. Po noći čini se, da poletuše dosegnu u visi¬ 
nu i do pet metara. E, a sad dolazi ono najzanamljivije, a to 
je da poletuše u noćno doba znaju padati i na palubu broda. 

— Tako ti svetoga! — začudi se jedan iz đružtva. 

— Evo ovako se to dešava: Recimo vi brodite po noći, 
a na brodu, naravno, gori svietlo, feral. Vi znate da mnoge i 
mnoge ribe kao pomamne jure prema svietlu kao i srdele ko¬ 
je se baš pod svićom i love. Prirodoslovci su proučavali > uz¬ 
roke zašto baš poletuša dospije na palubu. I evo što neki od 
njih misle, a to je i vjerojatno. Svietlo s broda pada u more. 
Poletuše koje plove u jatima jurnu prema svietlu. No pri tom 
treba imati na umu da se zrake prelazeći iz zraka u vodu lo¬ 
me. Riba koja je jurnula za svietlom pomalo se diže iz vode 
i uzdiže se, leteć prema izvoru svietlosti, svjetiljci, sve više i 
više i to toliko visoko da nesretna i ne sluteći dospije na pa¬ 
lubu prevarena od svjetlosti, izgubivši orientaciju. Ne zna 
koliko se digla visoko iz vode. Elevacioni kut njenog lieta je 
veći nego zrake svjetlosti koja padaju na površinu mora. Mo¬ 
guće da i vjetar koji udara o bok broda, a i odbija se, pomaže 
da se riba poletuša brže digne u vis, ako je takav položaj bro¬ 
da. Najveći su neprijatelji poletuša pliskavica ili dupin, za¬ 
tim polanda ili palamida, te lampuga. U zraku im je nepri¬ 
jatelj galeb. I kad poletuše, recimo, bježeć preci neprijateljem 
u moru skaču u zrak moraju biti veoma oprezne da ne pad¬ 
nu, izmaknuvši jednom, u ralje, t. j. kljun drugog dušmana. 
No poletuše ne prelieću zrakom samo kad su u pogibelji, već i 
inače. Moguće im je to potreba neka, a kakova, to mi još ne 
znamo. Znamo samo to da je u Prirodi sve namienjeno sta- 

novitoj svrsi i da svaka životna pojava imade i svoj oprav¬ 
dani uzrok. 

— Ni istina — zatuli jedan do susjednog stola. — Po¬ 
kojni barba Luka je bi dobri čovik i on ne straši. Ne može 
on bi’ tanjac. Ti si tovar ako tako govoriš! — Prepirka o 
dubovima i tenjcima kod susjednog stola se zaoštrila. Ka- 
pitan o porta se razljutio, ustao i poviknuo oštro onim za 
susjednim stolom: 

— Kućo! Ne revite, tovari! Sto mislite da ste sami, an? 

Jedna od tih letećih riba u Jadranu je morska lastavica 
(Exocoetus volitans, Schwalbenfisch, Ronđinella di mare, 
Exocet). Dobila je ime po tome Što kad riba pliva u moru i 
nema razširene peraje, već uz tielo stistnute, zaista one sliče 
krilima ptica lastavica. Tih morskih lastavica imade mnogo 
odlika i do petđeset,. a najveći dio njih živi u tropskim mo¬ 
rima. Ova koja živi u Jadranu zna narasti i preko 30 cm 
u dužinu. Hrbat joj je modre boje, a izpod je srebrenasto- 
biela. Kožica prsnih peraja »krila« je prozirna i divne ažurne 
boje. Obično lete nad površinom u jatima. Mjehur joj je ve¬ 
lik i zaprema skoro polovicu tiela, a to radi toga da bude 
lakša kad leti. Morska lastavica sliči haringi, a oko joj je 
tako veliko kao trećina glave. Duljina prsnih peraja iznosi 
nešto polovinu, a njihova širina skoro trećinu duljine tiela. 
Repne peraje su nejednake, a dolnja je dulja. To joj kao i 
trbušna peraja služi kao kormilo. Jaja morskih lastavica sa¬ 
drže ulje tako da mogu lebditi na površini. Ova riba pripada 
obitelji t. zv. Skušoštuka (Scombresocidae). Meso joj je te¬ 
čno, pa ribari i mornari kad slute ili vide po noći da lasta¬ 
vice uzlijeću razapnu plahtu ili jedro na onoj strani palube 
odakle vjetar puše i na prikladno mjesto postave svjetiljku 
Tako morske lastavice same skašu u smrt. 

Driiga riba poletuša je morski kokot (Dactylopterus vo¬ 
litans, Flughahn, Scorfano volante, Pesce barbastrillo, Aron- 
de). Ova riba pripada obitelji Gudalica (Triglidae, cottidae). 
Kod nekih vrsta ove obitelji prsne peraje su se pretvorile u 
uredjaje za hodanje, pa slične dugim prstima, a koji nisu 
srasli, već se samostalno, svaki za sebe pomiče i tako peraji- 
ca, koja se pretvorila u tri prsta, služi ribi da se kreće po dnu 

Poznata je takova riba u Jadranu pod imenom Morska prasi- 
ca (Trigla hirundo, Knurrhahn, Capone galinella). A eto na¬ 
šem Morskom kokotu prsne se peraje pretvorile u »krila« za 
letenje zrakom. I tako jedan od obitelji puže po dnu »prsti¬ 
ma«, a drugi leti zrakom »krilima«. Morskog kokota kao i 
lastavicu vidjeti je i u Jadranu ,ali dosta riedko. Prsna je pe¬ 
raja kokotu tako rekuć dvostruka, jer se sastoji od prednje 
manje i veće stražnje, a koja nije mnogo kraća od tiela. Na¬ 
raste u duljinu tako po prilici kao i Morska lastavica i isto 
toliko može letjeti. Meso kokotu nije baš od vriednosti i ne¬ 
kako je suho, malo ga ima. Riba kao da je u oklopu, jer joj 
je koža nekako koštimjava. Glavu imade široku i gore sploš- 
tenu. U čeljustima su mali zubi. Prsne peraje kojima leti iz- 
šarane su tamnim prugama. Hrbat je smedj, a strane i donja 
strana tiela crvenkasto-ružičaste boje. Neki pisci navode da 
ove velike peraje služe kokotu i da se drži površine, pak tre- 
peruć razširenim perajama kao da počiva i uživa sunčajuć 
se. Riba na dnu može da se prednjom trbužnom perajom i 
pokreće. Kad s površine sidje na dno i počne se kretati tom 
trbušnom perajom, morski kokot mnogo nas podsjeća na zra¬ 
koplov kad se spusti i kotačima potrči po zemlji. 

Najednom paklena buka u gostionici, veselje. Totalno 
pijan došavši iz neke druge krčme ušao je onaj prosjak bo¬ 
galj svojim organetom. Sve što je izprosio danas, zapio je. 
Stao je vrtiti ručku organeta i čitava gostionica prihvati sta¬ 
rinsku ljubavnu pjesmu: 

I dugi dani i noći bez sanka 
I bolno srce zbog tužnog raztanka, 

Bjela, bjela, bjela, ti si, ti si, tako htjela 
Da si mi mladom život odnijela. 

Ni govora više o letećim ribama. Razgovor je bio pre¬ 
kinut. Mjestna inteligencija, »bolji ljudi«, odmah ustali i 
bjež’ kući od straha da »ne bi sutri dan šporki jezici lajali 
po gradu da su i oni sinoć pjani kantali s fakinima i s onim 
siromahon koji vrti organet«. A mi? Hoćemo li i mi pobjeći 
od straha da nas sutra ne bi oblajavali po gradu. A? Ali 
nek idu k vragu šporki jezici. Neka laju što ih je voja! Mi 
ćemo još osta’ i lipo zakanta koju pismu s malin naŠin 
sviton. 

— Barba Tode-e! Još litru onega eernega. 

I zaori ponovo pjesma, otegnuta onako po primorski i 
kako se piva po oštarijama: 

Ti si ra-ajski-i cvi-i-it, 

T-e-ebe ju-ubi-i svi-i-it, 

Te-e-be ju-ubi-in ja-a-a 

O-oj mi-ile-ena-a moja-a-a-a-a-a! 

A vani? Puše jugovina, mrkla noć, pas neprestano tužno 
zavija u onom starinskom tornju, torjunu. A kiša pada, pada 
i ne prestaje. Pravo ono gnjilo šiloko! 

Savršeni majstori u maskiranju 


Kad je trgovac, butigir Toni još živi, svakoga petka prid 
večer dohodili bi njegovi prijateji na ćakuletu. Sidili bi u 
jednon malon kamari iza butige. Uz razgovor grizli malo su- 
hega sira, rogače i mindule i popili svoj kvartin vina. Bilo je 
petaka kad bi znali mumat i suhe butarge od cipla, a i kad 
bi jin šjora Zana, žena pokojenega Toneta, spekla i mušule 
oli sfrigala lignjiće. I tako bi lipo pasala večer. Dohodi je 
pop Dun Marko, obćinski tajnik Frane, brodograditelj proto 
Jure i učitelj Šime. Kad bi Toni -vrga parangal oli čapa u 
vršama dobre ribe znali su oni i zafraja do kasnega i malo 
salamastrani vratit se doma. Jedan brez drugega ni moga bit. 
Hotili su se dobro ka rojena braća. Ma svi su bili stari i svi 
su znali da brzo jednemu po jednemu vaja obuć bile bičve, 
prikrižit ruke, obričit se i po’ na drugi svit. I prvi na koga je 
doša’ red bi’ je butigir Toni. Koji je to samo bi kolap biđ- 
noj šjori Zani i prijatejima. Taka hi je žalost bila čapala 
da nisu više ni dohodili blizu one kontrađe di je bila buti- 
ga. I tako bidna šjora Zane ostala sama s maškon i gardeli- 
non u kebi što ga je bi čapa pokojni ka’ je zanji put bi na 
uželandu. Šjori Zani bilo je to žal i teško u srcu što jon se 
prijatelji pokojnega ne javjaju više. Ma ni da bi jon poručili: 
ćuš! Ka’je bi Toni živ bila hi je puna butiga, a sa ostala bi¬ 
dna sama ka disperana, izgubjena duša. Ni . lipo o’ njih, a 
najmanje od Dun Markota i prota Jureta koji su se s pokoj- 
nin još u ditinstvu igrah. — Dun Marko je zna što može mi¬ 
slit o njima šjora Zana i njega je počelo ništo boli u du* 
ši i bilo mu jako težko. Čapala ga grižnja što se ne javja 
šjori Zani, a isto tako i đrugin prijatejima. Ma ni da bi 
ko pita udovicu kao' jon je. A, Bože moj, pri su dohodili i ji- 
li i pili. A sa’? Ne! To ni u redu, to ne vaja. Bog hi može 

kaštigat. I jednog petka, kad su bili na rivi, odluče da prid 
večer pojdu jope svi zajedno u šjore Zane i da se skužaju što 

hi ni bilo tako dugo.ma radi žalosti za pokojnin, ondar 

uspotnene, pa. 

Bilo je to jednog krasnog jesenskog poslije podneva kad 
je pala ta odluka. Sunce ugodno pripicalo, a maistral pirio. 
Skupina dokonih ljudi skupila se na obali i svi zurili tamo 
u daljinu gdje se pred onim otočićem, škojem opažala crna 
točka, ribarska barka natovarena vršama. To se vraćao ribar 
Andre sa svojim bratom. Sigurno su nešto ulovili. Skupina 
znatiželjnika sve više rasla. Tu su bili financieri, pilot, fa- 
kini od porta, krojač Martin-krivi, mesar Miče-bukara, te ne- 
izbježiva mularija. Neki su čekali ribarsku ladju iz znatiže¬ 
lje, a nekima, pošto je bio petak, prohtjelo se za večeru do¬ 
bre ribe. Stari kapetan Lese ljubitelj »dobrih bokuni« čak 
je iz prozora svoje koće pratio ladju dugim starinskim po¬ 
morskim dalekozorom za jedno oko, a preko ramena pre¬ 
bacio bieli ubrus, da može mahanje)m »da’ Andretu senjal da 
mu stavi na bandu koju boju ribu«. Eto u toj skupini zna¬ 
tiželjnika, kurioznih bilo je i to naše društvo koje se svakog 
petka sastajalo na ćakuletu u butigi šjore Zane. 

— Jeli bilo sriče — e, kunpare Anđre-e? — dovikivali 
s obale. 

— Je, je — dosta ima. 

A kad se barka približila rivi svatko je od njih htio da 
skoči prvi u nju da izabere bolji komad. A kapetan Lese kao 
lud mahao iz prozora maramom i dalekozorom, kanaćalom 
i što' ga grlo nosilo derao se: 

— Anđre-e, nemo’ zaboravi na mene-e! Ako imaš jas- 
toga-a! 

I zbilja bilo je svega u ladji: Vijugali se graji i muri¬ 
ne, plopotali jastozi, plazile hobotnice, zievali rumenci, ar¬ 
buni, salpe, šargi, ciplići. Krojač Martin uhvatio rakom gra¬ 
ja za rep, a mesar Miče za glavu i stali se natezati tako da 
je na koncu graj i jednom i dragom skliznuo iz ruke i ne¬ 
stane ga u mora. Čitava afera nastala koliko je graj težio i 
tko će ga platiti. A dok su sp ovi svadjali Dun Marko dohva¬ 
tio nekoliko salapa. Što se tiče pak graja stvar je svršila tako 
da je ribar Andre s hobotnicom udario krojača Martina-krive- 

ga tako, da je sav bio crn, a mesara Mićeta-bukara gumio 
jednostavno u more, Pulicjot File koji je reflektirao tako- 
djer na koji dobar ostatak i iza ledja financiera namigivao 
Andretu, ostao je sasma neutralan i okrenuo glavu kad je 
opazio kako je Miče Bukara zaplivao uz glasne psovke, kao 
da se nije ništa dogodilo. Andre ostao bez graja, Martin oti¬ 
šao kući crn, a Miće mokar. 

Jastoga-a za mene-e, Andre-e! — urlao je neprestano s 
prozora kapetan Lese. 

A naše malo društvo na čelu s Dun Markom koji je nosio 
salpe uputilo se prema butigi šjore Zane. 

Šjora Zana ka’ hi je vidila, inšenpjala se. Ni se nadala. 
Bičva što je krpila pala jon na pod, izvadila ubrusac i po¬ 
čela bidna plakat. A i svima njima su došle suze na oči. Brez 
riči su pošli u onu kamaru. Sve je bilo kako prin. Dun Mar¬ 
ko se prikriži, a svi za njin, pa izmolili »Oče naš« za dušu po- 
kojnega Toneta. Sili su ondar svak na svoje staro misto. Sa¬ 
mo katriga pokojnoga bila je prazna. Svi su od puste ža¬ 
losti teško uzdahli. Šjora Zana đonila četiri bićerina trava¬ 
rice kako je to uža i pokojni ka bi hti trata prijateje. A eto 
sad misto njega trataje hi njegova udovica. Ondar je po sta- 
ron užanci dala svakomu po kvartin crnega, na pjatu malo 
sira i suhe butarge s domaćin krahon, onim freškin roguša- 
ma, a na malon pjatinu minduli i mantalu pokrivenu s liš- 
ćen od lovorike. 

— A hoćete li nan da speć ove dvi tri salpe, šjora Zane, 
ako van ni muka? 

— Tako ti svetega?! Kaka muka! M-ma što to govorite. 
Evo sa’ ću odmar zva neputu Perinu. Perina-a! Hodi vamo. 
Speci tamo u suside ove salpe, ma lipo i dobro hi zauji. Tamo 
ima žerave jerbo činidu lušiju. E-e, ja bidna više ne mogu. 
Sama san u butigi. 

Šjora Zana je te večeri bila izvan sebe. Čapala je žalost 
kad je vidila jope prijateje pokojnega, a jope jon je bilo ta¬ 
ko drago. Sve jon se činilo da je pokojni oživi ka’ su se poče¬ 
li razgovora izmeju sebe. Ka da čuje i njegov glas. Od veseja 
je te večeri dilila mulariji, koja su došla u butigu, biško- 
tine, pasarine i kapsule za sparavat. O-o, fala Bogu, da su 
jope počeli dohodi svakega petka. Ti dan u setimani je za 

bidnu udovicu bila fešta. Ni jon bilo pusto. Sidila bi tamo u 
butigi, molila krunicu oli plela bičve i krpala stare kotule, 
a sve slušala što ovi razgovaraju, pa bi i ona znala prižuntat 
svoju u ton razgovoru. Na banku je leža žuti mačak »Roše«, 
a blizu nje je bila vavik metla da može udri kojega mulca 
koji bi đoša u butigu kako da će kupi biškotin, a ondar bi 
ušćipa mašku za rep i pobiga. Šporka mularija ni jadnim beš- 
tjama ne daju mira. Tamo u kantunu gori je lumin od uja 
isprid Gospe od Karmena. U butigi van je bilo svega i sva¬ 
šta. S jedne bande vriće boba i slanutka, lata od petroja, 
mujača slanih gera, damižana s ujen, a po škancijama boti- 
jun od vina, pasarete, botije od rozulina i rakije s travama, 
sir, lumini, škatule starih žulferini što se užigaju na poplate, 
patina za postole. U važima od stakla bilo je pinjokini, biš- 
kotini, bonboni za kašaj, cukarini i minduli bruštuđanih za 
dicu. Gori po gredama visili su bakalari, dva pršuta, kaštra- 
cline, suhi kolači, postoli, konopi. U škafetinima mapa s buli- 
ma, španjuleti, dopisnice, britulini, pistole od late za mula- 
riju, pasarini, kapsuli, fišćoti i praskavice. U onom trećen 
kantunu bile su suhe sirove kože za težačke poplate, a i ni- 
koliko hala modrega fuštanja za gaće, pa ubrusi za glavu, 
škatula s čeŠjima, sapuluni od mušća, šapacete, korainele, 
metle, škovacere, pujiški pjati, klobuki od slame za jematvu, 
muzarjole za kuške, trapule za miše. A ko bi sve moga iz¬ 
broji što je šjora Zana imala u svojon butigi. Pokojni Toni, 
bi’ je, vaja rić po duši, vrieđan butigir i svega se moglo nać 
u njega. I sve je to vonjalo, onako lipo po domaću, kako 
ono vonj a ju naše primorske butige. 

Jednega petka ka’ su po užanci došli prijateji na ćaku- 
letu i kvartin vina, vidili su ništo novega. Onoga pjata od 
stakla di su bacali pepel od španjuleti ni više bilo na tavu- 
linu. Dogodila se pegula šjori Zani i slomila ga je kad je 
redila kam&ru. Na misto tega pjatina dala jin koru od gran- 
civule. 

— Evo, ovo je još boje za pepel! Ovu grancivulu je bi 
čapa pokojni prin dva godišća na puntu Svetega Nikole. E-e. 
Bog mu da vični pokoj! 

Svi su se zagledali u koru od grancivule, sitili se jope 
pokojnega i uzdahnuli. 

— A-a što ćemo! Jedan prin, drugi poslin. Tako je suje- 
no svima nama, rekne Dun Marko — i počeše se po zatiljku. 
— Pripovidaj ti moj Šime radije nama o ovon grancivuli 
dok se ne speku salpe. Nemojmo mislit vazda na. 

I da đružtvo raztrese od tužnih misli učitelj Šime koji 
je čitao mnogo o životu u moru počne pričati. Zanimljivo 
je i poučno bilo njegovo pričanje. 

— Pravo naše ime ovom morskom raku je Velika rakovi¬ 
ca rekao je Šime, a u nekim drugim našim primorskim 
mjestima zovu još: Baba, babica, a i pauk morski. Talijani 
rakovicu zovu Granzo, granzon, granzievola, Nijemci Ge- 
meine Meerspinne ili Speespinne, a Francuzi L’araignee đe 
mer. Latinsko ime je ovoj rakovici Maja squinado. 

— Ma samo kako je težko adoćat tu beštju u mo¬ 
ru — primieti proto Jure. Gre izmeju trave i kajnenja, pa 
jon se trava tako čapa na kori da ... 

— Oprosti moj Jure, ma ni tako kako govoriš — preki- 
Iie ga učitelj Šime. — Ne hvata se trava njenog oklopa tako 
sluičajno, jer se rakovica vrze izmedju kamenja travom obra¬ 
slim, već rakovica sama svojom voljom meće travu na sebe. 
Ta trava je rakovici zaštita. Evo zašto: ovaj morski rak ne 
može tako brzo trčati kao oni mali račići uz obalu, a ni pli¬ 
vati ne može kao neki drugi. Naravno da mu je onda život u 
pogibelji, jer u moru imade dosta proždrljivaca. Ali Priroda 
se pobrinula i za ovo stvorenje da ne strada. Dala joj je po¬ 
seban dar savršenog maskiranja da može izbjeći pogledu 
neprijatelja. Kad se rakovica pritaji na morskom dnu izme- ' 
dju kamenja koji su obrasli morskim biljkama zaista ju je 
težko opaziti. Jedino kad se pomakne, znamo odmah da je 
to rakovica, grancivula. Čini nam se kao da je jedan od 
tih kamena prohodao. 

A kako je samo zanimljivo gledati rakovicu kad pravi 
toaletu maskiranja! Ne meće ona na sebe bilo koju travu 
samo da pokrije gornji dio oklopa. Kod nje je to važan po¬ 
sao koji zahtieva veliku pozornost, opreznost. To je čitavi 
studij, gospodo moja! Ta na koncu i razujmljivo je kad se 
radi o njenom životu, o obrani pred okom neprijatelja koji 
bi njenim mesom omastio brk da ona nije majstor u tom 
maskiranju. Dakle taj rad oko maskiranja ne smije biti povr- 

Šan, već savršen, majstorski, umjetnički. Recimo da je rako¬ 
vica silom prilika došla medju smedje alge, a prije je živila 
u okolišu koji je bio zelen, pa se za to okitila zelenom mor¬ 
skom salatom. Da ne bude onda u tom okolišu kao neka »bi- 
ela vrana« i da ne padne u oko neprijatelju, prva njena bri¬ 
ga je sada da skine svoju zelenu odoru i da oblači smedju. 
Nema tu mnogo vremena za premišljanje! Treba se odmah 
prihvatiti posla i to žuno. Dva oka na pomičnim štapićima, 
slična periskopi|ma pomiču se lijevo i desno i polnno razgle¬ 
davaju situaciju. I eto štipaljke su već u pogonu. Čupaju 
vješto zeleno bilje s ledja i nasadjuju smedje. Poput izkus- 
nog trgovca koji pregledava robu i rakovica razgledava 
biljku koju će nasaditi na svom oklopu. Digne ju u vis šti- 
paljkama pa ju promatra sa svih strana svojim ^oštrim pogle¬ 
dom. Ne odgovara li joj baci ju i štipaljkama skine drugu 
biljku s podloge. Ova evo vrijedi! Rakovica primakne poda- 
nak biljke ustima i stane ga sliniti nekom ljepljivom teku¬ 
ćinom koja se u morskoj vodi ne topi, a koju izlučuju po¬ 
sebne žlijezde u ustnoj šupljini. Zatim sliedi nasadjivanje 
biljke na ledjima. — Jeste li vidili kako se Priroda pobrinu¬ 
la i za ovo stvorenje? A da je naš majstor u maskiranju sa¬ 
vršeno obavio svoj posao i da se tako brzo prilagodio okoli¬ 
šu da ga je teško opaziti, treba zahvaliti u prvom redu 
svom vidnom organu. Mnogi učenjaci koji su se posvetili 
proučavanju rakovice ustanovili su da ovaj rak ima neobičan 
dar razpoznavanja boja kao riedko koja morska životinja, a 
to se najbolje vidi i po njegovom djelu. To je zbilja savrše¬ 
no! Osim toga je rakovica silom prilika postala i dobar bo¬ 
taničar i zoolog, jer ona mora dobro poznavati anatomiju 
sitnih životinja i biljaka kojima se maskira, treba da znade 
kako će ih skinuti i nasaditi i kako će ih postaviti da i uspi¬ 
jevaju na njenom oklopu. To sve znade eto taj rak savršeno, 
dok čovjek mora da se i te kako muči dok prouči sve te taj¬ 
ne Prirode. Dakle, kako smo vidjeli, rak kad je ljepljivom 
tekućinom namazao korien biljke onda ju je priliepio, na¬ 
sadio na svom oklopu. No samo to ne bi bilo dostatno da se 
biljka čvrsto drži na oklopu. Radi toga na gornjeim dijelu 
oklopa nalazi se mnogo elastičnih čekinjastih kuka o koje se 
biljke čvršće zakvače, a osim toga gornja strana oklopa iraa- 

de i mnogo izbočina, kvrga i zubića. Sve je to udešeno za to 
da se bilje čim bolje drži na oklopu i da uspieva. A bilje i 
može tu da uspijeva, jer moramo znati da morsko bilje za 
razliku od kopnenog čitavom površinom svog organizma pri¬ 
ma lažne hranjive sastojine iz mora, a ne samo iz podloge, 
jer podloga služi morskom bilju u prvom redu za pričvršći¬ 
vanje i nije važno kakav je kemijski sastav podloge. I eto 
kroz^ veoma kratko vrieme taj zamršeni posao maskiran ja je 
završen. S ledja rakovice nestalo je zelene odore i ona je 
sada smeđ ja. Na ledjima raste sada ono isto bilje kao i na 
onom kamenju oko kojeg se sada udomila. A koliko bi se 
čovjek mučio dok bi to izveo? Ali rakovica ne nasadjuje sa¬ 
mo alge na svom oklopu, već i neke niže životinje t. zv. hy- 
droiđ-polipe koji sliče biljci, grančici, pa i živu priliepljene 
na podlogu poput bilja. Onaj koji ne poznaje život u moru 
nikako ne bi mogao pomisliti da su to životinje. Sitnozor, 
mikroskop nam odkriva tu tajnu. Ti hydropolipi su čudnova¬ 
te i zanimljive životinjice. Živu u zajednici, udruzi i to tako 
da svaki od tih individua lovkama pribavlja hranu, dok im 
je svima želudac zajednički. Probavne Šupljine su im u 
vezi, pa tako svi zajedno sudjeluju zajedničkoj prehrani. 
Idealna zadruga! Dakle i tim čudnim morskim bićima naša 
se iako vica maskira, a koji se u znanosti zbog njihovog obli¬ 
ka sličnog bilju i sesilnog života nazivaju zoofitima, planta- 
nimalima, a to znači: biljo-životinje. No i bilje i te životi¬ 
njice imaju koristi od rakovice i nije im krivo da im je sud¬ 
bina dodielila da živu na ledjima raka u cilju da ga zašti¬ 
ćuju od pogleda neprijatelja. Kako se rakovica kreće auto¬ 
matski pribavlja hranu, kojekakve hranijive soli i sitniš i 
bilju i tim liyđropolipima. A kad se ta čudnovata družba na 
njenim ledjima odveć razmnoži rakovica znade da i pojede 
jedan dio svojih zaštitnika. Možemo dakle utvrditi da se tu 
ne radi samo o zaštiti, već da je to ujedno i povrtnjak. Desi 
se i to da se koji mali bezobrazni račić, kozica lukavo pri¬ 
bliži tom povrtnjaku i hoće da omasti brk kojim slađkim 
hydropolipom. Ali rakovica, koja ljubomorno čuva svoje 
vlastničtvo, ne da to i odmah izpruži svoje štipaljke da lo¬ 
pova otjera. Ona čak hoće da njega uhvati, ali i rak je lukav 
i hitrim skokom se spasi. 

Kad se dvie rakovice susretnu pogledaju jedna drugu i 
odmjere se od glave do pete, kao i dvie žene na ulici kad se 
okreću jedna za drugom i gledaju čiji je šećir ljepši. Razgle¬ 
davaju jedna drugoj kostim, toaletu maskiranja. I nije bog¬ 
me, rijedko da jedna od njih pruži štipaljke da otme onoj 
drugoj nakit, koji bi i njoj dobro došao za maskiranje. Na¬ 
ravno da onda dodje do svadje i tučnjave. 

A u koje ste se vi razgovore dali večeras, judi božji! 
A zaboravili ste ono što najviše vridi znat — javi se tamo 
iza banka šjora Zana. 

— A što? 

— Ma kako se grancivula parićaje! Evo odma ću vam 
đoni’ starinsku ričetu. Tu mi je nigdi u škafetinu. 

Kad je šjora Zana doniela recept, obćinski tajnik Frane 
natakne očale na nos i počne čitati: 

»Rakovici se najprije skine trava s leđja, a onda ju se 
dobro opere jakom četkom. Zatim se baci u kipuću vodu i 
to tako da joj ledja budu okrenuta prema dnu posude u ko¬ 
joj se kuha. Poslije 12 do 15 minuta rakovicu treba iz lon¬ 
ca izvaditi. Odciepe joj se noge, izvadi meso, eventualno jaja,, 
a takodjer i ona smeđ ja masa. Sve se to metne u posebnu 
zdjelu, a najprije razreže na sitne komadiće. Iz nogu se ta¬ 
kodjer izvadi meso. Sve se to dobro izmieša mrvicama, sitno 
izrezanim peršinom, a doda se i nešto papra i češnjaka, te 
polije s nešto malo vinskog octa, a naravno i maslinovim 
uljem. Zatim se metne u tavu i postavi na vatru. Ta smjesa 
se onda opet metne natrag u koru rakovice i postavi onda 
skupa s korom još malo na vatru da se bolje poprži, Jada 
se ta smjesa servira s čitavom korom. Ovo je najbolji način 
priredjivanja rakovice ili grancivule«. 

— E-e, ovako san ja mojem pokojenm Tonetu znala pa- 
rićat. Bidan liza je prste od gusta. Zna je i on, Bog mu daj 
duši pokoj, što su to dobri bokuni — uzdahne šjora Zana. 

— A da znate imade u moru još nekoliko ovako vili za¬ 
nimljivih račića kojima maskiranje takodjer služi kao obra¬ 
na od neprijatelja — nastavi Šime. I svaki od njih ima drugi 
način, posebnu strategiju maskiranja. 

— Evo, služite se! — reče Perina, koja je ušla sva užare¬ 
na od blizine žerave, i postavi na stol tanjur, pjat pečenih 

salapa. Razgovor bi prekinut i udri sad svi po salpama. Ni¬ 
ko ni više ni riči progovori’. Došla je šjora Zane, pa vazela 
i ona jednu. Da ste jih samo vidili kojin su apetitom jili. 
Kad je Dun Marko svrši jist, otri je ubruson usta od uja, uz¬ 
dahnu od gusta, prikriži se i do dna ispi pun žmul cmega. 
Vino je zbrišavalo niz grlo boje nego mauna niz nalojene 
važe. 

— A di si ono sta, Šime, Pripovidaj nan, ala, o tin raci¬ 
ma, a vi šjora Zane, naša lipa, doneste nan još po kvartin. 
E, bilo je baš dobro, kako Bog zapoviđa! 

— U butigu je doša sin Jakova postolara koga je posla¬ 
la mat da kupi po’ litre petroja. I dite kad je čulo to pripovi- 
sti stalo je slušat. Zaboravi je vrati’ se doma. Šime izvadi sat 
nakašlje se i nastavi: 

Rakovica se ne maskira samo raznom travom i tim 
životinjicima hyđroid-polipima, već takodjer i drugim živo¬ 
tinjama kao što su mabovnjaci, bryozoa i plaštenjacima, 
ascidiama. I to su zanimljive životinje mora koje više sliče 
bilju. Jeste li vidili sad kako se rakovica, grancivula zašti¬ 
ćuje od neprijatelja. Da nema toga dara, težko bi izmakla, 
pošto i slabo trči. Kad se neprijatelj približuje, to ga ona 
osjeti pomoću svojih osjetljivih ticaljka, antena, koje joj 
donose, poput Morseovih znakova, signale. Po valovima koje 
prima ona znade kakova se to životinja u blizini kreće, pli¬ 
va. Ona dobro može razlikovati dali je u blizini nedužna ko¬ 
ja ribica ili pak neprijatelj. Ako je neprijatelj, ona se lijepo 
šćućuri do kamena, umrtvi i nitko ne bi pomislio da to nije 
kamen obrastao travom. A kad mine pogibelj, opet se ona 
kreće slobodno. No čovječjem oku koji ju vreba teško može 
izmaknuti. On ju vidi s obale ili s ladje kako se pomiče i on¬ 
da je gotova. Ne pomaže joj njena odora. Ali rakovica se 
znade spasiti i kad ju neprijatelj uhvati i za nogu. I tu joj 
je Priroda pomogla. Uhvaćenu grudnu nogu naprosto rakovi¬ 
ca odbacuje i nastoji da pobjegne. Nek ide k vragu i jedna 
od nogu. Glavno da je glava živa! Noga se naime lomi ondje 
gdje je srastao drugi i treći članak, a tu je baš udešeno tako 
da se tu rana ne stvara i po svoj prilici i ne boli. Kao da nije 
ništa ni bilo. I poslije par svlačenja rakovici opet izraste či¬ 
tava noga. Eto vidite kakove zanimljivosti krije u sebi ovo 

stvorenje. I po ovom primjeru se vidi kako se čovjek često 
vara kad misli da je život nižih životinja sasma jednostavan. 

— Tako ti onega, ma ko bi to reka’ da grancivula može 
bi’ toliko pametna — začudi se proto Jure. 

— E-e, tako vam je to tako, moj barba Jure. Stari Gr¬ 
ci su smatrali ovog raka veoma pametnom i lukavom živo¬ 
tinjom, pa je lik rakovice utisnut na novcima nekih staro¬ 
grčkih gradova, a takodjer se sjao na vratnom ukrasu Efeške 
Diane, božice lova. Stari Grci su smatrali rakovicu i veoma 
muzikalnom. Zanimljiv je i njen latinski naziv Maja. Pre¬ 
vrtao sam po knjigama i našao da je Maja u staroj grčkoj 
mitologiji bila muza, kći Atlasova i da je vrhovnom bogu 
Zeusu rodila sina Hermesa iliti Merkura, pa je s ostalim svo¬ 
jim sestrama muzama postavljena na nebo. Jedna naime 
zviezđa u zvieždju, konstelaciji, Plejada, ili kako naš narod 
to zvieždje zove Vlašići, nosi ime Maja. Zaista laskavo ime 
za jednog morskog raka. Ova rakovica ne živi samo u Jadra¬ 
nu, već u čitavom Sredozemnom Moru, a imade je i u At¬ 
lantiku. No postoji uz naše obale još jedna odlika rakovice, 
a to je Bradavičava rakovica ili Mala rakovica, Maja verru- 
ćosa, Pea, Die warzige Meerspinne. Manja je od prve, a 
oklop joj je više smedje boje, jajolika oblika i s gornje stra¬ 
ne manje uzdignut. Kod velike rakovice oklop je više crven¬ 
kast. A vidite li kako joj je samo oklop zanimljiv. Na čelu 
se oklop produžio kao u dva roga, a i sa strane imade kao 
neke rogove, bodlje i to pet do šest sa svake strane. I to si¬ 
gurno pomaže maskiran ju. Velika rakovica naraste u dužinu 
do 17 cm, a široka do 13 cm. No to su već veliki primjerci. 
Obično je nešto manja. — Bar kako to neki pisci navode 
najveći neprijatelj rakovica su one raže s otrovnim bedljama. 
na repu, što ih zovu Ražama bodij arama ili sunjima, Trigo- 
nidae, Stachelrochen, Ferraccie. Njima, čini se, grancivule 
idu neobično u tek. 

— Ka da nama ne idu! — nadometne sin postolara. 

— Čuješ ti tovare! Ko je vidi prisicat rič starijin, an?! 
Ako prožukneš još jendu istira ću te iz butige. 0-ho ! — dre¬ 
kne na njega šjora Zana. 

— Nemojte mislit da se samo rakovice maskiraju. Imade 
još takovih rakova. Samo su kud i kamo manji i za to malo po¬ 

znati. Neki od njih takodjer imaju slavne mitološke nazive. 
To su: Rak bojovnik. Piša amiata, Kampfkrabbe, Rancio di 
scoglio, zatim Sablastni račić, Stenorhynchus phalangium, 
Gespenstkrabbe, pak Dugonosi račić, Jnachus thoracius, Lang- 
beinekrebs. I taj maleni rak, koji ne naraste više od dva cen¬ 
timetra, imade čast nositi ime slavnog jutiaka Inaha, prvog 
vladara u Argu, sina Oceana i Tetide. Velika dakle čast za 
ova stvorenja. A tko bi vam ih sve potanko opisao! Ovi raci 
skupa s prije opisanim rakovicama, grancivulama, spadaju 
u jednu posebnu obitelj rakova koji se znaju maskirati i to 
u obitelj, tako zvanih, Trouglastih rakova, Oxyrhyncha, Drei- 
eckenkraben, jer im je kora, oklop trouglastog oblika. Odli¬ 
kuje se ova obitelj i time što imade produžen i zašiljen čeoni 
dio oklopa kao da im iz glave strše dva koplja. — Ali ovo 
pričanje o ovim majstorima u maskiranju nebi bilo podpu- 
no, ako vam nebi spomenuo još dva raka, koji doduše ne 
spadaju u ovu obitelj, ali se ipal$, maskiraju pred neprijate¬ 
ljima i to na sasma drugi i originalan način.- Čovjek se može 
od srdca nasmijati njihovim mudrolijama i dosjetljivosti. 
Kad ih pomno promatrate ,opažate da su im stražnje noge kao 
izrasle na ledjima, te da posjeduju kao neke štipaljke, kva¬ 
čice. I to nije bez razloga. 

Prvi vam je Rak spužvar, Dromia vulgaris, Gemeine 
Wollkrabbe. Mletčani ga zovu Facchin. Za maskiranje naj¬ 
bolje mu odgovaraju spužve, a koje on odabire prema veliči¬ 
ni i obliku svog tiela. Stražnjim onim nogama drži on grče¬ 
vito spužvu na ledjima, kao štit. Kad je neprijatelj u blizini, 
a vidi da mu ipak spasa nema, jer je opažen, brže bolje od¬ 
baci spužvu i pobjegne pod kamen da se sakrije. No ovaj 
račić može i nasaditi spužvu na ledjima da se čvrsto drži, a 
kad mu više ne odgovara, može ju opet svojim, posebno za 
taj posao udešenim nogama, skinuti. Najradije odabire spu¬ 
žvu Suberites massa, a i Sarcotragus spinosulus. 

Posljednji račić, o kom vam pričam, pravi je vra- 
goljan i spretan kao kakav toreađor u areni kad izmiče bies- 
nom biku. Zadnje noge su mu se pretvorile kao u neke kvake, 
pa mu i pristaje, da ga zovemo Rak kukaš. Latinski mu je 
naziv Dorippe lanata. On vam nema nekih posebnih^ pro¬ 
htjeva kod maskiranja i nije izbirljiv kod toalete. Svašta on 

zna metnuti na sebe. Dobro mu clođje prazna kućica oci 
školjke, glave od ribe, komad stakla, trave, pa čak i mali 
trpovi, a i živi mali raci spužvari.* Više mu ti predmeJi 
služe kao štit nego za maskiranje. Sve on to drži vješto s 
onim kvačicama stražnjih nogu poviše svojih ledja. Približi 
li se neprijatelj, on ostaje miran, a samo one stražnje noge 
stanu pomicati štit lievo i desno. Manevar je to spretnog za¬ 
varavanja. Hoće naime da svrati čitavu pozornost napadača 
na onaj predmet koji nosi poviše ledja. I kad se napadač 
nasamari, te zgrabi onaj predmet, naš ga račić naravno rado 
prepusti i brže bolje šmigne u koji zaklon. Istcta tada napa¬ 
dač vidi da je prevaren kad zagrize u komad stakla ili travu, 
a da je onaj pravi dobar zalogaj strugnuo. Jeste li vidili ko- 
ju je lukavost Priroda dala i ovofm malom račiću koji naraste 
samo neka 4 centimetra. Kako se samo on znade spretno spa¬ 
siti. Podmetne bilo koji predmet napadaču kao toreador bi¬ 
ku crvenu krpu — i bjež! — Ova dva posljednja raka, koji 
imaju ovako posebno uđešene noge, koja im do ledja dopiru 
prave opet posebnu skupinu t. zv. Leđjonožaca, Notopoda 
Riickenfiisser. 

Svašta li vam zanimljivoga ima u moru. A da va!m spo¬ 
menem još i to da... 

— Di mi je sin? — upadne jidan postolar Jako u buti- 
S u f - . ^n, tu si linčino, nesrićo! Poslala te mat po petroje, 
a ti lipo surga tu i slušaš te lude pripovisti. Marš doma, ća! 
I udri Jakov po sinu. Kad je izaša na dvor čuli su kako je 
Jako zavika: »Stara ribanbiškana čejad! Nimaju drugega ^)o- 
sla nego pripoviđa m-Čudin se samo, kako jedan pop . . . 

Svi se u butigi pogledaju, a Dun Marko ka pravi filozof 
mirno mahne rukon i reče: 

Pustite ga neka se sfoga. Neka mu bude! Ka tovar 
reve, Bogu slave ne daje. 

Don-n, clon-n, don-n, đon-do-on, don-don-n-n — oglasi se 
zvono s crkve. Kanpana! Molitva za mrtve. Svi se prekrižu i 
izmole u sebi kratku molitvu za dušu pokojnega Toneta. 
Sablastno ječi »mrtvo zvono« kroz one male, tamne uličice 
sredovječnog grada. 

E, kasno je! Vaja po dojma, još ništo prigrist i — 
pod kerpatur. Drugi pu’ ćemo jope pripoviđa o ovakin stva- 

rima. Lipše je ovo nego petegula o susidima, oli govori o 
ludon pulitiki. A oni karneval od postolara neka govori što 
ga je voja. 

— Zbogon, van, šjora Zane! Do vidova u petak. 

— Dobru van noć. Zapucate se dobro da se nebi prihla- 
clili. Vidite kako grubo puše po kontradi. Čuvajte se, da nebi 
čapali infjamacjun. Zbogon van i pozdravite doma. 

I vrata se butige zatvoru. 

Život sipe 

Bili smo pozvani kod brodograditelja prota Jožeta da 
ćakuletom skratimo dosadu kišovite jesenske večeri, a uzput 
i na večeru. Dočekali nas on i supruga mu u sobi za prima¬ 
nje, kamari za vizite. Joze obuka’ novu košulju što mu je sa- 
šila ćer, a misto kravate, veza ćinbule, kako se ono užalo 
prin nosit. Žena mu šjora Vica obukla novu bluzu s kamufi- 
ina i crnu traversu. Na podu bilo razastrto nekoliko malih 
sagova od vreće, tapiti ukrašenih množtvom šarenih krpica. 
Na sred sobe starinski okrugli stol prekrit starim pokrpanim 
stolnjakom od baršuna, a na njemu vaza za voće i svieće, 
frutieia, u koju su bili utaknuti karanfili, garufali i ruže od 
šarenog papira, na kojima su muhe ostavila trag. Na stolu je 
bio i starinski album s obiteljskim svjetlopisima čitave svojte. 
U prednjoj debeloj korici albuma nalazio se aparat, kao ne¬ 
ki organet, koji se navija ključem i čuje se onda metalni cilik 
neke tugaljive melodije. Bila je na stolu i ljuštura od školjke 
kao pepelnik. Na jednojm zidu visili koso postavljeni nizovi 
požutjelih dopisnica primljenih iz svih strana svieta, a vezane 
šarenim vrpcama, fjokima. Ižmedju tih dopisnica izticao se 
crni mačak, napravljen od kartuna a presvučen crnim baršu¬ 
nom, veludon. Oko vrata mu široka ogrlica od crvene vrpce, 
kurdele, a oči od kugle velike biele gumbašice. S obe strane 
mačka simetrično su postavljene ljušture velike Školjke, los- 
ture, sedef ne nutrine. Na drugom zidu je slika, koja prika¬ 
zuje čistilište, duše od purgatorja, pred kojotai visi na lancu 
srebrni sviećnjak, lumin, a izpod je slika koju su im neputi 
poslali iz Nove Zelandije za uspomenu. Mužkarci sjede, ruke 
postavili na koljena, tako da im se prstenje iztiČe, a odkop- 
Čali i kaput da se vidi i veliki zlatni lanac, kadinela od relo- 
ja preko prsluka. Amerikanski postoli s velikim »njokon«. 

Žene stoje otraga i postavile ruke na vatiranim ramenima 
svojih muževa, tako da se i njima vidi prstenje. Na rukama, 
su im čipkaste polurukavice »bez prstiju«, a oko vrata vrpca 
od crnog velura. Djeca pak sjela prekriženih nogu na pod i 
otvorenih usta, ukočenim pogledom hulje u fotografski apa¬ 
rat. Kod trećeg zida je velik starinski ormar, kredenca puna 
starinskih čašica, bićerina, šalica, škudela, a u njima dopi¬ 
snice, amerikanske olovke, lapisi s gumom, sveci od porcula¬ 
na, te veliki grumen žute »gume« iz Nove Zelandije. Na or¬ 
maru jabuke, dunje i male mirisave dinje, zubelini. Do or¬ 
mara visi jedna slika, koja prikazuje neku pomorsku bitku, 
a izpod nje uresni sag, na kojem je izvezen križ, sidro i srce, 
a izpod toga piše: »Vira, ufanje i jubav«. — Na drugoj 
strani starinska ura s njihalkom, koja se valjda polomila, a 
proto Joze na misto, njihalice, pendula obisi’ uteg, piz od 
po’ kila i pozlatio ga. Kod ure se nalazi i utikač za četke, na 
kojem je izvezen golub s pismom u kljunu, a izpod piše: 
»Siti se i mene!« Gore pak poviše kredence visi stara uljena 
slika u bojama, primitivno naslikana, a prikazuje kako se je¬ 
drenjak raztrganih jedara bori s valovima. A izmedju oblaka 
na nebu vidi se lik Majke Božje koja spasava bodolomce. 
U kutovima su okrugli stolići, crno lakirani, a na njima vise 
pozlaćeni češeri od bora. Na svakom stoliću po nešto: na je¬ 
dnom ogroman morski puž, Dolium galea, na drugom stara 
okrnjena kitajska vaza, na trećem stari tamnosmedji servis 
za crnu kafu, opalnog sjaja. Prozor zastire zavjesa, koltrina 
od čipaka merlića, a na njoj veliko lepirica pd veluda, ukra¬ 
šena zlatnim kolutićima, lustrinima. Na prozoru su vaze s 
bosiljkom i kanelom. Sa stropa visi starinski sviećnjak. U 
sredini je petrolejska lampa, a naokolo voštane svieće. Pravi 
onaj namještaj naših pučkih primorskih kuća, a koji sta¬ 
rom generacijom nestaje, gubi se. Takav je njihov bio ukus. 
Čitav ovaj iztrošeni namještaj, koji miriši po stareži, a k’ to¬ 
me zrak izpunjen mirisom bosiljka, kanele, jabuka, dunja, 
zubelina i mušća, nekako omamljuje. Tipičan miris, zadali 
naših starih primorskih stanova. I eto, u toj sobi, kamari, sr¬ 
dačno nas dočekaju simpatični, dobri, čestiti starci, brodo* 
graditelj proto Joze i njegova ušesna žena, šjora Vica. Stari 
Joze držao u ruci trouglasti sviećnjak od late, a stijenj, pa- 

ver, puštao dugi plamen. Tik-tak-tik-tak — čulo se kucanje 
starinskog sata i ljeskao se pozlaćeni uteg od pol kila. Ne¬ 
kako fantastično izgledali su ti starci u onoj polutami sta¬ 
rinske sobe. — Tik-tak-tik-tak-tik-tak. 

— O-o, dobro nan došli. Akomodajte se u kuhinju. Ja¬ 
mo je boje onako po domaću. Evo najprin bićerin rakije, ma 
ako hoćete imamo i rozulina, pa malo mantale, kodunjale, 
suhih smokava i minduli mekiši. Lipo s komodon zagrizile 
Imamo vrimena. — Sliedio je zatin* tanjur žutinice, a on¬ 
da crni rižot i frigane sipe. Na koncu malo suhog sira, bićerin 
prošeka i dobra crna kafa. »Po siromaški, ma dobro!« reka 
je proto Joze. I grizkajuć onako frigane sipe na maslinovom 
ulju poveo se razgovor o sipama. Proto Joze nije bio samo 
vriedan brodograditelj, već i izkusan ribar, pa nam počeo 
pričati kako se sipe love. 

— To van je, braćo moja, uživanje, najlipši gust i điver- 
timenat lovit sipe. Ne bi čovik reka’ da je to stvorenje od 
mora i brez krvi. Ka’ je vrime za njihovu jubav čapa hi taki 
morbin, još više nego maške u vejači. Izgubu pamet isto ... 

— Isto kako što si je ti izgubi u Alesandriji ka’ si bi 
mlad — dometne žena Vica, a Joze se malo zbuni. Bilo mu 
je neugodno. 

— Ma, m-ma što govoriš, molim te... 

— Ne m-ma, nego hoću da malo' pripovidan ovim judi¬ 
ma kakvi si ti bi, ka si bi mlad. A sa’ govoriš da su sipe i 
maške pune morbina, an! E-e, dico moja, ovu vaja da ču¬ 
jete da se malo nasmijete. Ka je Joze bi soldat u marini za- 
jubi se bi u mene. Ma jednega dana karocada di je bi inba- 
rkan partila pu’ Levanta. Plakala sam bidna o velike žalosti. 
Moj mi Joze piša iz Alesandrije: »Lipa moja Viče, jubin le 
puno, ne vidin ure vrati se doma u moje misto, kupi san ti 
orećine, ne gren nigdi, samo mislin na tebe«. Ma jednega da¬ 
na prin nego što se vrati sa svin doma iz Pole reka mi je pos- 
tir Andre, Bog mu da pokoj duši, da je za Jozeta došla do¬ 
pisnica iz Alesandrije napisana frančezi. 

— Ma dosta Viče s tim m- 

— Čeka, neka se malo nasmijemo po’ stare dane. Neka 
judi vidu kaka je morbin tebe bi čapa. I dico moja, pokojni 
kapetan Frane što su ga zvali Pipistrelo koji je zna sve je- 

zike svita prolega mi je dopisnicu. Ka cla me udri kolap. Nika 
šporkuja mu je pisala: Je te zajme mon šer Josep, urevoire 
suvenir — i svega vraga još. A ja ti jon lipo odma odgovo- 
im na frančezi kako mi je napisa Frane Pipistrelo i to na 
indiric koji je poslala: »Niks urevoire Josep je mio, marš 
prasica!« A ka se moj Joze vrati u misto strapacala san ga 
kako ga gre i bila bi ga ostavila da ni bilo pokojnega barba 
Nadeta. An, spominješ li se, merlo? 

— Ma dosta je, svetega ti, Viče! 

, ~ Ako se ja ne jidin đi imam pravo, zašto ti 

grintaš? E-e, ma vaja da ga i pofalin. Od ka se oženi sav-- 
^. 01 ? ^°^ ar ’ ne mogu se potuži. Nika’ se nismo svadili i 

živili smo i živimo, kako vidite dobro. I ćer smo, fala Bogu, 
lipo udali. Muž jon je dobar, ne fuma puno i ne igra na 
karte. E-e, tako van je bilo s mojin Jozeton ka’ je bi mlad. 
A sa’ on govori da su maske i sipe pune morbina. Ma, što 
ćemo, svi ste vi muški isti. A sa’ možeš pripovida o tvoiin 
sipama. 

Joze se počeše za uhom nasmije ispod brka, zapali lulu 
i promrmlja: Bilo je tega i više ka’ san bi mlad! — pa nasta¬ 
vi pričanje kako se love sipe. 

Luduju jedne za drugom, ma ne samo muški za žen¬ 
ski 11 ’ nego i ženske za muškin — i pri tom pogleda ispod 
oka Vicu koja je mlila kafu. — Ima nikoliko načina kako se 
love sipe. Lovi ih se mamcem, pušćom. To vam je komad 
drveta, ražnjića koji se provuče proz ribu. Najbolja je za to 
riba bukva. Na kraju tog štapića vezano je pet do šest udica. 
Zimi u jutro ili pred večer jedan vesla u ladji, a vi vučete 
taj mamac na dugoj uzici kao' da panulate. I sipa onda skoči 
na taj mamac, pušću, a oštre udice zakvače joj se u meso i si¬ 
pa je vaša. 

Pušća može biti i bez ribe. Jednostavno na kraju štapića 
pričvrstite nekoliko običnih igala koje skrivite pretma unutri 
kao da su udice, a na mjesto ribe, štapić omotate bijelim pa¬ 
mučnim razbarušenim koncem. Na uzici do štapića možete 
metnuti nešto olova da pušća malo tone. I na to će se sipa 
prevariti. — U proljeću pak kad se sipe mrieste lovi ih se 
sipcem. To je veoma zanimljiv lov. Sipac je komad drva na¬ 
pravljen u obliku tiela sipe, a s gornje strane je izšaran. Mo¬ 

že se objesiti uz sipac i koji mali svjetleći predmet od lima 
ili pak malo zrcalo. Za tihe vedre mjesečne proljetne večeri 
vi se liepo vozikate ladjom i spustite uzicu na kojoj je pri¬ 
vezan sipac i to samo jedan metar od ladje. Mužjaci koji su 
osobito nastrljivi odmah polete za ovim mamcem i čvrsto 
se prihvate drveta, a vi odmah čim to vidite i prije nego se 
sipa sjeti da je prevarena i ostavi drvo, polako privučete si¬ 
pac k ladji i onda ju oprarom, jankom zgrabite izpod i ona 
je u ladji. To je veoma zabavan športski lov na sipe. 

Zanimljivo ih je loviti i ostima, takodjer u proljeću, kad 
dolaze bliže obali. No morate biti u tom poslu lukav. Mo¬ 
rate znati, da ćete obično ugledati kod obale đvie sipe. Jed¬ 
na je.veća, a druga je manja. Ona veća je ženka, a manji je 
mužjak. Ne smijete nikako biti lakom i prije ubiti veću žen¬ 
ku, jer onda manji mužjak odmah pobjegne. Morate znati 
i to da je ženka vjernija mužjaku, nego on njoj, pak ako 
njega prije ubijete ostima, ona ne pobjegne već ostane na 
istom mjestu kao da ga očekuje da se povrati. A mužjak pak 
odmah pobjegne kad vidi što se njoj desilo. 

— An, jeste li vidili vi muške kana je kako su ženke boje 
od vas i vimije. Ka žena krepa onda vi odma biž’ za drugom. 
Kuški jedni! — prišije svoj komentar šjora Viva. 

— Ma što mi znamo, je li to vjernost ili nije — dometne 
jedan iz društva. U Prirodi ima toliko toga što mi još ne 
razumijemo, a sentimentalnosti toliko baš nema. 

— Dakle najprije morate ubiti mužjaka ako hoćete ima¬ 
ti obe sipe za večeru — upozori još jednom provo Joze — 
Sipe se mogu još loviti u proljeću i t. zv. »pljuskom« s obale 
tako da ih dovabite sasma blizu pličine. »Pljuska« je tunja 
bez udica na koju je privezano drvce kao neki ražnjić na 
koji je nataknuta riba, kako ^mo to prije opisali. S obale 
bacite nekoliko puta taj mamac, zapljuskate s njime po mo¬ 
ru, pa ako je sipa u blizini ona se zaleti na tu meku. Vi onda 
polako vučete meku k sebi i vješto s udičaricom, brankare- 
lom, koja mora biti duga oko dva metra, zakvačite izpod si¬ 
pu i povučete na obalu. — Imade još jedan način Živu sipu 
i to ženku probijete udicom kroz dio tijela i pustite je s la¬ 
dje na jedno i uzici. Mužjak čim opazi ženku odmah skoči i 

prigrli je svojim lovkama i ne pušta. Onda ga i bez jauke i 
uđičarice možete uloviti. 

I jope jadne ženske vaja da priterpidu muke — uz¬ 
dahne šjora Vica. 

To su van eto, dico moja, najbolji načini kako čete lovit 
sipe. Ako ste dobro zapantili ove načine provajte i vidit čete 
kako je to lipi šport. 

Svi smo slušali napeto zanimljivo pričanje prota Jozeta 
koji je bio i te kako izkusan ribar. Poslije dobre večere vino 
je neobično išlo u tek i več je tri litre nestalo. Jezik se svi« 
ma sad razvezao, a jedan iz društva pak počeo nam pričati 
o životu sipe. Tako smo proveli tu jesensku kišovitu večer 
zaista ugodno u liepom i poučnom razgovoru u đružtvu sim¬ 
patičnih staraca. 

— Sipa je veoma zanimljiva morska životinja — započeo 
pričati naš prijatelj. — Nije to riba, već mekušac, a spada u 
razred t. zv. glavonožaca, Cephalopoda kao i lignja i hobot¬ 
nica. Ova sipa koju smo večeras jeli to je Obična sipa, a 
znanstveni joj je latinski naziv Sepia officinalis, Sepia filli- 
ouxi. Niemci je zovu Gemeiner Tintenfisch, Taliani Seppa, 
a Francuzi Seiche. No u našem jeziku postoji još jedan naziv 
za sipu i to »cmilica«, pa pošto je to pravi naš narodni izraz 
trebalo bi ga usvojiti kao znanstveni. Proto Joze je prije 
spomenuo da je mužjak sipe manji od ženke. To je istina, a 
mužjaci se poznaju i po tome što imaju svietlu prugu na 
vanjskom obrubu stražnjeg diela peraja, a osim toga ženka 
je i šira oci mužjaka. Sipa imađe deset krakova kod glave, dok 
ih hobotnica imađe samo osam. Ti krakovi ne služe samo si¬ 
pi iliti crnilici za hvatanje pliena, već ona tim krakovima i 
boda tako da joj je onda tielo prema gore. Isto kao akrobati 
kad hodaju rukama. Kad skupi krakove i spusti ili sliče joj 
slonovom rilu. Zanimljivo je kako sipa hvata plien. Ona 
se negdje pritaji i kad se približi koji rak ili riba, munjevi¬ 
tom brzinom pruži duge dvije lovke iz posebne kesice gdje 
su bile skrite, a na proširenom vrhu tili lovaka su prianjalke 
kojima se čvrsto prisise na tielu pliena. Brzo zatim ulovljenu 
žrtvu prinese ustima i prihvati s ostalim onim manjim kra¬ 
kovima koji imaclu skroz prianjalke, a ona dva duga kraka, 

koja su izvršila svoju zadaću, jer služe samo za hvatanje pli- 
ena, opet uvuče. 

A da znate kako se joj satno čeljusti jake! Sliče okre¬ 
nutom kljunu od papige, pa velika sipa može do krvi 
ugrizti čovjeka. Čini se da su joj raci ipak najmilija hrana, 
koje sasma izsiše. Prianjalke na lovkama i ostalim krako¬ 
vima, sliče malim kolutićima koji su razapeti kao nekim hr- 
skavičanim prstenom. U sredini tog prstena nalazi se miši¬ 
ćavi čepić, začepak. Kad sipa napadne žrtvu iztisne taj čepić, 
a rubove prianjalka pritisne jako uz tielo pliena. Mišićje za¬ 
tim popusti da se čepić može vratiti natrag. I eto tu u toj 
šupljini, naime izmedju tiela žrtve i tog čepića, nastane zra¬ 
koprazni prostor, a zbog vanjskog tlaka prianjalka se nara¬ 
vno čvrsto drži uz plien. Dakle nešto slično kao one dječje 
pištolje koje izbacuju drvce s gumom, a guma se prihvati 
nišana. Samo što je ovaj ured ja j kod sipe kud i kamo savr¬ 
šeniji. Jeste li vidjeli kakav aparat posjeduje ovo stvorenje? 
Zanimljivo je i kako pliva. Napried se kreće polagano i to 
gibajući onim naborima, perajama koje joj obkoljuju tielo 
kao rub ili pak veslajući donjim trakovima. 

No> kad treba bježati onda peraje i krakovi malo po¬ 
mažu. Tada stupa u akciju drugi aparat. Počinje tada naglo 
izbacivanje vode kroz ci^v, lijevak koji se nalazi na trbuš¬ 
noj strani. To naglo izbacivanje vode prouzrokuje odbijanje 
i tako sipa onda bježi u protivnom smjeru. Ali kad vrag od¬ 
nese šalu, pa ni bježanje ne pomaže, onda se naša sipa po¬ 
služi još jednim moćnim sredstvom koje posjeduje. Iz po¬ 
sebne kesice počne izbacivati crnilo kroz prohodni otvor, a 
koje crnilo stvara posebni organ. Čitava se okolica zamuti, 
napadač ne vidi više ništa, a naša se lukava sipa u mutnom 
izgubi, pobjegne, sakrije — i nema je. Pa i ljudi u suvre¬ 
menom ratu upotrebili su tu strategiju sipe. Ratni brodovi, 
a i zrakoplovi u pogibelji, zaviju se u crni dim koji izbacuju 
posebnim cievima, da izbjegnu kao nišan nadmoćnom nepri¬ 
jatelju. Eto jednog primjera kako i čovjek može mnogo to¬ 
ga naučiti i primieniti što je vidio kod raznih životinja. Cr¬ 
nilo sipe mnogo se upotrebljava i u tehničke svrhe za prav¬ 
ljenje poznate boje »sepia«. Ova boja kemijski pripada me- 
laninima, crnim tvarima koje se nalaze i u koži i u kosi 

Crnaca, te u mrežnici oka, a i pigmentu pluća. Da ju nepri¬ 
jatelji ne opaze ona može mienjati i boju pomoću hromato- 
fora, tako da se priljubi bojom okolišu kao što to radi mor¬ 
ski vrag (Lophius piscatorius. Seeteufel. Rospo) Poput lista 
i raže znade se i ona zakopati u mulju gdje obično i živi, pa 
pomoću onih rubova, kojima pliva, natrpati i piesak po le- 
djima. Najveći neprijatelji sipi su, čini se, delfini i neke 
vrste morskih pasa. Sipa posjeduje još nešto zanimljivog, a 
to je ona biela lagana vapnenasta kost koja joj se nalazi u ii- 
elu t. zv. sipovima ili kako ono latinski zovu ljekarnici Os 
sepiae, a koja je tako lagana da pliva na moru. Upotrebljava 
se kao prašak za zube, a i za poliranje. Zlatari od sipovine 
prave forme za odliev raznih nakita. — U proljeće kad se 
sipe mrieste, iz muljevitih dubina dolaze bliže obali kako 
vam je to prije pričao proto Joze, pa na plićinama odlažu 
svoja crna jaja u skupini, a koja onda sliče crnom grozdu, 
pa za to negdje i nazivaju ta sipina jaja »morsko groždje«. 
Jaja pričvrsti sipa na razno morsko bilje, vapnene cievi ži¬ 
votinja t. zv. cjeyaša, a i na druge predmete. Poslije neko¬ 
liko tjedana mala sipica, jedan centimetar velika, razbije 
čvrstu crnu ljusku i slična roditeljima odmah zapliva u šare¬ 
ni morski sviet. Obična sipa naraste do preko trideset cen¬ 
timetara, a najukusnija je u jeseni, pa se za to najviše i lovi 
počam od sredine listopada, pa do Božića. 

Imade još jedna vrst sipe u Jadranu, a koja je ukusnija 
od ove velike. To je Mala cmilica ili Sipica. (Sepiola Ronde- 
tii, Kleiner Tintenfisch, Sepolina). Naraste samo par cen¬ 
timetara, slična je običnoj sipi, a imade okruglaste pera¬ 
je. U znanosti razlikuju još neke odlike, ali . .. 

Bum — bum bum! — začuje se lupa na vratima. Tko 
to kuca, što se dogodilo? Svi ustanemo. Šjora Vica otvori 
prozor. 

— Ajme meni moja Šjora Vica, pomozite! — začuje se 
plačljiv glas susiđe Mandine. ►— Pomozite, sin će mi umri’ 
Čapali su ga granfi u crivima, priždri se, pa se ne može bi- 
dan.... Babe Jele ni doma, a ja neznani učini’ lavatin. Dojdite 
vi moja lipa, dobra šjora Vica. Spasite mi dite. 

Bilo je i onako već kasno, pa smo se oprostili od dobrih 
staraca. \ 

Zanimljiva preobrazba 


Tri puta zabrecalo mrtvo zvono. Tužni zvuci razliegali 
se jednog ranog, kišovitog zimskog jutra tihim uličicama. Svi 
su se prenuli, zastao im dah, a srdce zakucalo. — A ko je to 
umri? Don-n-don-n-don-nnn! — Šjori Katini se zamantalo i 
pala jon škudela vrućega mlika na masku. Stari postolar Mar¬ 
tin ferma je mišat kolu i tako je namrišti facu, da su mu 
očali iz nosa pali na bradu, protegnu dugi vrat i nape’ uši da 
čuje hoće li ko zavika u štradi ko je umri. Šjor Lovretu, kan- 
čelisti, koji se baš obuva i moli pa’ mu je postol. Ni moga 
više molit i osta je sidi na posteji ka inšempjan. Ma ko je to 
umri? —.Don-n-don-nn-don-nnn! — Svak se u misto pripa, 
jerbo se ni čulo jučera da bi ko bi težko bolestan, pa je svak 
promisli, da mu je niko od svojte iznenada poša na drugi 
svit. I po treći put zvono zabreknulo i objavilo da je jedan 
od danas manje u gradu. — : Don-n-don-n-n-don-nnn! 

Samo se par njih razveselilo, kad su čuli mrtvo zvono. 
To su one nesriće, koji po betulama kradu Bogu dane i je¬ 
dva čekaju da niko u mistu »otegne papke«, da mogu obuć 
tonigu i odni ga na čimatorije, pa čapa koji fjorin da se mo¬ 
gu dobro najist i naloka’. — Grije se raztvoraju, punistre 
otvaraju i kurioze žene provirile zamotane u pletu, a viri jin 
samo nos i kinkin. Pitaju jedna drugu: — Ma ko je umri? 
— Da ni barba Mate? — Ma ni! Jučer je bi u crikvi. — Ma 
niko ni bi jučer bolestan i likar ni jučer učini ni jednu v i¬ 
zitu, a ni Dun Ive ni nikoga izpovidi, ni da’ uje sveto .... 
Ova kuriozitad je malo durala. Mularija počela trčat po kon- 
trađama i kričat: 

— Umri je barbi-ir Bartu-ul! 

— Barbir Bartul je ujmri?! — Ka da je grom udri u mi¬ 
sto, tako su čejad ostala bez riči: A-a — bidni naš Bartul! 

—~ dobri nas šjor Bartul. — I više ga ni? Lega jadan sinoć 
u posteju, zaspa i — ni se više probudi. Udri ga je kolap. — 
— Johi meni! Johi meni! — dobri naš Bartul. — A što će¬ 
mo mi brez njega? — Tugovalo je čilo misto d judi nisu 
mogli doj’ sebi i virova da Bartula ni više. 

Tuga je bila iskrena, jer je Bartul bio najpopularnija 
i najomiljelija osoba u tom malom gradiću. Čajc i oni »pi- 
cigamorti«, koji su se bili razveselili dobroj marendi i litri 
vina, kad su doznali ko je umri’ bilo jin je žal i težko pri 
duši, pa su odlučili da ne išću ni solda za odni mrtvega Šjor 
Bartula u čimatorije i zakopat ga u greb. Čak i sakupili me- 
dju sobom po fjorina za misu i sviću, kanđelu. To je bio je¬ 
dini slučaj u mjestu, da su ovi »picigamorti« bili tako veli¬ 
kodušni, jer obično uviek je bilo svadje poslije sprovoda. 
Koliko hi je on puti samo muhte obriči i da in za litru vi¬ 
na, pa ne bi bilo u redu da išću sokle poslin njegove smrti. 
No bio je još jedan uzrok zašto je tugovao grad i okolna se¬ 
la za brijačem, barbirom Bartulom. Sa šjor Bartulom legao 
je u grob, nestao je posljednji tip onog starog barbira, pra¬ 
vog malogradskog figara prošlih vjekova. Njegovom srneću 
grad je mnogo i mnogo izgubio od svoje starinske fizionomi¬ 
je — isto kao da se srušila ona starinska crkva, stara kula ili 
pak ona starinska obćinska zgrada. A tugu je povećala onog 
jutra još i hladna zimska kišica i lebićada, koja je zavijala, 
fijukala ulicama i kazamentima. I svatko tko je tog jutra 
.prošao mimo brijačnicu pokojnog Bartula zastao je, nešto ga 
je stislo u grlu, suze navrle na oči, a usta prošaptala: Bog 
ti da pokoj! Brijačnica je bila zatvorena. Jedna susida obi- 
sila je na kop je kod vrata brijačnice komad crnog platna u 
znak žalosti. Bi’ je to štandarac pokojnega na koji bi vazda 
obisi bandini ka’ bi bila fešta u mistu. Na prozoru barbirni- 
ce bili su pitari s cvićen, a izmeju njih gajba s kanarinon, 
koji se zva »Berekin«. Skaka’ je po gajbi i kriča. Čudi se za¬ 
što Bartul još ne otvara i zašto mu još ni da jist. Zaludu ga 
je bidan čeka! 

Svatko je osjećao u dubini duše koliko gubi mjesto od 
svoje starinske fizionomije kad je Bartula nestalo, ali to 
mnogi od priprostog puka nije mogao definirati, izreći. Njego¬ 
va smrt kao da je odredila granicu u poviesti tog malog mje¬ 

sta, kao da je odielila staro doba od novog, jer je ta brijač¬ 
nica, barbirnica skupa s Bartulom bila jedina živa uspomena 
na stara vremena. Postojala je već odavno, jer su otac i did 
Bartula bili barbiri. Čitave generacije su se tu bričile. Star¬ 
ci kad su se tu brijali sjećali su se mladih dana kad su se 
prvi put redili da budu lipi. A sada eto ona se zatvara za 
uvik. Bartul je bi udovac i ni ima diče. Ta barbirnica je bi¬ 
la duša mista, tu su se svi mišćani sastajali i ćakulali svake 
sride i subote po podne i doznavali sve novitadi. A u nediju 
u jutro dohodili bi i težaci. A što sad? 

Pokojni Bartul je bio tako simpatična osoba, uviek ve¬ 
seo, razpoložen, svakome na usluzi i do krajnosti korektan 
i pošten. Čovjek starog kova, kakovih danas 4 * riedko više ima. 
Bio je i plemenita srdca i mnogu sirotinjsku suzu je otro. 
Shvaćate li sada žalost čitavog pučanstva za dobrin šjor Bar- 
tulon? U mistu je nastala velika praznina, pustoš. A ko će 
nas obriči u subotu? A ko će nan pripovidat novitadi? Ko će 
nas savitovat? — zaprepašćeno su pitali ljudi. Bartul je do¬ 
duše bio prilično star i veoma oslabio u zadnje vrieme, pa su 
niki u mistu govorili da sumi ja, Bože nan oprosti, »smrti u 
permesu«, ali da će jope tako brzo poć na drugi svit, to se 
niko ni nada. 

A kako je bila samo simpatična ta intimna stara brijač¬ 
nica. Unutra je bilo sve tako čisto i uredno. Na škancijama 
bile su lipe bočice od profuma starog mletačkog kristala, koji 
su njegovi stari dobavili. Bartul nije bio samo brijač, već kao 
i svaki pravi starinski figaro bio ujedno i zubar i liečmk i 
veterinar, tumač sna, pa čak i pravni savjetnik. Naravno da 
je zadirao u kompetenciju liečnika, apotekara, advokata, pa 
donekle i popova. Oni su se ponekad znali i razsrditi, ali 
Bartul je uživao toliki autoritet kod širokih masa, a k tomu 
bio dobar i simpatičan, da se sve to njemu opraštalo. Pa na 
koncu to su njegova od starine stečena prava — iura quesita. 
On je to nasliedio od svojih predja. I tako je naš šjor Bar¬ 
tul nesmetano vadio seljacima zube, liečio rane posebnim po- 
madania, prodavao čerote, likovite trave, bonbone za kašaj, 
pušća je krv, prodava pijavice i pirule, zna zdricavat kosti, 
liči bolest oci uha. A i za neke druge diskretne bolesti ijna 
je uvik nike likarije. Pa i žene su se znale potajno obraćat 

Bartulu za nike pomade da mogu čuva’ mladost. Ako je ko 
bi bolestan u mistu najpri bi poša šjor Bartulu. Ako bi bar- 
bir Bartul reka: »Sinko moj, hodi u likara, ja ti ne mogu 
pomoć« - e onda se znalo koliko je uri. Tamo iza one zavjese, 
koltrine, bio je taj misteriozni kut s likarijama i s bocama pja- 
vica i klišćima za vadit kutnjake. Bartul nije bio neki šarla¬ 
tan, nadriliečnik, nego čovjek koji je čvrsto vjerovao u svoje 
ljekarije i sam ili upotrebljavao. No jednom dogodila mu se 
nezgoda, pegula, kad su mu bili narasli po glavi i po obrazi¬ 
ma niki grubi čiri. Bi’ je ka grintava maska, pa je i on triba 
biđan po’ u likara. Njegov posjet liečniku bio je tajna, jer da 
su njegovi pacienti to saznali, njegova reputacija propala bi. 

»Ajme meni, moj šjor doture! — zaklinjao je Bartul liečni- 
ka — nemote nikome pripovida’ da san bi u vas«. Likar je 
bio dobričina i doista nikad nije izdao šjor Bartula, a tim 
više što bi mu Bartul uviek znao poslati koju dobru ribu ili 
kokoš, koju bi dobio od mušterija. Pa znate kako je! Svi 
smo judi, a ruka ruku pere. Bila su onda ona lipa, blažena 
vrimena, ka su judi u malom mistu živili prijatejski i nisu 
se nikad hotili jedan drugemu zamiri’! Živili su u miru bo¬ 
žjem 

Bio je Bartul i pučki savjetnik. Seljak bi najprije otišao 
njemu i pitao ga za savjet. A ako bi Bartul bio mišljenja, 
da ne ide u pravdu, jerbo će se izgubiti proces, seljak onda 
nije išao advokatu. U Bartula se moglo na diskretan način 
doznati puno novitadi iz mista i okolice. U Bartula se ho¬ 
dilo pita’ kakovo će bi’ vrime, jerbo je Bartul ima barome- 
ter od žile s figurom od fratra. U Bartula se hodilo pitat ka 
dohodi vapor. U Bartula se hodilo pita koji dan je koja feš¬ 
ta, jerbo je on zna’ kalendar na pamet. U Bartula se hodilo 
napisat indiric i pita koliko vaja prilipi’ bula za Ameriku 
i za peticjun. U Bartula se hodilo pita za svojtu kad se ko 
misli oženi, da ni ko u famiji mlade grubo bolestan, jer je 
Bartul u posebnoj knjizi, libru, imao zabilježene genealogi¬ 
je svih mjestnih obitelji, i tko se kad rodio i kad je umro i 
od koje bolesti. U Bartula su se hodili promini dolari i šter- 
line u fjorine, jerbo je Bartul bio pošten čovjek i ne bi nika’ 
nikoga privari. U Bartula se hodilo pitat za gruhe sne. U 

Bartula se hodilo diskretno kupova i prodavat koje stvari 
izpod ruke i dat u penj. Kad dite ni moglo po’ od sebe, ka 
bi se mazge uzvirile, ka kokoši ne bi nosile jaja i imale pipi- 
tu, Bartul je zna’ pomoć. Bartul je prodava blagoslovjeno 
cviće i sviće iz Trsata, Loreta, Padove, Pompeja i Rima. Xz- 
prid butige Bartula bi je starinski sunčani reloj i kako bi 
se sunce micalo znalo se koliko je uri. Bartul je zna učinit 
slovo Salamunovo kontra škontraduri i šijunu. Bartul je zna’ 
nike molitve kontra paskakalima ka bi žderali kupus. I što 
hoćete više? 

Bartul je u tom malom mjestu jednom riečju bio sve i 
desna ruka svakome, a najviše malon svitu, puku koji ga je 
razumio. Sve je on znao i s,vak je u njega imao povjerenja. Li- 
kari, špičar, avokati to su bili judi više oholi, a koji su živili 
dobro i ništo su znali, jerbo su hodili u skule, ma-ma nisu 
znali ono i falilo jin je ono ništo što je ima’ i što je zna’ šjor 
Bartul. Bio je pravi dakle onaj starinski figaro. I na jednom 
njega nema više medju živima! Nestalo je Bartula — nestalo 
je jedne ere. Njegova brijačnica od toga dana sličila je onim 
mrtvim starim zgradama s grbovima i kulama, koje su samo 
niemi svjedoci minulih vremena, mrtvi i bez rieči. Sad vam 
je još jasnije, zašto je mjesto i okolica toliko tugoval-a za 
barbirom Bartulom. A današnji brijači? Ni sjena šjor Bar¬ 
tulu. Oni neznaju ništa nego samo ,briči’ čejađ, ali ni pojma 
o tome kako se vadu zubi, liču kokoši od pipite i zdricavaju 
kosti. Kaki su to barbiri danas? — Šuš-muš i — proli! I fala 
Bogu Bartul je živi’ dobro. Brijačnica je bila uviek puna 
raznih klienata i pacienata, koji su nosili ribe, kokoši, prav- 
čevine, a uzput se i obričili i ostali tu po nikoliko uri. Bar¬ 
tul kao brijač u današnjem smislu bio je nelmoguć. Bog nas 
oslobodi danas takvog brijača! Bio je spor kao puž. On bi 
vas namazao ili obrijao do polovice, a kad bi došla mušteri¬ 
ja ostavio bi vas sjedit i pošao iza zavjese u svoju ordinaci¬ 
ju. Ali mušterije u ono blaženo doba prije pedeset godina, 
kad se nikome nije žurilo nisu prigovarale. Dapače svakome 
je bilo milo da čim više ostane u brijačnici i da čim više toga 
dozna. Čovjek bi došao u tri sata poslije podne i ostao do 
osam na večer. I onaj koji je došao prvi na red za brijanje 
ostao bi tu još par sat na ćakulu. Pa to je bilo pravo uživanje, 

osobito za zimskih večeri sjedit u barbimici šjor Bartula, 
grist marane, slanutak i bob i o svemu se razgovarat. Do 
dvadeset njih obričenih i neobričenih stiskalo se na onom sta¬ 
rinskom banku, katrigama i škanjetima ka slane sardele u 
bačvi. Onaj koga je Bartul briči drža bi sam pjat, a Bartul 
ga je maza po ure rukom po starinsku, a ne četkom, pinelom. 
U ljetno doba kad su se brijali ugledni gradjani kao: kano¬ 
nici, pođestat, kapo od janđarmerije, inšpicjent od dugane 
vazda bi blizu njega sta jedan od mularije koji bi za tri sol- 
da drža malu baketu na kojon je bilo zavezano perje od ko¬ 
kota i tira bi jin s nosa ili iz ćelave glave muhe. A šjor Bar¬ 
tul je ima i višč za muhe kojin bi namaza stare ventule i obi- 
si svuda naokolo. Ima je i starinsku botiju od stakla s uzkim 
grlićen kroz koji bi se uvukle muhe ka u vršu i utopile bi se. 
Ta staklena starinska mullolovka uviek je stajala na is¬ 
tom mjestu na polici, škanciji izpod slike, kvadra koja je 
prikazivala borbu ljudi s bjelim medvjedom. A gore poviše 
visila je slika pape Lava Xlll. 

Najveće uživanje mušterijama poslije brijanja je bilo, 
kad bi ili šjor Bartul »zaškiceta« svojim posebnim speciali- 
tetom, vodom od dešpika, lavande. Čovik bi onako osvižen 
rinfleškan uzdahnu od gusta. Bartul je nadalje bi i muži- 
kant i zna je dobro udarat u tanburin, pa je i to bio veliki 
gubitak za mužiku od kumune. A zna’ je i lipo i piva’ u cri- 
kvi, a osobito muku Isusovu na Veliki petak u jutro. Vidite, 
koliko je misto izgubilo, kad je šjor Bartul umri! Ka bi se 
niko posvadi u famiji doša’ bi u šjor Bartula po savit i stvar 
bi se izgladila. Kad je tribalo poimoć siromahu Bartul je bio 
prvi i on bi vazda govori: »Dobi’ san od bogatega da mogu 
da’ siromahu«. Dići siromaha zna’ bi kupi postole, i ažuntat 
koji fjorin onemu, koji bi parti pu’ Amerike. Siromahe je 
briči muhte i muhte bi dava’ likove. Pa kako da se ne tuguje 
ža ovakin dobrin čovikon, da se ne proplače onog jutra, 
kad se vidilo zatvorenu harbimicu za vazda i kako jadan 
kanarin »Berekin« skače po gebi i čeka zaludu svoga gospo¬ 
dara. 

Upravo onog jutra žena nekog siromašnog ribara đo¬ 
nila je šjor Bartulu iz zafalnosti, što jon je piša nikoliko pu¬ 
ti sinu u Navijorku, jeđnega lipega velikega rumbača. Za¬ 

čudila kad je vidila da je barbirnica zatvorena. Što to hoće 
rić? Odmar je promislila na zlo. Na to se otvori prozor, pu- 
nistra u susidstvu i začuje se glas stare žene: »Šjor Bartul 

je.« — i ni mogla više ništa izrić. Prozor se jope brzo 

zatvori. Seljakinja se zbuni, baci pogled na crnu zastavicu 
koja je tužno lepršala, probliedi i zarida »Umri-i! Johi me¬ 
ni, majko moja-a-a-a! Dobri moj šjor Bartu-u-ule-e zašto si 
nan umri-i-i-i-i?« Skupila se čejad da utišu jadnu Žuvu. »Ne¬ 
moj, nemoj plakat moja Žuve. Hodi, ala, lipo doma. A što 
ćeš! Bog je tako hti. I nama je žal, a-a svi ćemo za njin. 
Ko prin, ko poslin. Tako nan je svima sujeno. Hodi, hodi 
moja Žuve doma i nemo’ tu plakat« 

Sva u suzama pojđe Žuva u Dun Ivana i đrhšćni od pla¬ 
ča promuca: 

— E-e-v-v-o-o v-van ov-vega r-mmbača i još d-dvi š-šes- 
tice d-da bude z-za s-sviću i z-za misu, z-za dušu p-pokojnega 
a-ah, naš-šega d-d-obrega š-šjor — Bartula. 

I tako je Dun Ivan došao do dobre večere. Riba koja je 
bila namienjena pokojnom Bartulu pojeo on s prijateljima. 
I u prkos silnoj žalosti koja je vladala u mjestu ipak su slas- 
ću pojeli. Ta bio je rumbac, obliš. Riba dostojna kraljevske 
trpeze. Poslije dobre večere, dobro se i popilo i razgovaralo 
o pokojnom Bartulu, a na koncu je morao učitelj, koji se 
razumio u život mora, pričati i o ribi koju su pojeli mjesto 
pokojnog barbira. 

,— Ovaj rumbac, obliš koji nam je večeras toliko išao u 
tek — započne učitelj pričanjem, to je vrst lista. Čudne su to 
ribe, naime čudan je njihov razvitak. Zamislite vi čovjeka 
koji, recimo, na primjer, u petoj godini života počne mienja¬ 
ti oblik tako da mu se oko lieve strane počne pomicati na 
desnu, isto tako i uho, pa donekle i lieva ruka. Onda i usta 
i nos tako da lieva strana ostane gola. 

— Oslobodi nas Bože! — uzdahne Justina sestra Dun 
Ivana. 

— Eto, tako vam je s tim ribama, koje listovima naziva¬ 
mo. U prvim danima mladosti sliče drugim ribama, kojima 
je tielo simetrično, to jest, desna strana jednaka lievoj. Ali 
malo po malo počne se dešavati promjena. Lieva strana kao da 
se pomiče na desno ili pak s desne strane na lievo. Tielo se 

nekako počne širiti kao u raže. Sada je mladom listu težko 
i plivati kao drugoj ribi uzpravno, a k tome još na površini 
pučine mora. Ne preostaje mu drugo nego da potraži dno, 
ti život. Tek kad je jedan i pol centimetra velika, več je ova 
ti život. Tek kad je jedan i pol centimetra velik, več je ova 
riba dobila stalan oblik. Kako je samo čudna sada! Dva oka 
stisnuta na jednoj strani, usta izkrivljena. Jedno oko se preko 
glave pomaklo na drugu stranu, a druga strana ostala gladka 
i biela. Čudno, zar ne?! 

Ali ta promjena oblika imade svoj razlog. Listovi su ri¬ 
be, koje sigurno bolje prolaze na dnu, nego da bi plivale slo¬ 
bodno. pučinom i što se tiče hrane i što se tiče neprijatelja. 
Listovi se znaju majstorski sakriti u pijesak ili u mulj. Tik 
do dana počnu brzo i jako pomicati perajalma tako da se 
piesak i mulj uzmuti. Onda brže bolje legnu na to mjesto, a 
piesak počne padati natrag na dno i tako pokrije čitavo tie- 

10 lista. Proviruju samo dva oka. Pa tko bi ga opazio? Treba 

11 navaliti na plien, na koju manju ribu ili raka, list odmah 
i lakoćom strese sa sebe masku. A kakve samo lukave oči 
ima. Nisu mu ukočene kao kod drugih riba. List može oči¬ 
ma okretati na sve strane, a takodjer ih može uzdignuti, a 
i dublje povući u očnu šupljinu. A i pogled mu je živahan. 

Osim toga imade i vjedje, pa kad se neprijatelj, približi pie- 
sku ili mulju, gdje se on skriva, naš lukavac zažmiri da ga 
vatreni pogledi ne izdadu. Obično su oči razne veličine. 
Da budu manje upadni listovi su gore tamne' boje, 
prilagodjene oko]isu, tako da ga neprijatelj, koji vreba odoz¬ 
go, ne može lako opaziti. Izpod je pak svietao, da opet kad se 
zaleti iz dubine prema površini kroz koju prodire svjetlost 
ne padne u oko drugim neprijateljima, koji su na dnu. A i 
dragim je ribama s istog razloga lirbat taman, donja strana 
svjetlija, a postrance su izšarane prema okolišu u kojem ži¬ 
vu. Sve dakle imade svoju svrhu. A da vidite samo kako list 
može da mienja boju gornje strane prema okolišu. Dospije 
li iz žućkastog pleska u sivi, odmah je siv i obratno. Obitelj 
listova ili plosnatica, Pleuronectidae, Plattfische je veoma ve¬ 
oma velika i prilično razprostranjena, a najviše u morima 
toploga i umjerenoga pojasa. Imade množtvo vrsti s još više 

odlika. Neke* vrsti vole dubinu, a neke pak pliće dno. Naj¬ 
više ih se lovi mrežama. U nekim morima sjeverne Europe ima¬ 
de množtvo tih riba, a pošto im meso slovi kao velika posla¬ 
stica, a i zbog hranljivosti je traženo, to ribari znaju zara¬ 
diti velike svote lovom na listove. U sjevernim krajevima ra¬ 
di zimske prehrane velike primjerke listova konzerviraju. 
Mnogo ih sole i to tako, da ih najprije razrežu po duljini 
na uzke komade. Neki ih suše u dimu ili pak na zraku isto 
kao i bakalare. 

— Vidite, to ne bi bilo loše da i naši ribari pokušaju 
soliti velike primjerke listova — primieti jedan iz družtva. — 
Bila bi to dobra hrana za zimu. 

— Listovi nisu samo stanovnici mora. Mnoge vrsti zala¬ 
ze duboko u rieke i tamo žive, a osobito u nekim riekama 
sjeverne Europe. Najveći im je neprijatelj čini se, rod raža 
s kojima se veliki listovi znaju i u koštac pograbiti, jer list 
nije kukavica. 

Ne vole listovi biti osamljeni, već traže družtvo. Neke 
vrsti živu i u velikim jatima, a osobito ta jata znaju biti 
veoma velika kad nastupi doba mrieštenja. Onda kre¬ 
ću tražeći pogodno tlo. Sjeverni ribari to znadu i onda ih 
traže, jer ako se namjere na takova velika jata lovina zna¬ 
de biti obilna i unosna. 

I u Jadranu imađemo nekoliko vrsti listova. Zbog mesa 
najviše se cieni Veliki obliš ili oblić, a zovu ga i rumbac, 
rumbač. Latinski mu je naziv Rhombus maximus, talijanski 
Rombo, a njemački Steinbutt. Tielo je šire nego kod ostalih 
vrsta listova. Imade primjeraka do jedan metar dugih i do 
preko trideset kilograma težkih, pa spada medju najveće li¬ 
stove. Ženka znade imati i do milijun jaja, ali naravno da iz 
te množine jaja malo listića ugleda život ili pak padaju žr¬ 
tvom raznih morskih proždrljivaca. Treba da spomenemo i 
to, da jaja listova imaju u sebi kapljicu ulja, tako da mogu 
doći do površine i uzdržati se na njoj. Kod nas imade obliša 
dosta kod ušća Neretve i to povećih primjeraka, a zalaze i 
u rieku. U Jadranu živi još i Gladki obliš, Rhombus laevis, 
Sfazo, Glattbutt, koji je manji od prije spomenutog te još 
četiri odlike ove vrsti. Oči su oblišima obično na lievoj strani. 



Ivera.k, plosnatica ili kalkan, Platessa passer, Passera, 
Fluncler naraste najviše do nekih 28 centimetara i teži preko 
dva kilograma. Na gornjoj strani imade tamne pjege. I iverak 
zalazi iz mora u rieke, pa se i njega u Neretvi lovi. Oči su 
mu na desnoj strani, a imade primjeraka kojima su na lie- 
voj. 

Još jedna vrsta listova je poznata u Jadranu, a to je Z a- 
1 i s t a k, poznat pod imenom Šfojo, Solea vulgaris, Zunge, 
Svoglio. Veoma je razprostranjen, pa čak i do Ledenog mo¬ 
ra. Voli veću dubinu i muljevito dno. Naraste do . preko 50 
centimetara, a teži do tri kilograma. Tielo mu je nešto đugo- 
jasto, a oči na desnoj strani, koje su smedje boje. I Zalistak 
rado zalazi u sladku vodu, pa i njega love dosta u Neretvi. 
Zalistak i Obliš ciene osobito sladokusci kao najtečnije me- 
dju svim listovima. — Znala je Žuva dobro koju ribu voli 
Bartul, Bog mu da pokoj duši. Zna je on što to dobri boku- 
ni. Ma ovi je bi sujen nami — reče Dun Ivan. 

— Ali najviše se u svietu ciene listovi, koje zovu 
Zlatni jezici Plattesa vulgaris, Goldbutt, a srodni su 
prije spomenutom iverku, koji živi u Jadranu. Zlatni jezik je 
stanovnik sjevernih mora. 

Narodi sjeverne Europe hrane se mnogo takodjer i jed¬ 
nom drugom vrsti koja, koju nazivaju Konjski jezik. To je 
Hippoglossus vulgaris, Heilbutt, Ippoglosso comune. Za vri- 
eme proljeća dolaze oni u velikom množtvu bliže obali i 
zalaze u zaljeve. Još nešto zanimljivog! Jetra od nekih vrsti 
morskih listova, a osobito onih iz sjevernih mora ne samo 
da su mnogo hranjiva, već se iz njih ciedi veoma ljekovito 
riblje ulje kao iz jetara bakalarevih. To ulje sadržava obilno 
vitamina A i D, zatim joda i fosfora, te drugih tvari potre¬ 
bnih ljudskom organizmu. I ulje od Konjskog jezika prepo- 
ruča se mnogo kao liek protiv tjelesne slabosti, čireva, ne¬ 
čistih rana, škrofuloze, sušice, rahitisa i ostalih nekih bolesti. 
Toliko se u liečničkoj znanosti cieni ljekovitost ribljeg ulja 
da je ono pravom nazvano »tekuće polarno sunce«. Ono u 
sebi sadržava preko vitamina D i ultraljubičasto sunčane 
zrak^ 

— A da ga je Žuva đonila bidnemu Bartulu dan prin, 
moguće da bi ga ovi rumbac bi okripi i nebi tako brzo svrši 
— primieti Justina. 

■— A, ma što govoriš ludosti! — otrese se Dun Ivan. — 
Bog je tako hti da umre danas, a mi da misto njega izimo 
rumbača. Ne razumiš ti nike stvari, moja Justina! — I time 
je završila pripovist o rumbaču. 

Kakav je samo bi sprovod! Rika svita iz grada i sela. 
Pustih suza, uzdaha, plača! — A kako se samo judima para¬ 
lo srce kad su gledali kako niki od daleke svojte pokojnega 
raznašaju stvari poslin sprovoda. Težko je bilo gledat kako 
su iz barbirnice nosili one starinske škancije, poltrone, boti- 
je s profumima, kvadre, zrcala, špacete. E, a što ćemo? Ta- 
ki je život! Staro odhaja, a novo dohaja. Umri je barbir 
Bartul, a šnjin zadnje čejade koje je još podsićalo na sta¬ 
rinska vrimena koja se nikad više vratit neće. Bartul je svrši 
bričit, zatvorila se barbimica. Zatvorila se š njon i svršila 
jedna era, razdoblje tog malog mista. Za uvik. Ma život gre 
daje .... 

* 

Mnogo je godina od tada prošlo. Ona kuća je još tu i 
prostorije brijačnice, ali na pola sagnjila vrata zatvorena su. 
Unutra prazno, vlažno, tamno kao u grobu. Za jednog kišovi¬ 
tog zimskog dana prolazio sam slučajno tom ulicom. Vjetar po- 
miešan kišom, tužno je fijukao pustim onim uličicama, kon- 
tradama starinskog na pola porušenog grada. Fiu-u-u-u- 
fiu-u-u-u .... Prolazio neki osamđesetgođišnjak, sav pogrbljen 
podupiruć se Štapom, jedva koracajuć. Prođje mimo bivše 
brijačnice, pogleda i duboko uzdahne. Neki dečko opazivši 
starca kako uzdiše pred onim vratima upita ga: 

— Barba Mate-e! A što je bilo tu? 

— Starac opet uzdahne, kimne tužno glavom i odgovori 
promuklim staračkim glasom: 

— Tu je nikad briči barbir Bartul! 

— A ko je bi barbir Bartul? 

Starac ga pogleda svojim crvenim suznim očima, bolni 
podsmieh mu zatitra narovanim licem. I mahne rukom ne 
progovorivši više ni rieči. Otišao je dalje. Svojim putem. Kad 
je mahnuo dečku rukom htio mu tim reći: 

E-e, dite moje, ti ni ne možeš znat ko je bi barbir Bar- 
tul, jerbo ti še ni otac ni bi rodi kad je on umri. Ne možeš 
ti razumi’ nike stvari. Druga su ono vrimena bila. Ni mi 
stari ne razumimo vas mlade. 

Fiu-u-u fi-ju-u-u — zavijao je sablastno vjetar kroz puste 
ulice, kroz prozore koji zievaju na fasadama, pročeljima po¬ 
rušenih palača. Kao da jauču duše umrlih stanovnika. Grbovi 
obrasli travom, crne one zidine, krasni balkoni na opustje¬ 
lim zgradama ukrašeni mletačkom gotikom jedini su niemi 
svjedoci prošlosti. Tužna slika udesa. 

Fi-i-i-u-u-u-u-u — zavija i dalje hladan vjetar, prodire do 
kosti. Hladno mi je i .... 

I otvorim oči. Probudim se. Izčeznule su one poznate 
fizionomije davno umrlih, izčeznula slika starinskog grada, 
sela, ribarskih kuća, mora. Prekinut je liepi san o proživlje¬ 
nom. Već je jutro, a peć sasma ohladila. U sobi studeno. A 
vani po zagrebačkim ulicama prši, prši snieg. Crni onaj ka¬ 
men, komad morske hridi leži tu na mom pisaćem stolu, a 
na podu do mojih nogu razbacane one slike, požutjeli papi¬ 
ri, stara bilježnica — uspomene, sjećanja na ljude koji su 
umrli, vremena koja su minula. 

